
»Drži nas vjera u Boga, koji nikada ne zapušta onih, koji se u Njega 
uzdaju. Kao da sam slutio što me čeka, kad sam birao svoje biskup¬ 
sko geslo: »In Te Domine speravi!« 


(BI. A. STEPiNAC, Pismo, Krašić, SS.1.1954.) 












Ivan Pavao II. pozdravlja Božji narod okupljen na euharistisjskom 
slavlju u Dubrovniku, 6. lipnja 2003. 


Poruka pape Ivana Pavla II. za 
XLI. Svjetski dan molitve za du¬ 
hovna zvanja, 2. svibnja 2004. 

Molimo za zvanja! 

Časna braćo u biskupstvu, draga braćo i sestre! 

»Molite dakle gospodara žetve da radnike pošalje u 
žetvu svoju« (Lk 10,2). 

Iz tih Isusovih riječi upućenih apostolima izvire skrb 
što je Dobri pastir uvijek pokazuje svojim ovcama. 
On čini sve da one »život imaju, u izobilju da ga ima¬ 
ju« (Iv 10,10). Nakon svoga uskrsnuća, Gospodin će 
svojim učenicima povjeriti odgovornost da nastave 
njegovo vlastito poslanje, kako bi evanđelje bilo navi¬ 
ješteno ljudima svih vremena. I toliko je njih koji su 
velikodušno odgovorili i još uvijek odgovaraju na nje¬ 
gov trajni poziv: »Idi za mnom!« (Iv 21,22). To su 
muškarci i žene koji prihvaćaju da posvete svoj život 
potpunom služenju njegovu Kraljevstvu (...). 

Molimo za zvanja! 

U apostolskom pismu Novo millenio inuente, primi¬ 
jetio sam da »se danas, usprkos snažnim procesima se¬ 
kularizacije, u svijetu osjeća raširena potreba za du¬ 
hovnošću, koja se velikim dijelom očituje upravo u 
obnovljenoj potrebi za molitvom« (br. 33). U tu »pot¬ 
rebu za molitvom« uključuje se i naša jednoglasna 
prošnja Gospodinu da »pošalje radnike u žetvu svoju«. 

S radošću mogu zaključiti da se u mnogim mjesnim 
Crkvama oblikuju skupine koje mole za zvanja. U bo- 
goslovskim sjemeništima, kao i u kućama formacije 
redovničkih i misionarskih zajednica, održavaju se 
susreti s istim ciljem. Brojne obitelji postaju mala sre¬ 
dišta molitve, pomažući tako mladima da hrabro i ve¬ 
likodušno odgovore na poziv Božanskoga učitelja. (...) 

Molimo za pozvane u 
svećeništvo i posvećeni život! 

Žarka mi je želja da molitva za zvanja još više ojača. 
Molitva koja treba biti klanjanje pred otajstvom Boga i 
zahvala za »velike stvari« što ih je On učinio i ne pres¬ 
taje činiti, unatoč ljudskoj slabosti. Kontemplativna 
molitva, ispunjena zadivljenošću i zahvalnošću zbog 
dara zvanja. U središtu svih molitvenih inicijativa stoji 


euharistija. Oltarsko otajstvo ima odlučujuću vrijed¬ 
nost za rođenje zvanja i za njihovu ustrajnost, jer iz 
Kristove otkupitelj ske žrtve pozvani mogu zahvatiti 
snagu da se potpuno posvete navještaju evanđelja. 

Dobro je da se euharistijskome slavlju doda i klanja¬ 
nje pred Presvetim sakramentom, produžujući tako, 
na neki način, otajstvo svete mise. Kontemplacija 
Krista, stvarno i bitno prisutnoga pod prilikama kru¬ 
ha i vina, može izazvati u srcu onoga koji je pozvan u 
svećeništvo ili u neko posebno poslanje u Crkvi onaj 
isti polet koji je potakao Petra na brdu Preobraženja 
da kaže: »Gospodine, dobro nam je ovdje biti« (Mt 
17,4; usp. Mk 9,5; Lk 
9,33). To je povlašte¬ 
ni način razmatranja 
Kristova lica, s Mari¬ 
jom i nasljedujući Ma¬ 
riju, koja se po svome 
unutarnjem stavu doi¬ 
sta može nazvati »eu- 
haristijskom ženom« 

/Enciklika Ecclesia de 
Eucharistia, 53/ (...). 

Molitva pozvanih 

U posidonalnoj apos¬ 
tolskoj pobudnici Pa- 
stores dabo vobis pod¬ 
crtao sam da je »neza- 
tomljiva potreba pas¬ 
toralne ljubavi pre¬ 
ma vlastitoj mjesnoj 
Crkvi i sutrašnjici nje¬ 
zinoga služenja upra¬ 
vo skrb da svećenik 
nađe, tako reći, ne¬ 
koga tko će ga zami¬ 
jeniti u svećeništvu« (br. 74). Znajući da Bog poziva 
one koje hoće (usp. Mt 3,13), briga svakoga Kristova 
službenika mora biti ustrajna molitva za zvanja. Nit¬ 
ko nije u mogućnosti bolje od njega shvatiti hitnost 
smjene naraštaja koja će dovesti velikodušne i svete 
osobe poradi navještaja evanđelja i posluživanja sak¬ 
ramenata. Upravo je pod tim vidom potrebno, kao 
nikad prije, »duhovno prianjanje uz Gospodina i uz 
vlastiti poziv i poslanje« (Vita consecrata, br. 63). O 
svetosti pozvanih ovisi snaga njihova svjedočanstva, 
koje može dotaći osobe potičući ih da svoj život pov¬ 
jere Kristu. To je način na koji se valja oduprijeti pa¬ 
du broja zvanja u posvećeni život, koji prijeti opstan¬ 
ku mnogih apostolskih djela, osobito u misijskim 
zemljama. 

Uz to, molitva pozvanih, svećenika i posvećenih 
osoba, dobiva osobitu vrijednost, jer se uključuje u 
Kristovu svećeničku molitvu. On u njima moli Oca 
da posveti i zadrži u svojoj ljubavi one koji, iako nisu 
od ovoga svijeta, tome svijetu pripadaju (usp. Iv 
17,14-16). 



Kardinal Josip Bozanić predvodi 
euharistijsko slavlje u Zagrebačkoj 
katedrali, 10. veljače 2004. 



Mons. Antun Škvorčević predvodi 
euharistijsko slavlje u župi bi. A. 
Stepinca u Virovitici, 10. veljače 2004. 

UREDNIKOVA RIJEČ 


STEPINAC prorok nade 

Ovogodišnja proslava blagdana bi. Alojzija Stepin- 
ca okupljala je vjernička mnoštva u domovini i di¬ 
ljem svijeta, čitajući izvješća s brojnih takvih slav¬ 
lja, nažalost samo crkvenih, jer javna sredstva 
priopćivanja kao da ne znaju ili ne smiju pozitivno 
pisati o Stepincu, postaje razvidno da je Stepinac 
sve više u svijesti naroda kao njegov oslonac, nada i 
sigurnost. Dok osjeća sve tegobe tranzicijskih 
promjena i političkih mešetarenja, narod ćuti da 
mu pomoć može doći samo od neprevarljivog vrela 
istine i istinske čovjekove sreće. Uostalom, na to 
ga je bi. Alojzije pozvao, 2. studenoga 1953., kad je 
u pismu vlč. Josipu Đuranu, župniku u Sv. Jani, ko¬ 
jega su komunisti nasilno udaljili iz župe i linčovali, 
napisao ove riječi utjehe i ohrabrenja: 

»Ako nas Gospodin kuša, neće nas ostaviti, dok 
imamo pred očima samo Njegovu slavu i inte¬ 
rese Njegove Crkve. 

Budite i dalje puni svete nade i neograničenog 
pouzdanja u Gospoda, poput svetoga Pavla, 
koji se to više dizao k Bogu, što se više obaralo 
na njega kamenje, bičevi, toljage, tamnice, 
kletve i druge nevolje. 

Vaše patnje biti će spas možda stotinama duša, 
koje bi inače ostale ležati u svom mrtvilu. Tko 
pozna iole povijest Crkve Božje, taj će razumje¬ 
ti što govorim. 

Ostanite dakle vedra čela, nepokolebiv u vjer¬ 
nosti Crkvi i Vaše patnje će jednoga dana svrši¬ 
ti sa divnom nagradom kod Onoga, koji ne za¬ 
boravlja ni čaše hladne vode, a kamoli muka 
podnesenih u borbi za slavu imena Njegova.« 

Tješio je on i svećenike i narod. Nadahnjujući se na 
Sv. pismu i proživljenom slavljenju euharistije pos¬ 
tigao je toliko snage da je sam mogao čvrsto stajati, 
odolijevati nepogodama u progonu te i druge učvr¬ 
šćivati u jedinstvu vjere i kršćanskoj nadi. 

U pismu p. Ivanu Kukuli, provincijalu Dl, napisa¬ 
nom za sužanjstva u Krašiću, 9. rujna 1959., reče: 
»čega da se boji kršćanin katolik, ako vjeruje i zna, 
da ima Boga nad sobom? Nijemci vele: »Wer Gott 
zum Freunde hat, kann sich viele Feinde gefallen 
lassen.« 1 Jedina nam prava briga neka bude, da 
omilimo svome Bogu, a ostalo prepustimo Njemu. 
Eto već je prošlo punih trinajst godina, da se dan i 
noć izmjenjuju straže nada mnom, pa što su postig¬ 
li? Mogu mirne duše reći, da su utvrdili Crkvu kraj 



Na svečanosti biskupske posvete moriš. Viktora Burića, biskupa 
senjskoga, u Zagrebu, 21. srpnja 1935. 


svih žalosnih pojava, koje su popratile crvenu vla¬ 
davinu. Zato mi, uz milost Božju, nije ni na kraj pa¬ 
meti, da bih pomišljao i na najmanje popuštanje 
paklenoj sili, nego, ako je volja Božja i ako ustreba, 
poginuti na braniku prava Crkve Božje, koja je pre¬ 
živjela i nadživjela rimske cezare, arapske kalife, 
turske sultane, revolucionare svih dlaka i boja, pa 
će sasvim sigurno i sekretare KP cijeloga svijeta, sa 
svim njihovim privjescima, koji se uostalom, kako 
smo imali prilike već gledati, mnogo lakše okreću 
negoli Wetterfahne 2 na krovu kuća. 

Neka tnilost Božja uzdrži vedri optimizam u duši 
svih članova Vaše provincije, makar »nacionalizira¬ 
li« i naše crkve i katedrale. Još uvijek će naša zem¬ 
lja smoći toliko katakomba, da se i dalje klanjamo 
samo svome Bogu, a nikada đavolskom repu, koje¬ 
ga predstavlja komunizam. 

Upravo zbog takve njegove duhovne veličine i zna¬ 
čaja ne smijemo nasjedati provokacijama s bilo ko¬ 
je strane dolazile. Ni Goldstein, ni Šnajder, ni 
Ivanković, ni sva svita raznobojnih »krojača« povi¬ 
jesti i Blaženikove uloge u njoj, ne mogu nas polju¬ 
ljati u istinitost riječi što ih je Ivan Pavao II. napi¬ 
sao u Apostolskoj pobudnici »Crkva u Europi« i au- 

1 »Kome je Bog prijatelj, taj si može priuštiti mnogo nep¬ 
rijatelja.« 

2 Izvješene zastave. 

Blaženi Alojzije - neustrašivi svjedok istine na montiranom 
komunističkom suđenju 1946. 


tentičnost Stepinčeva evanđeoskog svjedočanstva 
u skrbi za čast Božju i dostojanstvo ljudske osobe, 
koje svjedočanstvo je »rječit i veličanstveni znak 
koji smo pozvani razmatrati i nasljedovati«. 

Da je pravio lažne kompromise s moćnicima ovoga 
svijeta i neprijateljima Crkve, mogao je neozlije¬ 
đen proći kroz ovaj zemaljski život. On je sam to 
očitovao u pismu vlč. Vinku Komeričkom, župniku 
u Mariji Bistrici, kao krašićki sužanj, 18. siječnja 
1960.: »Moje je zdravlje vrlo kolebljivo. Dosad su 
mi istočili 35 litara krvi, a tko zna koliko će još? Ali 
hvala Bogu na svemu] Znam dobro zašto trpim, 
kao i drugi naši svećenici. Kad bismo htjeli prodati 
obraz i dušu, danas bi odmah primali odlikovanja. 
Ali uvijek je nama svima i mora biti memento ona 
Kristova: »Sto koristi čovjeku, ako sav svijet zado¬ 
bije, a dušu svoju izgubi?« /Mk 8, 36/.« 

Nikakove kušnje ni izazovi ne smiju biti zapreka 
kršćaninu u oblikovanju osobnog života po vjeri i 
izgradnji boljega svijeta. Pronevjere u javnom živo¬ 
tu, nepovjerenje u strukture, nevjere u ophođenju 
s ljudima i u obitelji, lažne osude i ucjene, nepošte- 
nje i izrabljivanje, prijetnje i neimaština, niti jedna 
od tih i sličnih prepreka ne smije ugroziti ili uma¬ 
njiti vjernički optimizam i vedrinu. Dapače, kršća¬ 
nin treba u progonu i u svim nedaćama života saču¬ 
vati optimizam u Božju pobjedu i Božju pomoć. 

U pismu O. Stanku Banicu, provincijalu Franje¬ 
vačke provincije »Sv. Cirila i Metoda« u Zagrebu, 
napisao je kao krašićki sužanj, 21. kolovoza 1958.: 


»Unašajte uvijek vedri optimizam u duše Vaših 
novaka] Ništa nije propalo, makar danas sve izgle¬ 
da uništeno, jer Bogu sve živi. Ja sam duboko uv¬ 
jeren, da Bog sprema svojoj Crkvi takav triumf, 
kakova još nikada nije doživjela, i što su strašnije 
nevolje, tim će sjajniji biti i njezin triumf: Secun- 
dum multitudinem dolorum meorum in corde 
meo, consolationes Tuae laetificaverunt animam 
meam, 3 veli Psalmista.« 4 

Sličnu misao nalazimo i u pismu što ga je iz sužanj- 
stva napisao dr. Ivi Andresu, 29. prosinca 1955.: 
»Ali, da možda zdvojimo nad sudbinom čovječan¬ 
stva ili našeg ispaćenog naroda? Nikada! Kršćan¬ 
stvo je bilo i ostaje religija najvećeg optimizma, na 
koju ga bez sumnje potiče i molitva, koju ga je nau¬ 
čio sam Bog: »Oče naš, koji si na nebesima!« Taj 
bdije nad sudbinom svoje ljudske djece, a ako se 
mora boriti s kime, bitke ne gubi nikada.« 5 

Upravo ta kršćanska vedrina i duboka suživljenost 
s križem Kristovim i nadnaravnom prosudbom ži¬ 
vota daju nam pravo i obvezu otkrivati u Stepincu 
čovjeka uistinu Božjega, zastupnika istine i pravde 
dok su šutjeli koji su trebali govoriti, svjedoka »čis¬ 
te savjesti« u vremenu kad su krivci sudili nevine, 
istinskog prijatelja djece i mladih unatoč prijetnji 
njihovih zavodnika, koji su ih odvodili strminama 
do ponora u poštenju i časti. Ako se zaustavimo sa¬ 
mo na njegovu hrabrom sučeljavanju bezbožnici¬ 
ma, umanjili bismo njegovu duhovnu veličinu koja 
je raskrinkala lažne objede komunističke sudnice i 
teške okove komunističke tamnice. Stepinac je či¬ 
tavim svojim životom, evanđeoskom istinoljubi- 
vošću i hrabrošću koju daje Duh Sveti postao pob¬ 
jednik u hrvanju s Božjim protivnicima i Sotoninim 
sluganima. Stoga moramo cjelovito prosuđivati i 
predstavljati njegov život i vjerno slijediti njegove 
korake prema slavi neba. 

On nam je kao najsigurniju uputu za život ostavio 
osobno, cjelovito i vjerno, iskustvo vjere: »Kad se 
s Isusom trpi onda sve biva lako!« Potvrđuje ga i 
navod iz pisma što ga je 24 dana prije smrti, 17. 
siječnja 1959., uputio nepoznatom naslovniku - 
svećeniku: 

»Ako je dakle potrebno, radije sve pretrpjeti, pa i 
samu smrt, negoli izdati Boga, vjeru, Crkvu Božju. 
I danas vrijedi ono, što je sveti Pio X. rekao fran¬ 
cuskim biskupima 1908. godine, kad su im po na¬ 
logu masonske vlade oduzimane njihove rezidenci¬ 
je: »Moja je jedina, žalost da me nema medju va¬ 
ma, da trpim s vama zajedno bijem bojeve Gos- 

3 »Kad se skupe tjeskobe u srcu mome, tvoje mi utjehe 

dušu vesele.«, Ps 94, 19. 

4 Pisma iz sužanjstva, nav. dj., str. 297. 

5 Pisma iz sužanjstva, nav. dj., str 297. 

podnje... Ostavite vaše palače... Ne primajte niče- 
sa od onoga, koji hoće da od Crkve načini ropkinju, 
pa ni jedne pare, koja bi vam bila dana, da utažite 
svoj glad... U vašim kušnjama, u vašoj boli gledajte 
samo Isusa Krista, lišena svega, gola, razapeta.« 

To je Alojzije Stepinacl Sav zagledan u Boga, vjerni 
nasljedovatelj Božanskog učitelja Isusa Krista, briž¬ 
ni tješitelj naroda. Njegova vjernička zrelost pobi¬ 
jedila je plašljivost kukavica, nepostojanost klima- 
vaca, strah plašljivaca, dvoličnost izdajica, nemilos¬ 
rdnost progonitelja. 

Takvo iskustvo života usmjerenog prema slavi ne¬ 
ba, želim svim čitateljima i ovoga broja Glasnika. 
Neka mu pridonesu Blaženikova pisma i očitovanja 
izgovorena za vrijeme zemaljskoga života, svjedo¬ 
čanstva njegovih suvremenika i štovatelja, fotogra¬ 
fije s različitih proslava u kojima je on sudjelovao 
ili pak po kojima smo se mi uključivali u slavlja ko¬ 
jima smo časteći bi. Alojzija Stepinca uznastojali 
uzrasti u živoj vjeri u Isusa Krista. 

Zahvaljujem Informativnoj Katoličkoj Agenciji 
(IKA), njenom ravnatelju vlč. Tončiju Suljiću, što 
Uredništvu velikodušno ustupa pristup u vijesti i 
arhiv IKA-e. 



Kardinal Vinko Puljić u razgovoru s vjernicima župe bi. Alojzija 
Stepinca u Koprivnici, 8. veljače 2004. 


Alojzijevo iskustvo Isusova trpljenja i slave neka 
nas sve potakne na suradnju u Glasniku, na usvaja¬ 
nje kreposti optimizma u tegobama života i kršćan¬ 
skih vrlina, radi kojih je on položio svoj život, i na 
životni stav koji je upravljen prema vječnosti. 

U Zagrebu, 11. travnja 2004. 

Dr. Juraj Batelja, postulator 


Blaženik 


On nikad pred nikim 
Svoja koljena nije svio 
Osim pred raspetim Kristom 
Koji nas je otkupio. 

On mrziti nikad 
Nikoga nije znao 
S Njegovog lica je 
I za neprijatelje, 

Blagoslov uvijek sjao. 

Njegovo oružje bilo je 
samo krunica u ruci. 

Blaženi Alojzije Stepinac 
Moli i u radosti i u muci. 

Šesnaest godina dugih 
U zatvoru trpi boli 
I pet godina u kućnom pritvoru 
Neprijatelje ne proklinje, 

Već za njih moli. 


A desete veljače, šezdesete, 

Dok je noć mijenjala zora 
Alojzije Stepinac je znao 
Da poći se mora. 

Umjesto injekcije i lijeka 
Tražio je sv. Ispovijed 
I časne da s njim mole 
Jer došao je njegov red. 

I dok su molili: »Oče naš...« 

Na zaziv: »Budi volja Tvoja...« 
Blaženi Alojzije Stepinac je 
Završio trpljenja svoja. 

Njegova ljubav za Krista 
I u našim srcima blista. 

Hvala Ti, Nebeski Oče, 

Slava i vječna dika 

Sto si nam dao Alojzija Stepinca 

Zagovornika i blaženika. 


Marija Dabrović, Voćarica - Župa: Gornji Raić 

STEPINČEVO 2 


1 ove je godine liturgijski blagdan bi. Aloj- 
zija Stepinca i njegov dan preminuća, 
10. veljače, vrlo svečano proslavljen u do¬ 
movini i inozemstvu. Donosimo izvješća s 
nekoliko proslava, s osobitim naglaskom 
na proslavama u Zagrebačkoj katedrali te 
u crkvi i ustanovi Papinskoga hrvatskog 
zavoda sv. Jeronima u Rimu. 

Stepinčevo u 
Zagrebačkoj katedrali 

Zagrebački nadbiskup kardinal Josip Bozanić pred¬ 
vodio je središnje misno slavlje na blagdan bi. Aloj- 
zija Stepinca 10. veljače u Zagrebačkoj katedrali, 
gdje počivaju blaženikovi zemni ostaci, tijekom ko¬ 
jega je poručio da trebamo ljubiti narod i domovi¬ 
nu, misleći prije svega na ljubav koju nam velikim i 
svijetlim primjerom svjedoči blaženi Alojzije, te da 
kao kršćani i kao Crkva trebamo poticati odgoj no¬ 
ve građanske savjesti u našoj državi, kako bismo još 
više promicali opće dobro, odgovornost u društvu i 
korektan odnos prema državnim institucijama. 

Na svečanom euharistijskom slavlju u prepunoj 
zagrebačkoj prvostolnici koncelebrirali su apostol¬ 
ski nuncij u Hrvatskoj nadbiskup Francisco-Javier 
Lozano, zagrebački pomoćni biskupi Josip Mrzljak i 
Vlado Košić, biskup varaždinski Marko Culej, vojni 
ordinarij Juraj Jezerinac, križevački Slavomir Mik- 
lovš, provincijali te oko sto i pedeset dijecezanskih i 
redovničkih svećenika. 

Propovijed kard. Josipa Bozanića, 
nadbiskupa zagrebačkoga, na 
blagdan blaženoga Alojzija 
Stepinca, u Zagrebačkoj 
katedrali, 10. veljače 2004. 

Draga braćo i sestre u Isusu Kristu! 

»Zaista, zaista, kažem vam: ako pšenično zrno, 
pavši na zemlju ne umre, ostaje samo; ako li 
umre, donosi obilat rod« (Iv 12,24). 

Isusov govor u evanđelju jest govor koji pokazuje po¬ 
vezanost biblijskih tema i helenističke kulture koja 
kao da se udomaćila u Galileji. Tako su se sretno naš¬ 
le na istome tragu proročka tema pustinje s filozof¬ 
skom temom odvajanja od svijeta; proročka tema 
sveopće ljubavi srastala se sa stoičkom temom 


sveopćega bratstva i s 
temom civitas mun- 
di; proročka tema 
pravednosti za siro¬ 
mahe, siročad, udo¬ 
vice i strance s te¬ 
mom solidarnosti. 

Jednako je bilo i s 
prihvaćanjem konač- 
nosti ovozemnog ži¬ 
vota, što je na razli¬ 
čite načine bilo za¬ 
jedničko biblijskoj i 
helenističkoj kultu¬ 
ri. U obje, ova pos¬ 
ljednja tema imala 
je dva vida: jedan na osobnoj razini, a drugi na 
društveno-političkoj. Konačnost ovozemnog živo¬ 
ta nije kazna, nego vrelo u koje se može biti zagle¬ 
dan crpeći iz njega s radošću, jer baš ta konačnost 
život čini dostojnim življenja: ako zrno umre, do¬ 
nosi mnogo roda. Taj smisao konačnosti vodi u ra¬ 
dosno darivanje života za vrijednosti pravednosti i 
sveopće ljubavi. 

»Zaista, zaista, kažem vam«, Isus kao da nam govo¬ 
ri da otvorimo uši i srca, jer nam ima priopćiti neš¬ 
to važno i odlučujuće za život onoga tko uistinu že¬ 
li biti njegovim učenikom. Govoreći o općepozna- 
tome, o zrnu koje umirući donosi rod, otkriva i ob¬ 
javljuje otajstvo. Krist postaje čovjekom u krilu 
Djevice Marije; postaje čovjekom boli na putu koji 
ga vodi na križ. On je pšenično zrno koje umire na 
drvetu križa, postajući neiscrpnim vrelom života i 
spasenja za sve ljude. 

»Ako pšenično zrno...« To nije samo usporedba, 
već otajstvo Isusova poniženja i uzvišenja. Preuzi¬ 
majući taj Isusov govor u napasti smo samorazum¬ 
ljiva oduševljenja, no život pokazuje da je teško 
uroniti u posljednji razlog prihvaćanja umiranja za 
druge i darivanja koje iznutra probija zemljinu ko¬ 
ru i koru ljudske sebičnosti. Ta kora je otporna i 
zahtijeva odlučnost pri odgovaranju na svakodnev¬ 
ne dvojbe: Želimo li biti zatvoreni u sebe i prihva¬ 
titi život bez osjetljivosti koji guši tuđe dostojan¬ 
stvo ili biti promicatelji otvorenosti dara ljubavi? 
Svaka misao, svaki čin od kojega je sastavljen naš 
život jest poput zemlje koja se može oblikovati u 
remek-djelo, u dar za drugoga ili u nepropusnu ko¬ 
ru zatvorenosti. 

Služenje je neizostavan 
sadržaj kršćanstva 

Prije riječi: »Tko ljubi svoj život, izgubit će ga« 
(Iv 12,25), nalazi se otajstvena riječ: »Ako pše¬ 
nično zrno pavši na zemlju ne umre, ostaje samo« 
(Iv 12,24). Na prvome mjestu nije umiranje, nego 
zrno, Isus Krist. On daje snagu za nadvladavanje 

različitih vrsta sebičnosti koje prijete našim odno¬ 
sima i radosti. Naša osobna povijest, povijest naro¬ 
da i čovječanstva, trajno je obilježena tajnom grije¬ 
ha, ali i otajstvom spasenja. 

Izazovna je i Isusova rečenica koja potiče, postavlja 
uvjet i ujedno budi pitanje: »Želi li mi tko služiti, 
neka ide za mnom« (Iv 12,26). On ne kaže: »Želi li 
tko ići za mnom, neka mi služi«. Učenik je onoliko 
učenik koliko je spreman služiti. Služenje je dakle 
tipičan, određujući i neizostavan sadržaj ljubavi i 
kršćanstva. Povijest Crkve, kako ona daleka, tako i 
najnovija, tu pronalazi objašnjenje snage koja je da¬ 
na svakomu kršćanskom mučeniku. U tome je sna¬ 
ga privlačnosti današnjeg blaženika kardinala Aloj- 
zija Stepinca. 

Složene izričaje Ivanova evanđelja osjećamo kao 
pune značenja za nas danas. Zato, dok danas u litur¬ 
giji čitamo stranicu evanđelja o zrnu ili one njoj slič¬ 
ne, kao što je govor o euharistiji, vršimo spomen- 
čin Krista, ali se spominjemo i svega zrnja pala na 
zemlju koje je donijelo puno roda i sviju koji su da¬ 
li život za pravednost, solidarnost i ljubav - bez ob¬ 
zira na privid suprotnoga. 

Instrumentalizacija života i smrti 

3 Moćnici svih vremena instrumentalizirali su te¬ 
mu smrti i života. Tjeskoba pred smrću ima dva 
puta: prvi je onaj koji, istodobno, u otvorenosti i 
predanosti prihvaća ovozemnu konačnost i smr¬ 
tnost; drugi je put pokušaj nanošenja poraza smrti 
ljudskim postizanjem besmrtnosti. Prvi od ovih 
putova prihvaća nestalnost svega što je stvoreno, 
intenzivno živi sadašnjost ne pripadajući joj, otvara 
prostor svemu što nastaje, čini male pomake, bez 
prevelikih zahtjeva. Drugi način pokušava graditi 
vječne piramide i spomenike, gomilati bogatstvo, 
živjeti opsjednutost idejom sigurnosti, prihvaća ži¬ 
vot ne zbog života, već kao produžetak vlastita 
»ja«, ne kao protjecanje Božjega životnog daha, već 
kao genetičku besmrtnost, sve do zabluda koje kri¬ 
je kloniranje čovjeka. 

Put prihvaćanja smrtnosti vodi u prepoznavanje 
drugoga, u davanje mjesta svakomu čovjeku, a put 
osvajanja vječnosti ljudskim silama vodi u isključi¬ 
vanje drugoga, u stav koji drugoga smatra suparni¬ 
kom ili neprijateljem. Takav je stav kadar izrabljiva¬ 
ti do sintagme: Mors tua vita mea? Tvoja smrt moj 
je život. Sve je to dio povijesti od vijeka. Sadašnji 
pokušaji globalizacije na uznemirujući su način oči¬ 
tovali ograničenost i konačnost čovjekovih dosega s 
jedne strane, ali istodobno su doveli do ekstremna 
osjećaja svemoći ljudske vlasti nad drugima. 

Dragi vjernici, a dobro!? Postoji, ali ne stvara veli¬ 
ku galamu, nije zanimljivo za buku u kojoj se lakše 
postižu ciljevi, jer u buci se nerijetko moraju zatvo¬ 
riti i uši i oči. To odgovara tvorcima buke koji po¬ 


kušavaju zaglušiti sve. Mi kršćani smo ljudi Vazma, 
prijelaza koji znamo kako umiru grijeh i zlo, koji 
smo dionici uskrsnoga jutra, koji vjerujemo u vječ¬ 
ni život. U tišini Kristove pobjede nad smrću um¬ 
nažaju se znakovi nade koji ne dopuštaju da otrov i 
zloća dođu do daha. 

Mi priznajemo vlastite slabosti i nevjere, svoju zat¬ 
vorenost i sebičnosti; priznajemo nedostatak ljuba¬ 
vi prema najpotrebnijima, no jednako tako, mi 
priznajemo i milost koja nam je dana u izobilju. 

Ovaj nam današnji blagdan blaženoga Alojzija po¬ 
novno budi svijest da je bez prihvaćanja konačnosti 
ovozemnog čovjeka i prepoznavanja dara vječnoga 
života gotovo nemoguće graditi svijet bez nasilja. 
Svijet koji ne poznaje Boga ili svijet koji je na mjesto 
Boga stavio čovjeka nije svijet istinske ljubavi. Lju¬ 
bav i ovozemna konačnost upućuju jedna na drugu. 

Umrežen svijet 
odgajan na prividu zabave 

Ozračje u kojemu se nalazi svijet, a i naša Do¬ 
movina, pritisnuto je nepovjerenjem i pesimiz¬ 
mom. Zbog toga je važno uočavati korijene nasilja 
ugniježđene u suvremenu kulturu. Svakodnevni 
događaji u svijetu kao da su otpuhnuli mnoštvo na- 
danja: ratna žarišta tinjaju ili plamte, terorizam ne 
posustaje, nepravde ne jenjavaju, nasilje se proširu¬ 
je, potoci droge teku i u našoj Domovini kao da je 
sve normalno i pronalaze nove rukavce; čuvanje 
stvorenoga, okoliša, 
zemlje, pitke vode, 
čistog mora kao da 
ne zanima javnost; 
svijet medija i zaba¬ 
ve nudi predstave iz 
interesa, a niska ra¬ 
zina interesa rađa i 
nisku, vulgarnu i ba¬ 
nalnu razinu zabave. 

»Želim zabavu i ništa me drugo ne zanima«. To je 
slogan koji odražava stanje duha od kojega se ne mo¬ 
že očekivati poštovanje života, bogobojaznost i od¬ 
govornost. U toj rečenici nema ničega na što bi se 
moglo osloniti, što bi obvezivalo. No, taj slogan nosi 
mnoštvo opasnosti. Jedan je svakako gubitak svoga 
doma, osjećaj koji ne osigurava budućnost. 

Umrežen svijet odgajan na prividu zabave može bi¬ 
ti i te kako stran, otuđujući svijet. Krizu današnje¬ 
ga vremena mogli bismo opisati kao iskorjenjivanje 
osobe iz društveno-povijesno-kulturnog tkiva u ko¬ 
jem je rođena, rasla i odgajana. Ovdje leže i razlozi 
buke oko pitanja rada nedjeljom. Tu krizu moguće 
je riješiti samo ponovnim, dubljim, usklađenim 
ukorjenjivanjem u domovinu, u kojoj je čovjek ro¬ 
đen i u čiju je povijest i tradiciju uključen. Sve je 
to moguće samo uz jedan temeljni preduvjet. Svat- 

ko se mora osjetiti »ukorijenjenim« u vlastitoj sre¬ 
dini, u vlastitoj domovini. 

I samoj je domovini to potrebno. Domovina i drža¬ 
va ne mogu postojati bez »korijena«. Bez njih do¬ 
movina ne bi imala temelja, počivala bi na kliskom 
tlu. Ne bi imala sigurnost za opstanak u poteškoća¬ 
ma i u promjenljivim povijesnim događanjima. 

Svima nam je to potrebno jer ćemo se svi, iako fi¬ 
zički živimo u Domovini, u njoj osjećati strancima 
ako u njezinoj intimnosti, u njezinom »srcu« ne pro¬ 
nađemo svoje korijene. Svi se u domovini moramo 
osjećati kao u vlastitom domu 1 . U vlastitoj kući 1 . 

Može li se danas u Hrvatskoj 
jače čuti glas dobra? 

»Domovina« je riječ koja zvuči prisno i drago; 
ona je pregledan životni prostor s kojim pove¬ 
zujemo skrovitost sjećanja, toplinu života koju ra¬ 
do vežemo uz riječi lijep i naš: Lijepa naša domovi¬ 
na. Znamo da ima ljudi koji ju ne žele ni lijepom ni 
našom, a mi znamo koji je put da ona, bez imalo 
sebičnosti i s puno poštovanja drugih, bude mjesto 
gdje će ljudi jedni drugima biti svoji. 

Uistinu ima puno razloga da budemo sretni što ži¬ 
vimo u ovakvoj Domovini; što ima marljivih, česti¬ 
tih i nesebičnih ljudi, što postoji volja da se gradi 
na temeljima koje su postavili i očuvali naši stari. 
Pitam i sebe i vas: zar je moguće da u darovima ko¬ 
je nam je Bog povjerio ne uspijevamo raditi na 
dobrobit svih i živjeti u zadovoljstvu? To nipošto ne 
isključuje poteškoće. Nadbiskup Stepinac i u tome 
nam postaje blizak. Na staru godinu 1937. govori: 
»Nijedna dobra stvar ne ide bez poteškoća. Sto je 
stvar bolja, to više poteškoća ima na svome putu. 
Nažalost postavljali su se klipovi plemenitim nas¬ 
tojanjima i ondje gdje nije trebalo«. 6 

Tako, blaženi Stepinac 1 Stoga postavljamo pitanje: 
Može li se danas u Hrvatskoj jače čuti glas dobra? 
Vjerujem da još ima snage da sve što je na tragu 
dobra oslobodimo od klipova i podmetanja, da 
pronađemo zajednički jezik koji razumiju svi ljudi 
bez obzira na svjetonazor. U takvome govoru riječ 
domoljublje ima snagu i smisao. 

6 Nagovor delegaciji KA prigodom čestitanja Nove godi¬ 
ne, 31. prosinca 1937.; prema: J. BATELJA (prirJ, Aloj- 
zije Stepinac, nadbiskup zagrebački. Propovijedi, govori, 
poruke »1934-1940«, Zagreb 2000., str. 217. 

7 R. GUARDINI, Le virtu, Morcelliana, Brescia 1997., 
str. 65. 

8 Nagovor na zborovanju SKOM-a o hrvatskom seljaš¬ 
tvu, 25. listopada 1936.; prema: J. BATELJA Cprir.], 
Alojzije Stepinac, nadbiskup zagrebački. Propovijedi, go¬ 
vori, poruke »1934-1940«, Zagreb 2000., str. 132. 

9 J. BATELJA - C. TOMIĆ (prirJ, Alojzije Kardinal Stepi¬ 
nac, nadbiskup zagrebački. Propovijedi, govori, poruke 
»1941-1946«, Zagreb 1996., str. 60. 


Domovina nas poziva na pravednost. Veliki misli¬ 
lac Romano Guardini upečatljivo piše: »Čovjek je 
dostojan imena čovjek, ako se tamo gdje živi zalaže 
za pravednost«. 7 Nismo pozvani na nekakvu jed¬ 
nostavnu, općenitu pravednost. Potrebno je izgra¬ 
diti čvrst, postojan i nerazrješiv odnos između pra¬ 
vednosti i solidarnosti. Nema pravednosti bez soli¬ 
darnosti i nema solidarnosti bez pravednosti 1 Pos¬ 
toji savez između pravednosti i solidarnosti koji je 
potrebno ponovo pronaći, izgraditi i osigurati. Soli¬ 
darnost kao plod objektivne pravde jasno se razli¬ 
kuje od solidarnosti koja je plod subjektivne želje 
da se osjećamo dobri ili bolji. Ona prva je društve¬ 
ni izazov kojega trebamo prihvatiti i od kojega nit¬ 
ko ne može i ne smije pobjeći. 

Svi mi koji živimo i radimo u našoj Domovini ne 
smijemo zaboraviti da smo osobno pozvani biti 
pravedni. Dužnost nam je sudjelovati u izgradnji 
države u kojoj neće biti proturječja: u kojoj siro¬ 
mah neće biti prisiljen ispružiti ruku za milostinju; 
u kojoj će mladima biti omogućeno ostvariti obi¬ 
telj; u kojoj će starcima biti dana sigurnost; u kojoj 
će svi moći raditi, učiti, stvarati, istraživati; u kojoj 
će stranac biti prihvaćen, jer ne smijemo zaboraviti 
da su mnogi naši sunarodnjaci stranci u raznim 
zemljama Europe i svijeta. 

Stepi nčevo domoljublje 
je usidreno u vjeru 

Još je 1936. Stepinac 
govorio: »Ljubav pre¬ 
ma narodu svome ne sas¬ 
toji se u pustim frazama i 
praznim brbljarijama, ne¬ 
go prije svega i nada sve u 
kreposnom kršćanskom 
životu. Nema te organi¬ 
zacije na svijetu, koja bi 
sve prave vrijednosti, pa i 
ljubav prema domovini, 
izdigla do tolikog stup¬ 
nja, kao što to čini vjera 
katolička«. 8 

Obraćajući se hrvatskim radnicima i radnicama u 
Njemačkoj 1941. godine, kazao je: »Pokažite se, re¬ 
koh, u tuđini i pravom djecom hrvatske domovine. 
To vam neće biti teško, ako izvršite ono prvo, to jest 
dužnost prema Bogu. Kakogod tko sudio i govorio, 
za mene je sigurno, da nema većega patriotizma, ne¬ 
ma veće ljubavi prema domovini, nego svuda i svag¬ 
dje živjeti neokaljanim poštenim i čestitim životom. 
Sigurne temelje domovine ne stvaraju ni pijanice, ni 
ubojice, ni kradljivci, ni otimači, ni bludnici, ni kar- 
taši, nego marljivi, trijezni, pošteni i svjesni ljudi«. 9 

U svakome nastupu kardinala Stepinca vidi se na 
veoma jasan način kako njegovo domoljublje izras- 

ta iz vjere u Isusa Krista, kako je ucijepljeno u lju¬ 
bav prema Crkvi, a sve što naglašava kao bitno: od¬ 
goj, znanje, brigu za sve naraštaje, obitelj, ne dovo¬ 
di do mjere apsolutnoga. Za njega je bilo koji oblik 
domoljublja usidren u vjeru. 

Godine 1938. govori: »A što je, pitam vas, najveće 
dobro i pojedinca i naroda? Ono bez čega mu nema 
trajne egzistencije. To pak nije ni novac, ni zemlja, 
ni znanost, ni sila, nego vjera i moral, obraz i pošte¬ 
nje. Vjera katolička učila je poštenju i čestitosti, i 
možete matematskom sigurnošću ustanoviti gdje 
se ona potkapa na koji mu drago način, da će tamo 
naskoro umjesto poštenja i pravde zavladati div- 
ljaštvo i rasulo. Ljubi li dakle istinski narod svoj on¬ 
aj, koji riječju i djelom blati vjeru otaca svojih i 
nastoji mladež otrgnuti od Krista? Sto će narodu 
konačno prava i sloboda, što će mu cio svijet, ako 
jednom bude osuđen na smrt?« 10 

Blaženi Alojzije Stepinac rekao je: »Nema sumnje, 
da je jedna od najljepših odlika hrvatskog narodnog 
bića u prošlosti bila nastojanje kako bi svoj narodni 
život doveo u sklad s načelima objavljene istine 
Božje. I to ne samo onda, kad je iz toga mogao izbi¬ 
jati koristi, nego i onda kada mu je to bilo gorko.« 11 

Evanđelje jamči pravu 
laičnost države i društva 

Draga braćo i sestre, i danas smo pozvani svjedo¬ 
čiti Krista zbog istinskog dobra Domovine navi- 
ještajući Evanđelje, radosnu vijest o otajstvu Boga i 
čovjeka, a samim time i društva u cjelini. Evanđelje, 
to je izazov koji nas danas očekuje; treba ga doista 
navijestiti kao radosnu vijest, a ne kao beznadno i 
očajničko osuđivan je ograničenosti svijeta te gubitka 
smisla i vrijednosti. Evanđelje, kao radosnu vijest 
koja svijet vraća njegovom izvornom i naravnom po¬ 
zivu, koja prati čovjeka, dajući mu smisao i vrijed¬ 
nosti koje ispunjaju život koji ne prolazi. 

Možemo biti Isusovi svjedoci darujući Domovini 
Evanđelje koje ne priječi i ne uništava njezinu laič¬ 
nost, njezinu svjetovnost, nego je brani i unapređu¬ 
je jer joj daje pravo mjesto. Ništa i nitko nije toliko 
ljubomoran kao Bog na narav i svrhu svijeta koji je 
sam Bog stvorio. Samo on u potpunosti poznaje 
neovisnost svega stvorenoga i zbog toga ga poštuje, 
što zahtijeva i od čovjeka. Evanđelje jamči pravu 

10 Govor katoličkim akademičarima i akademičarkama 
27. ožujka 1938.; prema: J. BATELJA Cprir. ], Alojzije 
Stepinac, nadbiskup zagrebački. Propovijedi, govori, po¬ 
ruke »1934-1940«, Zagreb 2000., str. 232). 

11 J. BATELJA - C. TOMIĆ Cprir.), Alojzije Kardinal Stepi¬ 
nac, nadbiskup zagrebački. Propovijedi, govori, poruke 
»1941-1946«, Zagreb 1996., str. 98. 

12 Vidi o autonomiji ovozemnih stvarnosti: Drugi vati¬ 
kanski koncil, Pastoralna konstitucija »Gaudium st spes« 
o Crkvi u suvremenom svijetu, glava III. 

laičnost, koja zna vrednovati različitost i različitoga 
se ne boji. Laičnost koja uključuje, a ne isključuje; 
prihvaća različite kulturne doprinose; sve dimenzi¬ 
je ljudskoga, pa tako i religioznost; uključuje sve 
narode i svakoga čovjeka, promiče uzajamno poš¬ 
tovanje i toleranciju. 12 

Ako želimo biti pravi Isusovi svjedoci, vjeru ne 
možemo svesti samo na nekakav privatni kult ili 
privatnu pobožnost, ona mora postati životna, vje¬ 
ra koja prožima cijelo biće, koja je sol i svjetlo, bo¬ 
gatstvo i dar za sve. Mora postati vjerom koja izvo¬ 
di djela, koja se po djelima i njihovim dobrim plo¬ 
dovima prepoznaje u javnosti; mora biti djelotvor¬ 
na, vjera koja govori i čini dobro, koja se hrani 
mudrošću i njome hrani druge; vjera koja donosi 
nadu, koja zrači snalaženjem, budnošću, velikoduš¬ 
nošću i bezinteresnom ljubavlju. 

Poziv intelektualcima 

Vjerojatno se sva pitanja ljudskoga življenja u 
konačnici ipak svode na pitanje odnosa prema 
smrti u temeljnoj antitezi prema životu. Krist je zr¬ 
no koje ne ostaje samo, već rađa mnogo roda. Up¬ 
ravo je plod novoga života onaj na koji upućuje i 
geslo Druge sinode naše nadbiskupije: Hodimo u 
novosti života. 

»Stepinčevo« je već postalo datumom koji poput 
kompasa upozorava na zahtjeve te Kristove novosti 
u konkretnim okolnostima naše mjesne Crkve. U 
protekloj ste godini, dragi vjernici, posebice zalaga¬ 
njem svećenika, redovnika, redovnica i vjeroučitelja; 
župnih pastoralnih vijeća, udruga i zajednica u koji¬ 
ma živite, iznosili svoja mišljenja i upozoravali na pi¬ 
tanja kojima bi se Sinoda trebala baviti. Zahvaljujem 
svima, počevši od naše mladeži, koji su se odazvali. 
Na temelju vaših odgovora i prijedloga nastojat će¬ 
mo da svako zrno donese obilat rod. Svesrdno vas 
potičem da se i oni koji još nisu dostatno upoznati sa 
Sinodom uključe u taj zajednički posao. 

U svojim nastojanjima i prepoznavanju tadašnjih 
problema, koji i nama puno govore, kardinal Stepi¬ 
nac osobitu je pozornost usmjerio prema intelek- 

tualcima. I ponovno navodim njegove riječi: »Prili¬ 
ke, naime svuda u svijetu tako se razvijaju, da uvje¬ 
reni katolik intelektualac, kojemu vjera nije prazni 
cimer nego srž života, biva često posmatran u naj¬ 
manju ruku kao natražnjak. Na njegovu adresu pa¬ 
daju nerijetko neukusni vicevi; unosni položaji za 
njega su nepristupačni, ako ne pogazi svoje uvjere¬ 
nje; ne rijetko biva smatran kao neprijatelj vlasti¬ 
tog naroda, ako ne reče amen i na najnevjerojatnije 
ispade pojedinaca, koji su uzeli patent na patrioti¬ 
zam. Koliko dakle mora da bude čvrst u vjeri, sta¬ 
lan u načelima i ustrajan u radu intelektualac kato¬ 
lik, da se uzdrži na površini i ne potone u glibu ma¬ 
terijalističke sadašnjice! ? I vaša ljubav prema hr¬ 
vatskome narodu ne može biti predmet trgovine, 
nego je moralna dužnost. Kad dakle te dužnosti ne 
biste vršili, ne biste uopće bili katolici, kao što ni ja 
ne bih bio katolički biskup, kad ne bih požrtvovno 
ljubio svog naroda. Kršćanin katolik ne samo da 
smije, nego mora ljubiti narod iz kojeg je nikao.« 13 

Pozivam vas intelektualce, ljude znanosti, kulture i 
umjetnosti - osobito vjernike - da za svoje zalaganje 
i znanje, darove kreativnosti i maštovitosti prona¬ 
đete mjesto u Crkvi. Ono postoji, možda zapreta¬ 
no i neuočljivo, zbog naslaga vremena koje nije 
poštovalo ni Boga ni čovjeka; možda i zbog krivice 
pastira, ali ono postoji i čeka na vas. Vi možete na 
osobit način Domovini dati okus domaćega ozrač¬ 
ja, a kao ljudi Crkve okus kulture koja se odlikuje 
životom i radom, ozbiljnošću i odgovornošću; okus 
koji mijenja javno mnijenje i koji traži suradnju na 
općemu dobru. Prostor Sinode takav je prostor u 
kojemu ne smije biti prevaga krutosti institucije, 
ali niti samovoljna nametanja vlastitih stajališta. Si¬ 
noda je mjesto uočavanja istine o našoj crkvenosti i 
mjesto za konstruktivnu kritiku koja je sposobna 
prepoznati novost života, uvijek tražeći Božju slavu 
i dobro zajednice vjernika. 

Potreban je odgoj građanske savjesti 

Na kraju, draga braćo i sestre, teško je previd¬ 
jeti vrijednost riječi i stava kardinala Stepinca, 
a sasvim je razumljivo da usvojimo njegovu izjavu 
u kojoj kaže: »Imam jedinu želju, da koristim ka¬ 
toličkoj Crkvi, a potom i hrvatskom narodu, iz ko¬ 
jega sam nikao.« 14 

Narod i Domovinu trebamo ljubiti. Tu prije svega 
mislim na ljubav koju nam svojim velikim i svijet¬ 
lim primjerom svjedoči blaženi Alojzije. Kao kršća- 

13 Govor katoličkim akademičarima i akademičarkama, 
27. ožujka 1938.; prema: J. BATELJA Cprir.3, Alojzije 
Stepinac, nadbiskup zagrebački. Propovijedi, govori, po¬ 
ruke »1934-1940«, Zagreb 2000., str. 230-231. 

14 Zahvalni pozdrav Karlovčanima, 28. lipnja 1936., 
prema: J. BATELJA CprirJ, Alojzije Stepinac, nadbiskup 
zagrebački. Propovijedi, govori, poruke »1934-1940«, 
Zagreb 2000., str. 112. 


ni i kao Crkva trebamo poticati odgoj nove građan¬ 
ske savjesti u našoj državi, kako bismo još više pro¬ 
micali opće dobro, odgovornost u društvu i korek¬ 
tan odnos prema državnim institucijama. 

Molimo za Domovinu, sigurni da »se uzalud muče 
graditelji, ako Gospodin kuću ne gradi« (Ps 127,1). 
Kao Crkva pozvani smo moliti za našu domovinu 
Hrvatsku i za sve koji u njoj žive, jer za Crkvu su 
svi djeca Božja, pozvani da budu Kristova braća i 
sestre: vjernici i nevjernici, kršćani i sljedbenici 
drugih religija, katolici i pripadnici drugih vjerois¬ 
povijesti. Molimo za Domovinu i velika će biti ra¬ 
dost naša zbog uloženih napora. I trud će postati 
plodan, jer će rad ljudskih ruku biti blagoslovljen. 

Kako bi Gospodin mogao zaboraviti našu Domovi¬ 
nu, On koji nam ju je darovao? Lijepo je razmišljati 
o našoj Lijepoj domovini kao o Božjem daru, koje¬ 
ga treba čuvati i voljeti. 

Neka nas blaženi Alojzije svojim mučeništvom pou¬ 
čava i prosvjetljuje da život vrijedi u onoj mjeri u 
kojoj izražava i ostvaruje ljubav i dar. Neka nas On 
u zajedništvu s kraljicom apostola i mučenika Pres¬ 
vetom Bogorodicom Marijom vodi u trenucima ka¬ 
da u nama raste nesigurnost i strah pred istinskom 
ljubavlju. Neka nam On pokaže duhovnu ljepotu 
pšeničnog zrna koje pada da bi donijelo plod. 

Smrt i umiranje nemaju posljednju riječ niti u hr¬ 
vatskoj himni, već život i titraj koji traži svoj naj¬ 
dublji razlog ljubavi. Neka svakomu vjerniku Bog 
pomogne svjedočiti konačnost ovozemnosti, koja 
vodi u beskonačnost ljubavi - »dok mu živo srce bi¬ 
je« ovdje, ali i u vječnosti. Amen. 


Stepinčevo u Ogulinu 

U ogulinskoj župi 
bi. Alojzija Stepin¬ 
ca, utemeljenoj 28. 
listopada 2001., pro¬ 
slavljen je 8. veljače 
blagdan nebeskoga 
zaštitnika. Središnje 
misno slavlje pred- 
slavio je župnik Plaš- 
kog i Saborskog fra 
Slavko Antunović iz Hercegovačke franjevačke 
provincije, uz sudjelovanje domaćeg župnika fra 
Marijana Jelušića iz provincije franjevaca trećore- 
daca, kao i gvardijana ogulinskog samostana fra 
Petra Runje te fra Viče Blekića iz smostana u Odri 
kod Velike Gorice, koji je predvodio i trodnevni¬ 
cu. Župnim zborom ravnao je Sani Francetić. 

Zahvaljujemo na svjedočanstvima i ohrabrenji- 
ma koja su pismenim putem proslijedili brojni 
čitatelji i Blaženikovi štovatelji. 




B 

Trodnevna priprava 
u Zagrebačkoj katedrali 

U Zagrebačkoj katedrali u subotu 7. veljače zapo¬ 
čela je trodnevna duhovna priprava za blagdan bla¬ 
ženog Alojzija Stepinca. Prvi dan trodnevnice eu- 
haristijsko slavlje predvodio je generalni vikar Zag¬ 
rebačke nadbiskupije prelat Vladimir Stanković. 
On je predstavio život blaženog kardinala, koji je, 
svjestan odgovornosti biskupske službe, prihvatio 
biskupsku službu radi svog naroda i Crkve, koji su 
bili u teškom položaju. 

Drugoga dana trodnevne duhovne priprave za Ste- 
pinčevo, u nedjelju 8. veljače, u Zagrebačkoj ka¬ 
tedrali misno slavlje predvodio je zagrebački po¬ 
moćni biskup Vlado Košić. Povezujući nedjeljna 
misna čitanja i pripravu za Stepinčevo, biskup 
Košić istaknuo je kako nedjeljna čitanja govore o 
Božjem poslanju. Prva reakcija čovjeka s Bogom je 
priznanje vlastite nedostatnosti i pokušaj izbjega¬ 
vanja tog susreta. Upravo to iskustvo Božje blizine 
i vlastite nedostatnosti apostole je približilo Bogu. 
Na isti način se Bogu približio i bi. Alojzije Stepi- 
nac, jer se pouzdao u Boga i njegovu milost, rekao 
je biskup Košić te dodao kako je prorok Izaija svo¬ 
ju nedostatnost osjećao kao grijeh govora. 

Trećega dana priprave euharistijsko slavlje je pred¬ 
vodio i propovijedao pomoćni zagrebački biskup 
Josip Mrzljak. On se u homiliji osvrnuo na Stepin¬ 
čevo štovanje Blažene Djevice Marije. Iščitao je i 
dijelove Dnevnika koji govore o Stepinčevoj po- 
božnosti prema BDM, a kojega je krašićki župnik 
Vraneković zapisivao za vrijeme Kardinalova su- 
žanjstva u Krašiću. 

Proslava Stepinčeva 
u Vancouveru 

Hrvatski iseljenici u župi Prečistog Srca Marijina u 
Vancouveru u Kanadi vrlo svečano su u nedjelju 8. 
veljače proslavili spomen na blaženoga kardinala 
Alojzija Stepinca. Tri slavljene mise okupile su 
mnoštvo vjernika. Misna slavlja predvodio je i pro¬ 
povijedao fra Marko Puljić, OFM, kustos Hrvatske 
franjevačke kustodije Sv. obitelji za SAD i Kanadu. 
Govoreći o bi. Alojziju kao snažnom svjedoku vje¬ 
re u teškim ratnim i poratnim godinama, kada su 
protučovječne ideologije fašizma, nacizma i komu¬ 
nizma trovale srca i umove ljudi, propovjednik je 
također spomenuo po broju ubijene svećenike u 
hrvatskim biskupijama i redovničkim zajednicama 
u hrvatskom narodu. 

Nakon misnih slavlja župljani su se okupili na ban¬ 
ket i prigodni program u Hrvatskom centru. Nas¬ 
tupio je župni zbor pod vodstvom sestara franjevki 


Kćeri milosrđa, te folklorne skupine »Kardinal Ste- 
pinac«, »Vitezovi« i »Sarajevo«. 

Ove se godine navršava trideset godina te hrvatske 
župe, koju sada vode fra Miro Ančić, OFM, i fra 
Pavao Norac Kevo, OFM, članovi franjevačke pro¬ 
vincije Presvetog Otkupitelja iz Splita, a pastoral¬ 
ne suradnice su s. Albina Mašina, s. Benicija 
Murković i s. Alojzija Banović, franjevke Kćeri mi¬ 
losrđa, naše nove blaženice s. Marije od Propetog 
Isusa Petković. 

Proslava Stepinčeva u Koprivnici 

U devetodnevnoj duhovnoj pripravi za proslavu 
blagdana bi. Alojzija Stepinca, zaštitnika župe u 
Koprivnici, u nedjelju 8. veljače misno slavlje je u 
pastoralnom centru bi. Alojzija Stepinca predvodio 
vrhbosanski nadbiskup kardinal Vinko Puljić. 



Božji narod proslavlja bi. A. Stepinca u Koprivnici, 

8. veljače 2004. 

U sudjelovanju više stotina župljana te mlade župe, 
utemeljene na Stepinčevo 1999., s kardinalom Pulji- 
ćem Misu su suslavili domaći župnik Krunoslav Pača- 
lat, dekan Koprivničkoga dekanata preč. Blaž Hor- 
vat, te svećenici iz okolnih župa. Obraćajući se okup¬ 
ljenima, kardinal Puljić istaknuo je kako je blaženik 
Stepinac bio pravi svjedok vjere i uzor svima koji žele 
nasljedovati Krista, jer put koji je bio izabrao doveo 
ga je do svetosti i vječnosti. Pritom je kardinal Puljić 
istaknuo važnost iskrene i prave savjesti u životu 
vjernika, koja usmjeruje prema pravom putu. 

Sam blagdan su vjernici župe blaženog Alojzija Ste¬ 
pinca u Koprivnici, predvođeni župnikom Krunosla- 
vom Pačalatom, proslavili bogatim duhovnim sadrža¬ 
jima. Nakon devetodnevne duhovne obnove mnoš¬ 
tvo vjernika okupilo se na misnim slavljima na obljet¬ 
nicu Stepinčeve smrti 10. veljače u dvorani novoga 
župnog pastoralnog centra bi. Alojzija Stepinca. Ju¬ 
tarnju misu predvodio je župnik novoutemeljene žu¬ 
pe Starigrad-Koprivnica Nenad Piskač. Središnje 
koncelebrirano misno slavlje predvodio je rektor 
Dječačkog sjemeništa i postulator kauze za proglaše¬ 
nje svetim bi. A. Stepinca, mons. Juraj Batelja. Pros¬ 
lava župnog blagdana pod nazivom »Stepinčevi dani« 
zaključena je večernjom misom koju je predvodio 
mons. Leonard Markač, župnik iz Močila. 

Tijekom ovogodišnje proslave Stepinčevih dana u 
Koprivnici dozrijela je odluka da se ubuduće svake 

godine unutar devetnice i priprave za blagdan bi. 
Alojzija Stepinca održi prigodni festival duhovne 
glazbe pod nazivom »Stepinčeve note«. 

Tisuće Hrvata u Munchenu 
proslavljalo Blaženikov blagdan 

Hrvatska Katolička Misija u Munchenu, koja je 
povjerena fra Tomislavu Dukiću i njegovoj subraći 
iz Franjevačke provincije Presv. Otkupitelja iz Spli¬ 
ta, orginizirala je povodom Stepinčeva 2004. trod¬ 
nevnu duhovnu pripravu. 

Predvoditelj trodnevnice bio je dr. Juraj Batelja, 
postulator kauze za proglašenje svetim bi. Alojzija 
Stepinca. Brojni hrvatski vjernici okupili su se i pu¬ 
no prije službenog početka pobožnosti. Obnova je 
zapčela molitvom krunice, svetom Misom, a po¬ 
tom predavanjem predsjedatelja i kratkog razgovo¬ 
ra s vjernicima. Propovjednik je obradio teme: 1. 
Euharistija u središtu kršćaninova života u nauku 
bi. Alojzija Stepinca; 2. Skrb za obitelj je obveza 
Crkve i društva; 3. Pobožnost prema Majci Božjoj 
zalog je opstanka hrvatskog naroda. 

Propovijedi i predavanja te neposrednost u postav¬ 
ljanju pitanja i odgovori predvoditelja zbližila je 
vjernički puk koji je u mučeničkom životu i smrti 
bi. Alojzija Stepinca otkrivao Božju pomoć i pri¬ 
mao nadahnuća za poboljšanje osobnog, obitelj¬ 
skog i narodnog života. 

Brojnije okupljanje hrvatskih vjernika tih dana za¬ 
paženo je u crkvi koja je unutar središta HKM, u 
crkvi sv. Mihaela i na ostalih 8 mjesta gdje hrvatski 
svećenici (franjevci) i sestre iz družbe Franjevke 
od Bezgrešne iz Šibenika, okupljaju hrvatski puk 
koji živi i radi u Munchenu i njegovoj okolici. 

Kao vidljivi plod ovogodišnjeg Stepinčeva i kao 
znak zahvalnosti i štovanja blaženog Alojzija Ste¬ 
pinca, hrvatski vjernici u Munchenu namjeravaju 
mu podići spomenik u prostoru između Hrvatskog 
doma i crkve HKM. U tu svrhu počelo je i prikup¬ 
ljanje sredstava za ostvarenje toga nauma. 

Proslava u Orašju 

Župa u osnivanju u Orašju svečano je 10. veljače 
proslavila svog nebeskog zaštitnika bi. Alojzija Ste¬ 
pinca. Svečano misno slavlje u novoizgrađenoj žup¬ 
noj crkvi bi. Alojzija Stepinca predvodio je provin¬ 
cijal Bosne Srebrne fra Mijo Džolan. 

U misnom slavlju je sudjelovalo tridesetak svećeni¬ 
ka i preko 1.000 vjernika. Za vrijeme Mise pjevao 
je zbor župe Uznesenja Blažene Djevice Marije iz 
Tolise, kojim je ravnao Mario Oršolić. 


Događaji u jubilarnoj 
godini župe Gunja 

Vjernici župe sv. Jakova u Gunji, koja je ušla u 
100. godinu postojanja, nizom su događaja ispunili 
dane devetnice pred blagdane bi. Alojzija Stepinca 
i Gospe Lurdske. U sve dane devetnice bila je pri¬ 
godna pobožnost Gospi Lurdskoj i bi. Alojziju Ste- 
pincu, a potom misno slavlje. Devetnica je bila po¬ 
sebno prikazana za bolesnike u župi, na kojoj je 
sudjelovao lijep broj vjernika, a među njima i oni 
koji su došli moliti za bolesne u obitelji. 

U župi se također svakog desetog u mjesecu časti 
bi. Alojzije Stepinac s molitvom da pomogne u iz¬ 
gradnji žive Crkve u toj zajednici te materijalnog 
zdanja nove crkve. Zato je želja župnika i vjernika 
da se prilikom posvete nove crkve u oltar pohrane 
Blaženikove moći. Posebni događaj devetnice bio je 
8. veljače, kada je župu pohodio zbor Sestara sv. 
Križa iz Đakova. Došlo je 20 redovnica pod vod¬ 
stvom s. Svjetlane Paljušević, katedralne orguljašice 
u Đakovu. S njima je došao i profesor crkvene glaz¬ 
be na Teologiji u Đakovu mo. Vinko Sitarić. Redov¬ 
nice su priredile prigodni glazbeno-meditativni 
program u čast Gospi, a potom je uslijedila svečana 
euharistija koju je predvodio mo. Sitarić. U homili¬ 
ji je posebno govorio o pozivu, napose redovnič¬ 
kom. U popodnevnim satima redovnice su sa svo¬ 
jim kandidaticama i novakinjama održale susrete s 
djevojčicama osnovne škole u dvije skupine. 

Vrhunac tih dana bila je proslava blagdana bi. Aloj¬ 
zija Stepinca 10. veljače te Gospe Lurdske 11. ve¬ 
ljače. Na blagdan Gospe Lurdske i Svjetski dan bo¬ 
lesnika u organizaciji župnog Caritasa članovi kari¬ 
tativne skupine krizmanika, predvođeni članovima 
župnog pastoralnog vijeća, pohodili su 80 bolesni¬ 
ka i starih u župi te ih obdarili malim darom. U 
svim danima molilo se i za uspjeh misija, na koje se 
priprema ta zajednica početkom korizme. 

Proslava Stepinčeva u Makarskoj 

Svečanim misnim slavljima u Makarskoj je, u župi 
sv. Marka Evanđelista, 10. veljače proslavljen blag¬ 
dan bi. Alojzija Stepinca. U zbornoj crkvi Sv. Mar¬ 
ka misno slavlje u koncelebraciji s nekadašnjim 
makarskim kapelanom don Milom Covom pred- 
slavio je župnik istoimene makarske župe mons. 
Pavo Banić, dok je u župnoj crkvi Kraljice mira mi¬ 
su predvodio tamošnji župnik don Ivan Cotić. U 
prigodnim propovijedima makarski su župnici, go¬ 
voreći o životu i djelu bi. Stepinca, podsjetili da je 
grijeh kardinala Stepinca kao zagrebačkog nadbis¬ 
kupa, prema ondašnjoj komunističkoj vlasti, bio 
političke naravi. Komunisti na čelu s Titom, Baka- 

rićem i ostalim suradnicima od Stepinca su tražili 
da učini Katoličku crkvu u Jugoslaviji autokefal¬ 
nom Crkvom - da se odijeli od Rima; gdje su se na 
području bivše Jugoslavije planirale stvoriti dvije 
autokefalne Crkve: Pravoslavna sa središtem u 
Beogradu i Katolička s upravom u Zagrebu, čemu 
se Stepinac protivio. 

»Zamislimo se danas da je na to Stepinac kao zag¬ 
rebački nadbiskup pristao: odijeliti se od Pape, te 
da on bude vrhovni poglavar Katoličke crkve u Ju¬ 
goslaviji; bi li današnji naraštaji imali slobodnu Hr¬ 
vatsku državu?«, zapitao se mons. Banić. Poruka 
Stepinčeva jest da život tog hrvatskog blaženika i 
mučenika, kao i njegov primjer, budu svakom vjer¬ 
niku poziv na odanost Bogu, Crkvi i hrvatskom na¬ 
rodu; jer, upravo je to Stepinac pokazao svojim do¬ 
moljubljem i požrtvovnošću za svoga bližnjega, po¬ 
ručeno je na misnim slavljima u Makarskoj. 

BI. Alojzije u Dubrovniku 

Blagdan blaženog Alojzija Stepinca proslavljen je 
euharistijskim slavljima 10. veljače u dubrovačkim 
crkvama, na kojima se okupio veći broj vjernika. U 
dubrovačkoj prvostolnici koncelebrirano misno 
slavlje predvodio je dubrovački biskup Zelimir 
Puljić. U propovijedi je biskup Puljić rekao kako se 
svake godine na ovaj dan sjećamo 10. veljače 
1960., kad je blaženi Stepinac točno u 14 sati i 1 5 
minuta preminuo blaženom smrću pravednika. 

»Tiho i sveto završio je ovozemni hod nepokoleblji¬ 
vi branitelj vjere, neustrašivi čuvar pravovjerja i je¬ 
dinstva Crkve, neumorni zaštitnik čovjeka, pogla¬ 
vito siromašnih i progonjenih. U Božje ime branio 
je slobodu Crkve. Zauzimao se za prava i dostojan¬ 
stvo svake ljudske osobe, bez obzira na nacionalno¬ 
st, vjeru i opredjeljenje. Sva je ta prava temeljio na 
Božjoj Riječi i Božjoj volji. Hrvao se s moćnima ka¬ 
ko bi zaštitio nemoćne«, kazao je biskup i dodao: 
»Povijest Crkve upisala ga je među najhrabrije bis¬ 
kupe Europe onoga tragičnog vremena, jer je hrab¬ 
ro i bez straha osudio svaku zabludu i svaku mr¬ 
žnju: rasnu, klasnu, nacionalnu, vjersku i političku. 
Svoj je život završio kao svjesnu žrtvu ljubavi za 
Boga, za Crkvu, za spasenje ljudi, za dobro svoga 
ljubljenog naroda. Na upit jednog američkog novi¬ 
nara, koja je sada njegova dužnost kao zatočenog 
biskupa, kardinal Stepinac je odgovorio: »Trpjeti i 
raditi za Crkvu!«. 

Podsjetivši kako je vrijeme u kojem je kardinal ži¬ 
vio bilo izuzetno teško i kompleksno, obilježeno 
nacizmom, fašizmom i komunizmom, biskup je is¬ 
taknuo Stepinčevo suočavanje s njim. »Usprotivio 
se navedenim ideologijama i branio ljudska i na¬ 
rodna prava. I spašavao sve kojima je pomoć bila 
potrebna. Izložio se brojnim opasnostima. Nacisti 



Članovi molitvene zajednice iz Jastrebarskoga u druženju u 
Spomen-zbirci, 10. prosinca 2003., prigodom pohoda grobu 
bi. Alojzija Stepinca 


su ga, jer je pomagao i spašavao Židove, Cigane, 
Srbe i Slovence, dva puta pokušali likvidirati nam¬ 
ještenim atentatima. A poslije rata znamo kako je 
opet hrabro digao glas protiv komunističke dikta¬ 
ture i prosvjedovao zbog brojnih zločina koje su 
partizani počinili protiv Crkve, a osobito zbog 
ubojstava stotine katoličkih svećenika«, rekao je. 

Upitavši se što Stepinac može poručiti Dubrovča¬ 
nima danas, biskup Puljić je kazao: »Na ovogodiš¬ 
njoj svečanosti svetoga Vlaha pronijeli smo njegove 
moći istim onim putem kojim je on prije 64 godine 
vodio procesiju našega Parca. On je večeras prisu¬ 
tan ne samo u našim srcima, već i po svetim relikvi¬ 
jama kojima ćemo na koncu mise iskazati dužno 
štovanje. Na obljetnicu njegove blažene smrti zah¬ 
valjujemo Bogu za dar junaka i svjedoka Alojzija.« 

Predvoditelj misnoga slavlja podsjetio je i na Ste- 
pinčevu beatifikaciju 1998. godine u Mariji Bistri¬ 
ci, istaknuvši da u njegovom proglašenju blaženim 
prepoznajemo pobjedu Kristova Evanđelja nad to¬ 
talitarnim ideologijama; pobjedu Božjih prava i 
savjesti nad nasiljem i ugnjetavanjem; pobjedu 
praštanja i pomirbe nad mržnjom i osvetom. Na¬ 
kon mise, vjernici su molitvom i dodirom moći 
blaženog Kardinala iskazali štovanje i zahvalnost 
blagopokojnom zagrebačkom nadbiskupu. 

Blagdan suzaštitnika 
Požeške biskupije 

Požeška biskupija te drevna crkva Sv. Lovre 10. ve¬ 
ljače slavili su bi. Alojzija Stepinca kao svoga suzaš¬ 
titnika. Svečano euharistijsko slavlje tom prigo¬ 
dom predvodio je hvarsko-bračko-viški biskup Slo¬ 
bodan Stambuk u koncelebraciji s domaćim bisku¬ 
pom Antunom Skvorčevićem, članovima Stolnog 
kaptola te s ostalim svećenicima i redovnicima. Na 
početku slavlja biskupa Stambuka pozdravio je po¬ 
žeški biskup, istaknuvši kako nas i na blagdan bi. 
Alojzija Stepinca, na koji se spominjemo 44. ob¬ 
ljetnice njegove smrti, sjedinjuje duhovna snaga 

koja traje već 14 stoljeća na tim prostorima. U na¬ 
zočnosti hvarsko-bračko-viškog biskupa, dodao je 
biskup Skvorčević, želimo vidjeti jedinstvo ove na¬ 
še zemlje, jedinstvo kojemu na sasvim poseban na¬ 
čin doprinose naši blaženici, sveci i velikani. 

Uzvraćajući na pozdrave, biskup Stambuk potak¬ 
nuo je na molitvu, da one velike vrijednosti kardi¬ 
nala Stepinca uđu u nas kao naš životni sadržaj. U 
tom smislu započeo je prigodnu homiliju, i to rije¬ 
čima mladog hvarskog pjesnika »Ja nisam putnik 
bez karte, ja imam brod, svoga Boga, svoj svod i 
svoj rod, ja nisam putnik bez karte«. Upravo u 
ovim stihovima očitava se i prepoznaje lik blagopo¬ 
kojnog Kardinala, koji je bio i ostao prepoznatljiv 
sebi i drugima. Kardinal nije bio putnik bez karte i 
zato danas stoji pred nama kao povijesni i današnji 
sadržaj. Nažalost, u praksi današnjeg života sve se 
izjednačava: pravda i nepravda, istina i laž, Bog i 
vrag. Kako u tom svijetu izgraditi vlastiti hrvatski 
katolički identitet, kako bi ga Stepinac gradio? Ste- 
pinac je prepoznatljiv kao Gospin čovjek. 

Uz Mariju trebalo bi uočiti i Stepinčevu majku, 
majku koja je jednostavno vjerovala Bogu, molila i 
radila. Upravo takve majke trebaju našem hrvat¬ 
skom narodu, jer dok bude imao takve majke ovaj 
narod će živjeti i imati život, kazao je. Biskup 
Stambuk napomenuo je da 10. veljače treba za naš 
narod biti dan vjerničkoga i nacionalnog pamćenja. 
Dodao je da se ne slaže s onima koji žele zaboraviti 
povijest i okrenuti se budućnosti, jer svaki čovjek 
ima svoju povijest, svoj početak i kraj. Posebno je 
iskazao zabrinutost zbog europskog stremljenja u 
budućnost bez križa i povijesnih katoličkih korije¬ 
na. Bez pravog povijesnog pamćenja, bez znanja 
tko je bio žrtva a tko ubojica, ne može se graditi 
prava budućnost. 

Blagdan bi. Alojzija 
Stepinca u Zadru 

Blagdansko misno slavlje u utorak 10. veljače u župi 
bi. Alojzija Stepinca na Bilom Brigu u Zadru pred¬ 
vodio je zadarski nadbiskup Ivan Prenđau konceleb- 
raciji sa 16 svećenika. U uvodnoj je riječi nadbiskup 
Prenđa pozvao na molitvu za vjernost i ustrajnost u 
vjeri, poput bi. Alojzija koji je u tome uzor i govor 
Božji u sva vremena. U propovijedi je naveo misli 
pape Ivana Pavla II. o kardinalu Stepincu, izrečene 
za njegova proglašenja blaženim u Mariji Bistrici. 

Predstavio je blaženikov lik u svjetlu Stepinčevih 
»neprolaznih načela o obitelji u hrvatskom narodu« 
i njegovo zalaganje da se obitelj kao temelj ljudskog 
društva uredi s vjerskoga, ćudorednog, odgojnog, 
zdravstvenog i društvenog aspekta. Stepinac je 
1938. g. proglasio Godinom obitelji, a budući da je 
i u Zadarskoj nadbiskupiji ova godina proglašena 


Godinom obitelji, nadbiskup Prenđa govorio je o 
Kardinalovim odredbama za tu godinu. Godine 
1940. pismom je ukazao liječnicima u Hrvatskoj na 
zlo pobačaja, nazvavši ga »narodnom sramotom«, 
rekavši da »jake i sretne Hrvatske nema bez jakih, 
moralno i tjelesno zdravih i zadovoljnih obitelji«. 

Blagdanska misna slavlja bila su vrhunac tjedne 
sadržajno raznolike molitveno pastoralne priprave 
u toj najmlađoj zadarskoj župi, koja će postati nad- 
biskupijsko Stepinčevo svetište, što su svojim do¬ 
laskom potvrdili brojni vjernici, koji su nakon mise 
bi. Stepincu izrazili štovanje ljubeći njegove moći. 

Vojna kapetanija 
u Karlovcu u čast Blaženika 

Blagdan bi. Alojzija Stepinca, zaštitnika vojne kape¬ 
lani je u Zapovjedništvu Hrvatske kopnene vojske u 
Karlovcu, proslavljen je 10. veljače koncelebriranim 
misnim slavljem što ga je u Domu HV »Zrinjski« 
predslavio vojni ordinarij Juraj Jezerinac u zajedniš¬ 
tvu s generalnim vikarom Josipom Santićem, karlo¬ 
vačkim dekanom Ferdinandom Vražićem i ostalim 
svećenicima karlovačkog kraja. Na poziv vojnog ka¬ 
pelana Andrije Markača,na proslavu Stepinčeva 
odazvali su se gotovo svi hrvatski generali, zapovjed¬ 
nici korpusa HV-a, načelnik Policijske uprave Karlo¬ 
vac te predstavnici svih policijskih postaja karlovač¬ 
ke županije, predstavnici Županije, gradonačelnik 
Božidar Joha, predstavnici vatrogasnih zajednica Žu¬ 
panije i grada Karlovca, te članovi raznih udruga. 

Biskup Jezerinac u propovijedi je kratko orisao ži¬ 
vot zagrebačkog nadbiskupa i kardinala Alojzija 
Stepinca, istaknuvši herojsko držanje i svjedočenje 
kardinala Stepinca na montiranome sudskom pro¬ 
cesu. Biskup je okupljene pozvao da »ožive vjeru u 
Boga, Isusa Krista, koja nas je odgajala od stoljeća 
sedmog. Svijetu su i danas potrebni svjedoci vjere. 
Svijet mogu obnoviti samo ljudi vjere i nade. To je 
posvjedočio svojim životom i naš blaženik kardinal 
Stepinac, i toliki znani i neznani svjedoci Crkve. To 
su posvjedočili i naši branitelji«. 

Slavlja u Funtani 

Na Stepinčevo 2004. je u prepunoj crkvi sv. Bernar¬ 
da predvodio svečanu koncelebraciju fra Zvjezdan 
Linić. Asistirali su prof. msgr. Josip Sajina, kancelar 
Porečko-pulske biskupije, vlč. Josip Kalčić, župnik 
iz Sv. Lovreča, vlč. Mladen Matika, župnik iz Vrsa- 
ra, te domaći župnik Ivan Butković. 

Cetveroglasni mješoviti zbor pod ravnanjem prof. 
Debore Cukola, uz pratnju orgulja na kojima je 
svirala prof. Barbara Stiković, pjevao je misu Sime 
Marovića. 

Fra Linić je u homiliji istaknuo kako je zbog vjer¬ 
nosti bi. Alojzija Stepinca Svetoj rimskoj crkvi i 
Vrhovnom poglavaru došlo do sramotno montira¬ 
nog sudskog procesa, te kako je od biskupa i sveće¬ 
nika svoje biskupije i svih ostalih biskupija tražio 
odlučnost u povijesnom trenutku za našu Crkvu ; 
naš narod i domovinu. On je kao i mnogi biskupi, 
svećenici, redovnici i redovnice bio zatvoren i svo¬ 
jim životom platio tu vjernost. 

Govoreći o Alojzijevoj pobožnosti i privrženosti 
Majci Božjoj, propovjednik je postavio pitanje da li 
i mi gajimo tu pobožnost i što mi činimo sada, da li 
se u našim domovima nalazi križ i Marijina slika? 

Uoči Stepinčeva je u župi i ove godine održana du¬ 
hovna obnova pod geslom: »U tebe se Gospodine 
uzdaml« Prvi dan je misio i propovijedao vlč. Pier- 
giorgio De Angelis, podravnatelj neokatekumen- 
skog sjemeništa Redemptoris mater iz Pule, a dru¬ 
gi dan vlč. Milan Zgrablić, župnik iz Rovinja. Tije¬ 
kom ova tri dana bilo je izuzetno mnogo ispovijedi 
i pričesti, a posljednji dan je i za vrijeme cijele mi¬ 
se ispovijedao dekan Alojzije Baf. 

Tomislav Coga 

Svečanosti u Škrljevu 

U crkvi Presvetog Srca Isusova u Škrljevu u utorak 
10. veljače svečanim je misnim slavljem proslavljen 
blagdan bi. Alojzija Stepinca za svih šest župa Žup- 
ničke skupine u Bakarskom dekanatu. Misno je 
slavlje predvodio mons. Ivan Sporčić u koncelebra- 
ciji s o. Petrom Belanićem i o. Franjom Siškom. 

Mons. Sporčić tom je prigodom govorio o životu i 
trpljenju kardinala Stepinca te naveo dijelove nje¬ 
gove propovijedi koju je izrekao na blagdan Svih 
svetih u zagrebačkoj katedrali 1941. godine. Kardi¬ 
nal Stepinac u toj je propovijedi isticao kreposti 
krotkosti i blagosti, te poticao da se »u razbješnjeli 
ocean ljudskih strasti, mržnje i bijesa lijeva ulje bo¬ 
žanske dobrote, samilosti i blagosti«. Mons. Sporčić 
istaknuo je kako bi misli bi. Stepinca svima nama 
trebale biti poticaj da i mi nasljedujemo Krista i 
svjedočimo za njega, kao što je to i on činio. 

Na kraju misnog slavlja o. Petar Belanić izmolio je 
pred slikom blaženika zavjetnu molitvu kardinalu 
Stepincu. 

S Blaženikom u Gospiću 

Svečanu misu na Stepinčevo 10. veljače u katedra¬ 
li Navještenja Marijina u Gospiću predvodio je 
gospićko-senjski biskup Mile Bogović u konceleb- 
raciji s gospićkim dekanom Antunom Luketićem 
te đakonom Petrom Sporčićem. U svojoj je propo¬ 
vijedi biskup Bogović spomenuo cara Dioklecijana, 
koji je točno pred 1.700 godina odlučio kršćane si¬ 


lom ukloniti iz Rimskog carstva, a među njima su 
stradali i mnogi mučenici s naših prostora. Odnosi 
se to na solinskog biskupa Dujma, porečkog Mav- 
ru, srijemskog Ireneja, lektora Poliona, đakona De- 
metrija kao i djevicu Anastaziju te mnoge druge, a 
posebno sisačkog biskupa Kvirina. Svi oni postali 
su uzori i ideali nasljedovani do današnjih dana. 

Dioklecijan je imao u novijoj povijesti i svojih su- 
mišljenika, koji su držali da su kršćani opasnost za 
njihove države, pa su mnogi od njih propatili zbog 
svojih kršćanskih načela. Upravo danas slavimo tog 
blaženika, kardinala Alojzija Stepinca, kojem je 
Crkva priznala herojsku svetost zbog držanja pred 
komunističkim tužiteljima i nepravednim sudom. 
»Moja je savjest čista]«, odgovarao je Stepinac na 
montirane optužbe i činio je sve ono što mu je sav¬ 
jest nalagala. Takav lik, koji je Papa uzdigao na uzor 
svim kršćanima, želimo postaviti kao primjer kas¬ 
nijim naraštajima, gradeći Crkvu hrvatskih muče¬ 
nika, istaknuo je biskup. 

Slavlje Stepinčeva u Novskoj 

Župa bi. Alojzija Ste¬ 
pinca u Novskoj, 
utemeljena protek¬ 
log ljeta, proslavila je 
10. veljače prvi put 
blagdan svoga nebes¬ 
kog zaštitnika. Budu¬ 
ći da župa još nema 
svoga vlastitog pros¬ 
tora, proslava je orga¬ 
nizirana u župnoj cr¬ 
kvi Sv. Luke u Novskoj. Svečano euharistijsko slavlje 
u prepunoj crkvi predvodio je požeški biskup Antun 
Skvorčević, s kojim su bili u koncelebraciji upravitelj 
nove župe i novljanski dekan Ivan Nikolić, rajićki 
župnik Jozo Jurić, jasenovački župnik Nedjeljko An- 
droš i biskupov tajnik Ivica Žuljević. 

Nova župa primila je relikviju bi. Alojzija Stepinca, 
koju je biskup Skvorčević u svečanom ophodu do¬ 
nio u crkvu. Nakon što je Ivica Žuljević pročitao iz 
Dekreta o osnutku župe odredbu da se bi. Alojzije 
Stepinac slavi kao zaštitnik župe, biskup je njegove 
moći predao župniku Nikoliću uz poziv vjernicima 
da djelić smrtnog tijela našega blaženika svjedoči o 
onoj vjernosti Bogu i čovjeku, koju je u njemu bi. 
Alojzije izvojevao te da im on svojim zagovorom 
pomogne u tom istom nastojanju. 

Proslava u Zaprešiću 

Ovogodišnja proslava blagdana hrvatskog mučeni¬ 
ka blaženog Alojzija Stepinca svečano je proslavlje¬ 
na trodnevnicom u župi sv. Petra apostola i u Zap¬ 
rešiću. Kroz to je mjesto blaženi Stepinac prolazio 
i gotovo stradao neposredno nakon II. svjetskog ra¬ 
ta. Naime, blaženi je Alojzije prilikom svoga dolas- 



Požeški biskup predvodi misno 
slavlje u čast bi. A. Stepinca u 
Novskoj, 10 veljače 2004. 

ka da osnuje novu župu 
sv. Petra apostola u Zap- 
rešiću 4. studenoga 1945. 
g. zajedno sa župnikom 
Pašičekom napadnut ka¬ 
menjem. 

Molitvena zajednica župe 
sv. Petra, koja nosi ime po 
blaženom Alojziju Stepin- 
cu, u suradnji sa župni¬ 
kom Josipom Firštom i 
župskim vikarom G ora¬ 
nom Kocmanićem pripre¬ 
mila je trodnevni duhovni 
program: molitvu kruni¬ 
ce, čitanje izabranih misli 
blaženog Alojzija Stepin- 
ca, euharistijska slavlja s 
propovijedima i molitvama za pomoć blaženog Ste- 
pinca u duhovnoj i materijalnoj izgradnji župe i gra¬ 
da Zaprešića. Prva dva dana duhovne obnove euha¬ 
ristijska slavlja predvodio je u župnoj kapelici Sv. 
Petra o. Jozo Ivić, glavni delegat palotinaca u Hr¬ 
vatskoj, na službi u susjednoj župi Kraljice Apostola 
u Zaprešiću. On je u propovijedima više puta pono¬ 
vio da je blaženi Stepinac bio bogoljubac, čov- 
jekoljubac i domoljubac. Bio je potpuno opredije¬ 
ljen za Krista, i na smrt nije gledao kao na gubitak 
već kao na prijelaz u vječnost. 

Trećega dana trodnevnice, na sam blagdan blaže¬ 
nog Alojzija Stepinca 10. veljače, svečano je euha- 
ristijsko slavlje u kripti nove crkve Sv. Ivana Krsti¬ 
telja predvodio f ra Bonaventura Duda, naš poznati 
bibličar i propovjednik. On je podsjetio da je upra¬ 
vo u toj župi naš blaženik započeo svoj mučenički 
hod. »Znam da je i u kamen temeljac ove nove cr¬ 
kve Sv. Ivana Krstitelja stavljen jedan kamen s ko¬ 
jim je bio napadnut naš Blaženik.«, rekao je f ra Bo¬ 
naventura. U prigodnoj je homiliji fra Bonaventura 
Duda okupljenim župljanima iznio još i životopis 
blaženog Alojzija Stepinca, ističući sve važnije da¬ 
tume, počevši od njegova rođenja 8. svibnja u Kra- 
šiću do datuma kada je kao blaženik uzdignut na 
čast oltara u Mariji Bistrici - 3. listopada 1998. go¬ 
dine. Još je istaknuo da blaženika posebno označa¬ 
va njegovo izvanredno svjedočko držanje na sudu, 
kao i sva njegova daljnja opredjeljenja - sve do mu¬ 
čeničke smrti. 

Novi apostolski nuncij 
na proslavi u Krašiću 

Apostolski nuncij u Hrvatskoj nadbiskup Francisco- 
Javier Lozano je, predvodeći na Stepinčevo 10. ve¬ 
ljače svečano misno slavlje u Krašiću, u mjestu koje 
je, kako je kazao, »svjedok patnje i mučeništva bla¬ 
ženog kardinala Alojzija Stepinca«, poručio okup¬ 


ljenim vjernicima »neka sada ne budu zanemarene 
kršćanske kreposti koje je hrvatski narod stjecao u 
godinama patnje i progonstva«. Veliko blago ove na¬ 
cije je vjera i moralne vrijednosti, i nemojte dopus¬ 
titi da vam ih pokradu, istaknuo je nuncij Lozano, 
predvodeći misu zajedno sa zagrebačkim pomoć¬ 
nim biskupom Josipom Mrzi jakom i više svećenika. 

Ističući kako na današnji dan slavimo 44. obljetni¬ 
cu smrti omiljenog kardinala Stepinca, nadbiskup 
Lozano podsjetio je da je veliku radost doživjela 
Hrvatska i cijela Crkva 3. listopada 1998. godine, 
kada je pred očima sviju uzdignut na čast oltara 
biskup, svećenik, uzorni vjernik, dodavši da smo 
mi bili svjesni, i puno prije toga datuma, da je kar¬ 
dinal Stepinac svetac, te da smo to znali i prije nje¬ 
gove smrti 10. veljače 1960. godine. 

Znali smo da je svetac, jer je bio čovjek Božji, Dob¬ 
ri Pastir, svjedok vjere, mučenik, pojasnio je apos¬ 
tolski nuncij, dodavši da smo to prepoznali po plo¬ 
dovima. Istaknuo je, nadalje, da na mučeništvo 
kardinala Stepinca gledamo kao na izvor života, na¬ 
de i bolje budućnosti za sve nas, jer, kazao je, u 
suprotnom, kako bi jedan čovjek, Alojzije Stepi¬ 
nac, osuđen, utamničen, ponižen i bez milosrđa od 
ljudi mučen, mogao biti blistava zvijezda nade za 
cijeli jedan narod. 

Podsjećajući daje kardinal Stepinac umro opraštaju¬ 
ći svojim neprijateljima i progoniteljima, nadbiskup 
Lozano rekao je da i mi opraštamo njegovim nepri¬ 
jateljima i progoniteljima, dodavši da nas to ne oslo¬ 
bađa sjećanja na dramu bi. Alojzija, na mučeništvo 
Katoličke crkve pod komunističkom vlašću, na pat¬ 
nje ugnjetenog i koloniziranoga hrvatskog naroda. 

»Laži, bezbrojne laži bez osnove, izgovorili su, raz¬ 
glasili i ponavljali u beskraj, komunistički rukovo¬ 
ditelji bivše Jugoslavije na račun blaženog kardinala 
Alojzija Stepinca, a hrvatski narod i Katolička cr¬ 
kva znali su da su to bile samo neistine, laži i kleve¬ 
te, da u toj lažnoj komunističkoj propagandi nije 
bilo ništa istinito, a drama se sastoji u ovome - nije 

bilo slobode«, kazao je predvoditelj misnoga slav¬ 
lja, dodavši da sada kada je sloboda, zahvaljujući 
Bogu, ponovno zadobivena i kad živimo u demok¬ 
ratskoj zemlji, slobodnoj i neovisnoj, moramo se 
suočiti s drugim izazovima: sekularizmom, potro¬ 
šačkim društvom i udaljenošću od Boga. 

»Odgojitelj za Krista« 
u nauku bi. Stepinca 

Članovi katoličkih udruga Varaždinske biskupije, 
Zajednice bračnih susreta, Katoličkoga liječničkog 
društva, Društva prosvjetnih djelatnika i Kolpinške 
udruge okupili su se u 9. veljače na tribini u dvorani 
Biskupskog ordinarijata u Varaždinu, gdje je o Ste- 
pinčevu zalaganju za pravo na vjerski odgoj mladih 
unutar obitelji, škole i društva na temu »Odgojitelj 
za Krista u nauku blaženog kardinala Alojzija Ste¬ 
pinca« govorio mons. dr. Juraj Batelja, postulator 
kauze za proglašenje svetim bi. Alojzija Stepinca. 

Podsjetivši na Stepinčeve riječi kako roditelji ima¬ 
ju sveto pravo i dužnost da odgajaju vlastitu djecu 
prema načelima svete vjere, govorio je o pravu ro¬ 
ditelja na odgoj vlastite djece, odnosno o važnosti 
vjerskog odgoja upravo unutar obiteljskog odgoja. 
Stepinac je pozivao na mnogočlanost obitelji, od¬ 
nosno na nesebično darivanje i prihvaćanje novih 
života unutar bračnih i obiteljskih zajednica, ali i na 
kršćanski odgoj djece, ističući kako su kršćanski 
odgojena djeca blagoslov naroda, što je bilo temelj¬ 
ni postulat u njegovu nauku. »Premda može danas 
izgledati da se u odgoju podilazi katolicima, no sva¬ 
ki čovjek ima pravo da mu djeca budu odgojena u 
skladu vjere svojih roditelja«, rekao je dr. Batelja, 
dodavši kako se na moguće pitanje: »Ima li Crkva 
pravo na vjerski odgoj?« može odgovoriti protupi- 
tanjem: »Ima li majka pravo na svoje dijete?« 

Crkva je oduvijek ukazivala kako odgoj pripada 
najprije roditeljima, očevima i majkama, a katolič¬ 
ki roditelji imaju pravo na vjerski odgoj svoje dje¬ 
ce. No, suvremeno društvo mnogo je utjecalo na 
razbijanje zajedništva obitelji, rastave braka zako¬ 
nom su legalizirane, napada se svetost braka, ismi¬ 
java se stabilnost braka, a promiču se promiskuitet, 
slobodna ljubav i odgađanje braka. I tada, slično 
kao i danas, radilo se na razbijanju homogenosti ka¬ 
toličkog identiteta, a Stepinac je tomu htio dosko¬ 
čiti i organiziranjem mladih laika unutar katoličkih 
akcija, razumijevajući pastoralne potrebe na tere¬ 
nu, istaknuo je predavač. 

Stepinac je bio svjestan da će se voditi bitka za pra¬ 
vo na odgoj djece u vjeri, za vjeronauk, a posebno 
je to došlo do izražaja nakon 1945. godine, kada su 
osobito na udaru bili prosvjetni radnici zbog svog 
utjecaja na djecu. Stepinac je pozivao sve, ne samo 
roditelje, nego i kumove i odgojitelje i učitelje, na 
odgovornost i dužnost u katoličkom odgoju mladih 


kako se ne bi ugušila katolička vjera, što je bila že¬ 
lja i cilj vlastodržaca. Sloboda vjeroispovijesti uk¬ 
ljučuje pravo na vjerski odgoj djece i mladih, u če¬ 
mu nezaobilazno i ključno mjesto uz roditelje ima¬ 
ju upravo »odgojitelji za Krista«, kako je prosvjetne 
radnike nazivao Stepinac. Uz članove katoličkih 
udruga tribini su bili nazočni i generalni vikar 
mons. Ivan Godina, kancelar mons. Antun Perčić i 
povjerenik za katoličke udruge mr. Josip Koprek. 

Vigilija bi. Alojzija Stepinca, 
suzaštitnika Varaždinske biskupije 

Svečanom večernjom misom proslavljena je 9. ve¬ 
ljače vigilija blaženog Alojzija Stepinca, suzaštitnika 
Varaždinske biskupije. Misno slavlje posljednjeg da¬ 
na trodnevne duhovne priprave za proslavu Stepin- 
čeva spomendana u varaždinskoj katedrali Uznese¬ 
nja Marijina predvodio je generalni vikar biskupije 
mons. Ivan Godina zajedno s generalnim tajnikom 
Hrvatske biskupske konferencije mons. dr. Vjekos- 
lavom Huzjakom, postulatorom Stepinčeve kauze 
mons. dr. Jurjem Bateljom, te 60-tak svećenika Va¬ 
raždinske biskupije. Mnoštvu vjernika iz različitih 
krajeva biskupije mons. Godina prenio je pozdrave 
varaždinskog biskupa Marka Culeja, koji se nalazi 
na liječenju u Zagrebu. Uputio je pozdrave svim 
vjernicima i svećenicima preko kojih je zastupljena 
čitava mjesna Crkva, koja proslavlja svog suzaštitni¬ 
ka, blaženika i mučenika Alojzija Stepinca. 

Osvrnuvši se u propovijedi na Isusove riječi iz Evan¬ 
đelja po Ivanu »Došao je čas da se proslavi Sin čov¬ 
ječji«, mons. Batelja pozvao je okupljene da im Ste- 
pinčev primjer vjernosti i odanosti Bogu, Crkvi i na¬ 
rodu, bude nadahnuće za svjedočenje ljubavi prema 
Kristu, čak i u trenucima trpljenja koje je sastavni i 
neizbježni dio života svakog vjernika. Govoreći o li¬ 
ku blaženika Stepinca, podsjetio je na njegove poho¬ 
de krajevima današnje Varaždinske biskupije, među 
kojima je i posjet varaždinskim uršulinkama kao 
posljednji Nadbiskupov pohod izvan Zagreba prije 
uhićenja. Istaknuvši važnost euharistije kao vrhunca 
proslave Boga u vjerničkom životu, ukazao je na vri¬ 
jednost poziva i zvanja svećenika, kao predvoditelja 
misnih slavlja kojima zajednica vjernika daje hvalu i 
slavu Bogu za Njegovu neizmjernu dobrotu i ljubav. 

»Kardinal Stepinac smatrao je kako nema uzvišeni- 
jeg i časnijeg poziva od svećeničkog, jer nema ve¬ 
ćeg zvanja od služenja Bogu i ljudima. Želim vam 
da nadahnuti njegovim izvanrednim ljudskim, sve¬ 
ćeničkim i biskupskim primjerom pronađete ljuba¬ 
vi i snage za služenje Bogu i Crkvi, a snagu vjernik 
pronalazi u slavljenju euharistije i proslavi Boga u 
Kristu. Budimo ponosni i radosni što smo djeca 
Božja i što pripadamo Kristu našom vjernošću i lju¬ 
bavlju«, istaknuo je u propovijedi dr. Batelja, poz¬ 
vavši nazočne da poput blaženika i mučenika Ste- 

pinca na život gleda¬ 
ju očima vjere. 

U tijeku misnog slav¬ 
lja »Misu brevis u F- 
duru« Josepha Hay- 
dna izveo je kated¬ 
ralni zbor »Chorus 
angelicus« uz pratnju 
instrumentalnog an¬ 
sambla i katedralnog 
orguljaša mr. Anđel¬ 
ka Igreca ; te uz nas¬ 
tup sopranistica Do- 
roteje Ilčić i Darije Hreljanović. Izvedene su i 
skladbe iz proprija za mučenika ; među kojima i »U 
Tebe se uzdam Gospodine« Varaždinca Zvonimira 
Klemenčića. 

Uoči misnog slavlja svećenici Varaždinske biskupi¬ 
je okupili su se u Biskupskom ordinarijatu na redo¬ 
vitom mjesečnom susretu ; gdje je izlaganje o temi 
»Suvremeni svećenik u viziji blaženog Alojzija Ste- 
pinca« održao dr. Batelja, a zatim ih je voditelj sus¬ 
reta mons. Godina upoznao s aktualnostima u ži¬ 
votu mjesne Crkve. 

U župnoj crkvi Duha Svetog u Podgradini zadarski 
nadbiskup Ivan Prenđa predvodio je 9. veljače, u 
koncelebraciji sa župnikom o. Mariom Fundakom, 
misno slavlje u tijeku kojeg je blagoslovio tri oltarne 
slike čiji je autor akademski slikar Mate Ljubičić. 

Kardinal Stepinac smatrao je kako nema uzviše¬ 
ni jeg i časnijeg poziva od svećeničkog, jer nema 
većeg zvanja od služenja Bogu i ljudima 

U propovijedi je nadbiskup Prenđa rekao da o Bo¬ 
gu govore Crkva i sveci, dionici Kristova života koji 
su živjeli po Evanđelju i ostvarili zrelu vjeru. 

Središnja oltarna slika »Marija, Majka Crkve« pri¬ 
kazuje Mariju zajedno s apostolima i silazak Duha 
Svetoga u plamenim jezicima, i veličine je 2,80 x 
2,00 m. Slika sv. Stošije ispred zadarske katedrale, 
čija je ona naslovnica, prikazuje tu mučenicu s pla¬ 
menom u rukama, simbol mučeništva. Blaženik 
Stepinac ispred Zagrebačke katedrale prikazan je s 
gorućim križem prislonjenim na srce i knjigom s 
palminom grančicom, također simbol njegove mu¬ 
čeničke smrti. Te su slike veličine 2,80 x 1,50 m. 
Iznad svake slike je krug s motivima golubice, srca 
i maslinove grančice u hrvatskom grbu, simboli 
Duha Svetog, čistog srca i mira. Autor Ljubičić 
zahvalio je župnim vijećnicima na povjerenju i su¬ 
radnji da dovrši djelo koje je započeo na prijedlog 
pokojnog župnika Podgradine don Mije Stijepića. 

Čestitajući autoru slika, provincijal franjevačke 
provincije sv. Jeronima fra Bernardin Skunca rekao 
je da glavni ikonografski znak slika, oganj, nije »zla 
vatra mučitelja koja je spalila Stošijino tijelo i mu¬ 
čila Stepinca, nego vatra Duha Svetog koja je jača 


od mučitelja, te je i Stepinac prikazan uspravno, 
jer je izgarao ognjem Duha Svetoga«. Obasjani tim 
ognjem, i Marija i apostoli prikazani su u duhov¬ 
nom zanosu. Doživljaj nadbiskupa Prenđe je da do¬ 
minantna crvena, ali i izražajna bijela i plava »Mari¬ 
jina« boja, simboliziraju »hrvatsku povijest koja je 
po svecima utkana u povijest Božje ljubavi«. 

Stepinčevo u Sindelfingenu 

Hrvatska katolička misijia u Sindelfingenu u Nje¬ 
mačkoj proslavila je 15. veljače Stepinčevo sveča¬ 
nim euharistijskim slavljem, koje je u punoj crkvi 
Presvetoga Trojstva u Sindelfingenu predvodio fra 
Boris Carić iz Splita zajedno s domaćinom vodite¬ 
ljem HKM f ra Marinkom Vukmanom. 

U uvodu je fra Marinko kazao: »Ovaj blagdan slavi¬ 
mo već godinama, ali svake godine on je nov, jedin¬ 
stven i neponovljiv. Svake se godine ujedinjujemo u 
molitvi s bi. Alojzijem Stepincem, koji će dovijeka 
kao mučenik za vjeru i narod ostati. Stepinčevu us¬ 
pomenu uzdižemo ne samo zbog njegove borbe s ko¬ 
munističkim bezbožnim režimom u kojoj je on, pre¬ 
ma riječima pape Pavla VI., slavno i pošteno pao, jer 
nije htio postati pokoran sluga vladajućeg sustava.« 

Misno slavlje uveličao je zbor mladih iz župe Gospe 
od Zdravlja iz Splita pod vodstvom i ravnanjem fra 
Stipice Grgata i orguljskom pratnjom s. Zorislave 
Radić. Zbor, sastavljen od 70 djevojaka i mladića, 
na kraju mise izveo je koncert duhovnih pjesama 

Prvi put proslavljeno 
»Stepinčevo iza rešetaka« 

U organizaciji katoličkog dušobrižništva Kaznioni¬ 
ce u Lepoglavi, odnosno tamošnjega prvog zatvor¬ 
skog dušobrižnika mr. Marka Smuca, u zatvorskoj 
kapelici bi. Alojzija Stepinca prvi je put misnim 
slavljem proslavljen spomendan toga hrvatskog 
mučenika, koji je nakon montiranoga sudskog pro¬ 
cesa komunističkih vlasti u Lepoglavi boravio od 
1946. do 1951. g. na odsluženju zatvorske kazne. 

Svečanu misu u prigodi »Stepinčeva iza rešetaka« u 
nedjelju 15. veljače predvodio je mons. Lovro Cin- 
dori, župnik i upravitelj hrvatskoga nacionalnog 
svetišta u Mariji Bistrici. Suslavio je dušobrižnik 
Marko Smuc. 

Mons. Cindori u propovijedi je govorio o Stepinče¬ 
vu životnom putu, koji je povezao Lepoglavu i Mari¬ 
ju Bistricu, gdje je kardinala Stepinca papa Ivan Pa- 
vao II. proglasio blaženim u listopadu 1998. godine. 
Ukazavši na Stepinčev primjer vjernosti i odanosti 
Bogu i Crkvi, pozvao je okupljene zatvorenike da im 
on bude nadahnuće u čovjekoljublju, bogoljublju i 
domoljublju, na čemu je i kardinal Stepinac teme¬ 
ljio svoj život. U tijeku mise sami zatvorenici izveli 
su Peranovu misu te su pročitali nedjeljna čitanja. 



Mons. Ivan Godina, generalni vikar 
Varaždinske biskupije predvodi 
euharistijsko slavlje u čast bi. A. 
Stepinca, suzaštitnika biskupije 
u Varaždinskoj katedrali, 

9. veljače 2004. 

Savjest i istina - bitne osnovice 
javnog i privatnog života 

Blaženi Alojzije Stepinac nam je uzor u tome kako 
treba ispravno shvatiti savjest. Svjesni smo, nai¬ 
me, da ispravne savjesti nema bez objektivne isti¬ 
ne. Za njega je također bilo neupitno da se do ob¬ 
jektivne istine može doći samo po Evanđelju i pre¬ 
ko nauka Crkve. 

Ovaj vjernički stav davao mu je snagu i svjetlost da 
u najtežim danima ostane nepolebljivo vjeran svo¬ 
joj savjesti, znajući da je ona u skladu s naukom 
Crkve. Stoga nam bi. Alojzije treba biti uzor privr¬ 
ženosti istini i savjesti. Možemo reći da su njegov 
život i njegovo životno djelo bogati komentar pita¬ 
nja o savjesti, o istinskoj i ispravnoj kršćanskoj sav¬ 
jesti. Time ne mislim da kršćani imaju neku speci¬ 
fičnu savjest. Kršćanski shvaćena savjest vrijedi 
zapravo za svakog čovjeka. 

Stepinca možemo ubrojiti među najsvjetlije svje¬ 
doke savjesti kršćanstva. Kada se radilo o bitnim 
stvarima njegove nadbiskupije, njegova naroda i 
konačno njegova vlastitog života, on nije gledao 
oko sebe ispitujući mišljenja javnosti ili određenih 
ljudi nego uvijek na svoju savjest. To je posve sup¬ 
rotno onome što danas ljudi misle o savjesti i kako 
se oni ponašaju kod bitnih pitanja svog života, gdje 
traže savjet i na što se sve obaziru prije nego done¬ 
su odluku o svom ponašanju. 


tičara, športaša, filmske zvijezde, a ne njihova savje¬ 
st Ako se pozivaju na savjest, onda je to obično kri¬ 
vo shvaćena savjest, naime savjest koja je identična s 
njihovim subjektivnim mišljenjem, s njihovim tre¬ 
nutnim interesima. 

Savjest je za mnoge simbol njihove individualne 
slobode. To savjest i stvarno jest, ali ispravno shva¬ 
ćena i na objektivnoj istini oblikovana i izgrađena 
savjest, a ne isključivo subjektivna savjest, izgrađe¬ 
na na apsolutno shvaćenoj individualnoj slobodi. Za 
ovakvu savjest nema vrijednosti niti jedan autoritet, 
pa ni Božji ni crkveni. Svaki autoritet se ovdje 
smatra napadom na osobnu slobodu. 

Zašto je tome tako? Zašto je bi. Stepinac drukčije 
osjećao? Zato jer je on osobnu slobodu i savjest po¬ 
vezivao s najvećom vrednotom za čovjeka i za druš¬ 
tvo: s istinom. Istina je središnja misao i najšira vizi¬ 
ja bi. Stepinca. Ne bilo koja istina, nego Istina nap¬ 
rosto, a to je Bog i njegova Riječ sadržana u Svetim 
Pismima i čuvana i pohranjena u tradiciji Katoličke 
Crkve. Savjest je njemu centralna točka njegova ži¬ 
vota i djelovanja zato jer je Istina - objavljena i filo¬ 
zofska - bila središte njegova života i djelovanja. 

Kod bi. Stepinca se potpuno ostvaruje načelo da je 
istina ona koja oblikuje savjest, a ne obratno. Sto¬ 
ga se Stepinac nije mogao pomiriti s liberalizmom 
niti s takozvanim kršćanskim subjektivizmom. Ra¬ 
zumije se po sebi da on radi toga najoštrije osuđu¬ 
je marksistički materijalizam koji savjest jednos¬ 
tavno niječe. 



Za mnoge je danas takozvano javno mnijenje važnije 
nego glas njihove savjesti. Mnogima je mjerilo pona¬ 
šanja moda ili mišljenje ovog ili onog novinara, poli¬ 


Ispravno shvaćena savjest nije nikada mjerilo sub¬ 
jekta naspram zahtjevima autoriteta u svijetu bez 
istine koji živi od kompromisa između želja pojedi¬ 
naca i ciljeva društve¬ 
nog reda. Savjest znači 
uvijek naređujuću pri¬ 
sutnost glasa istine u 
samom čovjeku. Savje¬ 
st čini čistu subjektiv¬ 
nost bespredmetnom 
u susretu između srži 
ljudskog bića i istine 
koja dolazi od Boga. 


Križari iz Tuzle uz hrvatskog metropolitu na ferijalnom taborovanju oc! 6. do 16. kolovoza 1943. 


Stepinac je duboko ra¬ 
zumio situaciju u kojoj 
se nalazi čovjek koji 
traži pravi put života. * 
Nakon traženja ili ho¬ 
danja po vlastitim sta¬ 
zama života čovjek do¬ 
lazi na onu točku gdje 
može s olakšanjem priz- 

nati da od sada spoznata istina vodi njega kao svjetlo 
kroz život. S tim u vezi moramo reći da biti katolik 
nije stvar ukusa ili subjektivnog slobodnog izbora ili 
sviđanja, nego da je to stvar istine. To osjeća svaki 
obraćenik najintenzivnije. Inače ne bi bio pošao pu¬ 
tem obraćenja. 

Istina, koju je spoznao, sili čovjeka na obraćenje, na 
promjenu načina života. Duševne potrebe ili inte¬ 
lektualno oduševljenje igraju ovdje sporednu ulo¬ 
gu. Za volju spoznate istine - to mi naređuje savje¬ 
st - čovjek je spreman napustiti svoju tradiciju, 
svoju okolinu ili domovinu, i u krajnjem slučaju on 
je spreman žrtvovati svoj život. Kod bi. Stepinca 
vidimo primjerno sve ove elemente. 

Osim toga je on davao prednost istini pred kon¬ 
senzusom i kompromisom. Redoslijed kreposti je 
bio jasno određen: prije svega istina pred socijal¬ 
nim mirom i tolerancijom. Ozbiljnost povijesnog 
časa traži i danas da svaki katolik zauzme u vezi 
sa savješću i s istinom ista stanovišta koja je živio 
bi. Alojzije. 

Idealno bi bilo da ove stavove zauzme svaki čovjek. 
To su stavovi koji dolikuju čovjeku koga smijemo 
nazvati čovjekom savjesti. Čovjek savjesti - koga 
danas treba društvo i cijeli svijet - je onaj čovjek 
koji nikada neće htjeti kupiti suglasnost, ugodnost 
života, uspjeh, ugled, znamenitost i odobravanje 
javnog mijenja time da se odrekne istine. Poznati 
su veliki svjedoci savjesti u povijesti Europe, npr. 
Toma Morus, Newman. K njima smijemo pribrojiti 
i našeg blaženika, kardinala Stepinca. 

Zajedničko im je najdublje uvjerenje o poslušnosti 
istini pod svaku cijenu. Vidimo da se ovdje poka¬ 
zuju dva mjerila za prosuđivanje ispravne savjesti: 
savjest se ne poklapa s vlastitim ukusom i osobnim 
željama, savjest se ne poklapa s onim što je druš¬ 
tveno gledajući pogodnije i korisnije, ne poklapa se 
s postignutom suglasnosti grupa ili stranaka po pra¬ 
vilima demokracije. Savjest se ne poklapa sa zah¬ 
tjevima političke ili društvene moći, sa zahtjevima 
pluralizma ili liberalizma. Ako je tome tako, onda 
nije teško uvidjeti i ustvrditi da se naše vrijeme na¬ 
lazi u toj stvari u velikom neredu. 


Vjernici koji na zagovor sluge Božjega bu¬ 
du uslišani, zadobiju tjelesno ili duhovno 
ozdravljenje ili koju osobitu milost, neka 
opis uslišan ja i kompletnu liječničku do¬ 
kumentaciju dostave na adresu: 

Dr. Juraj Batelja, postulator 
Voćarska 106, pp. 110 
10001 ZAGREB 


Gotovo je na dnevnom redu praksa da pojedinci i 
grupe postižu karijeru, blagostanje i položaje izdaj¬ 
stvom već spoznate istine. Ova pojava nije raširena 
samo u Europi, nego po cijelom svijetu. Baš ovo 
stanje svjedoči o dubokoj krizi današnje civilizacije. 
Istina kao pitanje ili problem se jedva još u javnosti 
pojavljuje. Ona je zamijenjena riječju »napredak« - 
prije s riječju »socijalizam« -. Konkretno to znači: 
»napredak« je istina; sve što služi napretku je isti¬ 
nito. Tragika kod toga je da je napredak time bez 
orijentacije i da zapravo poništava samog sebe. Ako 
nema pravca, ako nema mjerila za vrednovanje da 
je ovo bolje nego ono, onda sve može biti istodob¬ 
no napredak i nazadak. Sretan je onaj koji je usvo¬ 
jio riječi Isusove: »Ja sam put, istina i život.« 

Piše: Dr. Josip SABOL 


Svjetionik 

Htjele su ga slomiti 
Neke sile zla 
Ali su se prevarili: 

Ništa od tog nauma. 

Sudili mu zatvor strogi, 

Moro radit k’o i mnogi. 
Izmišljaju za njeg kazne 
I klevete raznorazne. 

Ali, Alojzije se ne boji 
Već ko kremen-kamen stoji 
Ljubi Boga dušom svom 
I svjedoči životom. 

Danas već blaženog, Alojzija, 
Niko zlo pokor’t ne može 
I u smrtnom času moli: 

»Slava Tebi Kriste Bože!« 

Blaženi Alojzije Stepinac 
Sto ljubio si Boga dušom svom 
Budi vječni svjetionik 
Narodu svom, hrvatskom. 

Marija Dabrović 
Gornji Rajić 

ZAJEDNICA BLAŽENOG 



Već petu godinu djeluje »Molitvena zajednica 
blaženog Alojzija Stepinca«. To je skupina kato¬ 
ličkih vjernika. Do sada se u zajednicu uključilo 
oko 3.500 molitelja, koji žele ponajprije molit¬ 
vom, praćenom savjesnim kršćanskim životom, 
pridonijeti vlastitoj osobnoj duhovnoj formaciji, 
a time duhovnoj i moralnoj obnovi Crkve u Hr¬ 
vata i samog hrvatskog naroda, na temeljima 14- 
stoljetne katoličke baštine. 

Tko može postati i što čini član molitvene zajed¬ 
nice »Blaženi Alojzije Stepinac?« 

Svaki se kršćanin može uključiti u Zajednicu 
»BLAŽENI ALOJZIJE STEPINAC«, koja pro¬ 
miče molitveni život, duhovne vrijednosti, i širi 
Kristovu ljubav u sva područja javnoga života, 
kako je to činio i bi. Alojzije. 

Prijavnica se može naručiti na sljedećoj adresi: 
Zajednica štovatelja 

BLAŽENI ALOJZIJE STEPINAC 
10000 Zagreb, Kaptol, 31 
tel. (01) 481-1781; 468-0426; 
fax.: (01) 468-0722 

Svaki štovatelj blaženog Alojzija Stepinca uklju¬ 
čen u ovu molitvenu zajednicu moli: 

- za čast i proslavu Isusa Krista i Katoličke crkve 

- za čvrstoću osobne vjere i vjernosti Isusu Kris¬ 
tu i Crkvi 

- za svoje osobne nakane i potrebe 

- za domovinu Hrvatsku i svakog čovjeka 

- za očitovanje i potvrdu svetosti bi. Alojzija 
Stepinca u postupku njegove Kauze za pro¬ 
glašenje svetim 


Uz molitvu, svaki štovatelj bi. Alojzija Stepinca 
uključen u ovu molitvenu Zajednicu svojim ra¬ 
dom nastoji: 

- savjesno obavljati svoje svakidašnje obveze 

- svjedočiti kršćanske istine u privatnom i jav¬ 
nom životu 

- surađivati s Postulaturom u promicanju Blaže- 
nikova glasa svetosti 

- sudjelovati svakog 10. u mjesecu u slavlju sv. 
Mise ili molitvenom sastanku 

- darom i žrtvom pridonositi za uspješan dovrše¬ 
tak postupka za proglašenje svetim bi. Alojzija 
Stepinca 

S vjerom u Općinstvo svetih, za potrebe svoje i 
braće ljudi, osobito za ozdravljenje bolesnih i 
obraćenje nevjernika, moli zagovor bk Alojzija 
Stepinca, biskupa i mučenika s nakanom što 
skorijeg njegova proglašenja svetim. 



BI. Alojzije Stepinac u razgovoru s jednim 
od svojih suradnika 


Iz Otočca na 
Blaženikov grob 

Stepinčevo, 10. veljače 2004. godine, brojni hodo¬ 
časnici iz svih krajeva Hrvatske, proslavili su u Zag¬ 
rebačkoj katedrali misnim slavljem koje je predvo¬ 
dio kardinal Josip Bozanić, zajedno s apostolskim 


nuncijem Franciscom Javierom Lozanom te uz na¬ 
zočnost oko 130 svećenika. 

U svojoj drugoj godini postojanja Molitvene zajed¬ 
nice Blaženog Alojzija Stepinca iz Otočca, članovi 
Molitvene zajednice pod vodstvom časne sestre 
Velimire Marinović i velečasnog Nikole Turkalja 
krenuli su u hodočašće u Zagreb, da bi zajedno s 
mnogim hodočasnicima iz čitave Hrvatske prisus- 

tvovali misnom slavlju za koje je Zagrebačka ka¬ 
tedrala ovaj put bila premala. 

Na putu do Zagreba molili smo Svetu krunicu Bla¬ 
žene Djevice Marije, koju je kardinal Al. Stepinac 
posebno bio preporučio svim vjernicima i koju je 
on svakodnevno molio. 

U veselom i duhovnom ozračju stigli smo u Zag¬ 
reb, te odmah po dolasku posjetili Postulaturu gdje 
se nalazi Blaženikova ostavština, tj. mali Stepinčev 
muzej. Priključili smo se i mnogobrojnim hodočas¬ 


nicima koji su se čitav dan izmjenjivali u procesiji 
na grobu blaženog Alojzija Stepinca. 

Propovijed kardinala Bozanića imala je osvrt na lju¬ 
bav prema Bogu i domovini, jer Hrvatska domovi¬ 
na osobito danas treba ljude Stepinčeva duha. 

Neka nas duh vjere i zagovor blaženog Alojzija Ste¬ 
pinca i dalje prati na našem putu i u našim molit¬ 
vama, u nadi da ćemo sljedeće godine u još većem 
broju posjetiti Zagrebačku katedralu. 

Ljiljana Mrla 


PROSLAVA STEPINČEVA 
U ŽUPI SV. NIKOLE BISKUPA 
U JASTREBARSKOM 

Uoči 10. veljače, dana kada obilježavamo blagdan 
bi. Alojzija Stepinca, bilo je svečano i u župi Sv. Ni¬ 
kole Biskupa u Jastrebarskom. U župnoj crkvi, kao 
i u kapeli sv. Mirka u Cvetkoviću održane su trod¬ 
nevnice, da bi se vjernici i članovi Molitvene zajed¬ 
nice bi. Alojzija Stepinca poklonili svom zaštitniku, 
zahvalili na uslišanim molitvama i uputili nove 
molbe, nove vapaje za pomoć. Posebno se molilo za 
nove živote i majke s djecom. I prije njegova uzdi¬ 
zanja na čast Oltara, u ovom kraju vjernici su se 
molili bi. A. Stepincu, tražili njegovu pomoć i zago¬ 
vor. Mnoge prošnje su uslišane. 

U ovo preduskrsno vrijeme, cijeli život bi. Alojzija 
Stepinca podsjeća na muku Isusa Krista. I bi. Aloj- 
zije Stepinac imao je svog Pilata, svoju Kalvariju i 
Golgotu, prvo na montiranom sudskom procesu, a 
zatim u Lepoglavi i zatočeništvu u Krašiću. Neumo¬ 
ljiva bolest razarala je njegovo tijelo, ali duh mu je 
ostao nepokolebljiv.. Vodila ga je ljubav prema Isusu 
Kristu, ljubav prema Crkvi, ljubav prema bližnjemu 
i cijelom hrvatskom narodu. Njegova ljubav, snaga, 
čvrstoća i odlučnost mogu biti uzor svakome od 
nas. Ja to vidim, ja to osjećam. Redovito odlazim u 
Katedralu pomoliti se našem Blaženiku. Gledajući 
njegovo lice imam osjećaj da mi daje snagu, odluč¬ 
nost i volju za prihvaćanje raznih izazova današnjeg 
života. Po njegovu uzoru raste ljubav u meni za sva¬ 
kog pojedinca, a naročito za one kojima je pomoć 
neophodna. Treba se boriti, nikada ne pokleknuti 
pred problemima, već hrabro koračati naprijed, kao 
što je to radio i bi. Alojzije Stepinac. Njegova vjera, 
ljubav i odlučnost me uveliko krijepi i daje mi snage 
za izvršavanje mnogobrojnih obaveza. 

BI. Alojzije Stepinče, budi i dalje uz nas, 
moli za nasl 

Mira Grdiša 


Molitvena zajednica 
BI. A. Stepinca iz Zaprešića 

Vrlo smo sretni i zahvalni uredništvu Glas¬ 
nika postulature blaženog Alojzija Stepinca 
što možemo po prvi put predstaviti našu 
molitvenu zajednicu, koja već od adventa 
2000. molitveno djeluje u župi sv. Petra 
apostola u Zaprešiću, a koja nosi ime po na¬ 
šem velikom Kardinalu, koji je upravo u na¬ 
šoj župi započeo svoj trnoviti mučenički put 
(kamenovanje prilikom osnivanja župe). 

Veliki udio rasta i sazrijevanja Zajednici dao 
je naš bivši kapelan vlč. Josip Kuzel (sada 
župski vikar u Mariji Bistrici), koji je napra¬ 
vio »ustroj« u zajednici kako bi ona što bo¬ 
lje duhovno živjela svoj molitveni život. 

U Zajednici imamo različite službe: vodi¬ 
telja Zajednice - laik, duhovni voditelj Za¬ 
jednice - svećenik, animatori - zaduženi za 
pjevanje, učitelji - osobe s teološkom ili 
katehetskom naobrazbom, duhovni portiri 
- osobe za prihvat novih osoba i redoviti 
članovi Molitvene zajednice. 

Zajednica se okuplja svake srijede na tjed¬ 
ni molitveni susret u župnoj crkvi sv. Petra 
ap. u 20 sati, a trenutno je u zajednici 
30-ak članova koji svakodnevno mole kru¬ 
nicu, poste jednom u tjednu, čitaju jedno 
poglavlje Svetog Pisma dnevno. 

No, posebno treba spomenuti da su člano¬ 
vi Molitvene zajednice podijeljeni u »mo¬ 
litvene bedeme«, skupine od po četiri oso¬ 
be, koje svakodnevno izmole cijeli ružarij, 
tj. sva četiri otajstva krunice. Ostale redo¬ 
vite nakane su: za papu Ivana Pavla II., bis¬ 
kupe i svećenike, za duhovna: svećenička, 
redovnička i misijska zvanja, za mir u svije¬ 
tu, za kraljevstvo Božje, za pokojne i duše 
u čistilištu, za duhovnu i materijalnu iz¬ 
gradnju župe. 

Zajednica je odnedavno pristupila u veliku 
obitelj štovatelja »Blaženog Alojzija Ste- 

pinca«, gdje želi molitvom i žrtvom pridonositi za 
proglašenje svetim našega kardinala bi. Alojzija 
Stepinca. Dao Gospodin da taj sveti dan ugledamo 
što prije, a mi se kao zajednica preporučujemo, 


dragi čitatelji, u Vaše molitve. 

Zajednica bi. A. Stepinca iz Zaprešića 
Župa Sv. Petra apostola I. 


Molitve hodočasnika 

Iz brojnih molitava koje su uz blagdan Stepinčeva ostavljene na njegovu grobu 
donosimo nekoliko zaziva koji mogu poslužiti svakom čitatelju kao uzorak 
i poticaj na osobnu i zajedničku (obiteljsku) molitvu. 

Da Duh Sveti vodi moje misli, želje i djela da bi moj život bio u potpunoj volji Božjoj. 

Da iskorijeni zloga iz moje obitelji. 

•k k -k 

Blaženi Alojzije, uzore hrabrosti, ohrabri me svojim zagovorom pred svim onim 

na što me Bog zove. 

* * * 

Blaženi Alojzije, molim Te za obraćenje mene i moje obitelji, za moj brak, da dadeš mome mu¬ 
žu ljubav za mene da ne bježi iz kuće. Za moju djecu da im providiš ozbiljan posao. Da uđeš u 
njihova srca da se vrate u zajednicu vjere, molim Te za stambenu situaciju da mi providiš stan. 

molim te za Zvonino i moje zdravlje. 

k k k 

Blaženi Alojzije, mučeniče hrvatskog naroda, molim te za izgradnju naše crkve 
i za zajedništvo u mojoj župnoj zajednici kao i u obitelji. 

Oče sveti, Bože milosrđa, po zagovoru blaženog Alojzija providi mi djevojku 
kako je volja tvoja i obraćenje. 

* * * 

Blaženi Alojzije, molim tvoj zagovor kod Gospodina da prosvijetli moga sina i da mu da volje 
da položi ispite i da kroz to vrijeme osjeti prisutnost i providnost tvoju, kako bi svoje 
pouzdanje uvijek stavljao u Gospodina. 

k k k 

molim te, blaženi Alojzije, za zdravlje moje obitelji, a posebno te molim 
da moja kći bude živa i zdrava. 

k k k 

Blaženi Alojzije, molim te za svoju obitelj, da sva zla ovog svijeta odagnaš, i ne daj 
da se udalji od naše svete katoličke vjere. 

k k k 

Po tvom zagovoru, blaženi Alojzije, isprosi od dragoga Boga da mi providi zaručnicu 
i da do kraja svoga života živim kao pravi kršćanin. 

* * * 

Dragi blaženi Alojzije Stepinče, molim te isprosi mi kod Isusa čvrstu vjeru, ufanje i ljubav, da 
nikoga ne mrzim i ne osuđujem i učini moje srce po svome srcu. Obrati moju obitelj, a molim te 
za zdravlje djece, unučadi, braće i sestara i svih koji su se preporučili u moje molitve, 
molim te i za svoga župnika, da ga čuvaš i vodiš. 

* * * 

Blaženi Alojzije Stepinče, molim te za jakost i postojanost u vjeri, za bolesnu braću i sestre da 
ih zagovaraš na nebu, za Božje milosrđe prema njima, da budu strpljivi nositi životne križeve. 

STEPINAC I MLADI 


Zamjetna je bila bliskost koju je zagrebački nadbiskup Alojzije Stepinac uspostavljao s mladima na 
selu i u gradu, u školama i na sveučilištu. Bio je svjestan činjenice da su mladi jamac sretnije buduć¬ 
nosti i Crkve i naroda. Znao je i to, da su mladi lako povodljivi za različitim idejama a da ne pitaju za 
cilj, kamo one vode. Znao je da u sebi nose tjelesnost kao Božji dar, ali koji se može zlorabiti ako čov¬ 
jek ne poštuje smisao zbog kojega je Bog obdario čovjeka sposobnošću stvaranja života. 

Koliko je bila opravdana Stepinčeva strepnja nad mladima, pokazuju stotine i tisuće smrti i žalosnih ži¬ 
vota mnogih mladića i djevojaka u hrvatskom narodu. Politički sustav i državno ustrojstvo stvara prigo¬ 
de i dopušta da mladi od najranije dobi postanu ovisnici o drogi, alkoholu, seksu. 

Jer su riječi blaženog Alojzija mladima bile poticaj na dobro i ustrajnost u njemu, u ovome broju Glas¬ 
nika donosimo propovijed koju je pod naslovom: »Čuvati se zablude poganskog nacionalizma i zaraze 
internacionalnog komunizma«, nadbiskup Stepinac održao akademskoj mladeži na završetku uskr¬ 
snih konferencija, u bazilici Srca Isusova u Zagrebu, 14. travnja 1940. 


Katolički akademičari i akademičarke! 

U Vama, vjernoj akademskoj omladini, gledam u 
ovim danima neizvjesnosti najsolidarniji zalog sret¬ 
ne budućnosti hrvatskog naroda. Vi ste kroz bure i 
oluje današnjice sačuvali u sebi neoštećene moral¬ 
ne i vjerske vrednote, koje su u krvavoj i slavnoj 
prošlosti sačuvale životnu snagu i neslomljivu ot¬ 
pornost našeg naroda. Vi ste pozvani, da te vredno¬ 
te razvijate te ih kao tajne vječne mladosti i besmr¬ 
tnosti predate kasnijim naraštajima. 

Upravo zato rado dolazim kao natpastir svake go¬ 
dine među vas. Sretan sam da vas u dane kad opća 
raskalašenost i nemoral izjedaju narode, nalazim 
gdje srcem i ustima govorite: »Poći ću k oltaru Bož¬ 
jem - k Bogu, koji je radost mladosti moje!« (Ps 
43,4) Sretan sam, kad vas mogu nahraniti kruhom, 
iz kojeg niču čisti i neokaljani ljiljani. Sretan sam, 
što vam za velike i teške zadatke budućnosti mogu 
pružiti hranu jakih i nesavladivih. Sretan sam, da 
vam pred katastrofom, koja prijeti svima, mogu 
staviti u srce klicu uskrsnuća i besmrtnosti. Ali 
osobito se veselim, što u tamnoj noći opasnih zab¬ 
luda, kad Otac naš nebeski svojim svemoćnim pr¬ 
stom piše po zemlji ozbiljnu opomenu: »Jao si ga 
vama, što velite dobru zlo, a zlu dobro!« (Iz 5,20), 
i kad Istinu neprestano prati zabluda kao sjena, ne 
bi li se »prevarili, kad bi bilo moguće, i izabrani« 
(Mk 13,22), što mogu opet jednom u vaše mlade 
duše punom pregršti baciti sjajne zrake nebeskog 
svijetla nauke. 

Između dva se ekstrema talasa život današnjice: iz¬ 
među internacionalnog komunizma i poganskog 
nacionalizma. I o vaše mlade duše zapljuskuju ti 
valovi i tjeraju ih sad prema jednom sad opet pre¬ 
ma drugom ekstremu. (...) 

Prije dvije godine u malo drukčijim, nepovoljnim 
prilikama, otvoreno sam vam propovijedao evan¬ 


đelje o moralnoj veličini ljubavi za narod. Za kršća¬ 
nina je domoljublje ćudoredna dužnost i krepost, 
ukorijenjena duboko u prirodnim zakonima, koji 
su za nj Božji zakoni. Kao sve prirodno, tako je i 
ljubav prema domovini i narodu Krist Gospodin 
svojim naukom i primjerom uzdigao i oplemenio. 
Najveći rodoljubi u povijesti naroda odnjihali su se 
u krilu Njegove - katoličke Crkve! Ali ljubav pre¬ 
ma domovini i narodu nije neodređeno čuvstvo, 
magloviti zanos, nego čin, djelo, nesebične žrtve! 
Ljubiti znači djelotvorno htjeti dobro. Akademska 
omladina treba da zasvjedoči svoju ljubav prema 
domovini i prema narodu tako, da brižno izgrađuje 
svoj značaj, da čuva tijelo i dušu svoju čistu i neo¬ 
kaljanu, da se svestrano i solidno obrazuje, da snaž¬ 
nom rukom, netaknutim snagama uma i srca, pot¬ 
puno spremna i na visini, mogne zahvatiti u narod¬ 
ne poslove, kad kucne njezin čas. 

Ali, dragi akademičari i akademičarke! Nema isti¬ 
ne tako svete, nema ideala tako uzvišena, da ga 
ljudska ograničenost ili zloba ne bi pokušala okalja¬ 
ti, iskriviti, ili čak iznakaziti. Pače: što je istina sve- 
tija, što je ideal uzvišeniji, to je opasnija i pogubnija 
i češća njezina patvorina - zabluda! To nažalost vri¬ 
jedi i za domoljublje i za nacionalizam. Velik dio 
današnje generacije skinuo je s oltara pravoga Boga. 
U javnom, privatnom životu današnje generacije 
značenje Boga, Gospodina i Stvoritelja, spalo je na 
ništa. Ali potreba ljudske duše, da se podvrgne ne¬ 
čemu, što je veće, vrijednije i trajnije od nje, tako 
je duboka; sklonost plemenitog čovječjeg srca da 
služi; i da se žrtvuje za nešto, što ga nadilazi, tako 
je jaka, da današnji čovjek neprestano traži idola, 
kojeg bi mogao postaviti na opustošene i prazne 
svoje oltare. Već smo i zaboravili imena mnogob¬ 
rojnih idola za koje se oduševljavala generacija, ko¬ 
ja dolazi. U naše dane u velikom dijelu čovječan¬ 
stva, pa i idealne omladine, na ispražnjeno prijesto- 

Rimske svečanosti 
u čast BI. Alojzija 

U utorak, 10, veljače 2004, u crkvi Papinskoga 
hrvatskog zavoda sv. Jeronima započelo je sve¬ 
čano koncelebrirano euharistijsko slavlje koje je 
predvodio kardinal Walter Kasper, predsjednik 
Papinskoga vijeća za promicanje jedinstva kr¬ 
šćana, Njega je dočekao rektor i uveo u crkvu, 
koju su svečano okitile časne sestre milosrdnice. 
Ovom prilikom postavljena je bista blaženoga 
kardinala Stepinca na postolje pored oltara koje 
je pokriveno crvenom tkaninom, jednako kao i 
prve klupe u sredini i sa strane sakristije, pred¬ 
viđene za članove diplomatskoga zbora i ostale 
ugledne goste. 

Uz kardinala Kaspera bilo je još pedeset i šest kon- 
celebranata: njegov osobni tajnik don Oliver, 
mons. Jure Bogdan, rektor, preč. Marko Tomić, vi- 
cerektor Zavoda sv. Jeronima te duhovnik o. Mi- 
haly Szentmartoni; mons. Jonathan E. Moore, sve¬ 
ćenik iz engleske biskupije Nottingham; hrvatski 
svećenici na službi u Rimu: mons. Petar Rajič, mo¬ 
ns. Martjn Vidović, mons. Milan Simčić, mons. 
Velimir Capek; oci isusovci Ivan Fuček, Ivan Kna- 
feljc, Roko Prkačin i Jure Antunović; dominikanac 
Stipe Jurić; karmelićanin Zdenko Križić; franjevac 
konventualac Maksimilijan Herceg; te iz reda Ma¬ 
nje braće o. Dragan Ružić. 



Asistencija predvodi procesiju koncelebranata 
u euharistijskom slavlju, u Zavodskoj crkvi 
sv. Jeronima u Rimu, 10. veljače 2004. 


Od rektora rimskih zavoda koncelebrirali su: don 
Graziano Borgonuovo (Seminario Filosofico Teolo- 
gico Internazionale »Giovanni Paolo II«); o. Ge- 
rwin Komma S.I. (Pontificio Collegio Germani- 
cum-Hungaricum); mons. Laszlo Nemeth (Ponti¬ 
ficio Istituto Ecclesiastico ungharese); mons. Jan 
Mraz, rektor češkoga zavoda Pontificio Collegio 
Nepomućeno; a iz istoga tog zavoda došao je i vice- 
rektor mons. František Konti. Predstavnik iz Col¬ 
legio San Norberto dei Canonici Regolari Premos- 
tratensi bio je o. Leo John Celano. Hrvatski sveće¬ 
nici koji se ovih dana nalaze u Rimu te su se prid¬ 
ružili misnome slavlju bili su: franjevci iz Splitske 
provincije Presvetoga Otkupitelja, oci Marko 



Mons. Jure Bogdan, rektor Papinskog hrvatskog zavoda 
sv. Jeronima u Rimu, pozdravlja kard. Kaspera, uzvanike 
i vjernike u euharistijskom slavlju, u Zavodskoj crkvi 
sv. Jeronima, 10. veljače 2004. 

Babić, Josip Simić te njihov generalni^ definitor. Bi¬ 
jaše nazočan i salezijanac o. Tihomir Sutalo. 

U koncelebraciji su bili i sljedeći rimski studenti: 
don Slađan Cosić i Hrvoje Skrlec iz Papinske cr¬ 
kvene akademije; vlč. gg. Mario Kopjar i Mario 
Rašić, kao i njihov mađarski kolega Tamas Toth iz 
kolegija Germanicum-Hungaricum; don Alessan- 
dro Giosso iz Pontificio Seminario Lombardo dei 
SS. Ambrogio e Carlo; don Germano iz Kolumbi¬ 
je; isusovci Tadija Milikić i Chevi Kleber iz kolegija 
San Roberto Bellarmino; Manja braća franjevci 
Krunoslav Koci jan, Danko Perutina, Danimir Pezer 
i Ratko Radišić iz Collegio Internazionale »Anto- 
nianum«; franjevac-trećoredac Goran Dabić; te sa¬ 
lezijanac Milan Ivančević, koji stanuje i studira pri 
Universita Pontificia Salesiana. 

Iz Zavoda sv. Jeronima koncelebrirali su: Marinko 
Antolović, don Jenko Bulić, Alejandro Castillo Jime- 
nez, don Alojzije Condić, Ivica Catić, Josip Dukić, 



Šimo Maršić, Božidar Mrakovčić, Antun Sente, Ma¬ 
rinko Stantić, Nikola Vranješ, Ivica Zižić, te don 
Michele Capasso koji trenutno boravi u Zavodu. 

Ceremonijom su ravnali sadašnji i bivši ceremoni- 
jar: Ilija Jakovljević i Dražen Volk; a ispovijedao 
je mons. Vladimir Merćep. Ostali jeronimaši ani¬ 
mirali su liturgijsko pjevanje, pod vodstvom naše¬ 
ga orguljaša vlč. g. Ive Andrića i uz dirigiranje stu¬ 
dentice Andrejke Srdoč, koja studira crkvenu 
glazbu na Pontificio Istituto di Mušica Sacra u Ri¬ 
mu. Slavlje je fotografirao naš foto-kroničar don 
Boris Vidović, a video-kamerom je snimao g. Ma¬ 
rio Udina. 

U pontifikalnoj asistenciji sudjelovali su đakoni: 
cistercit Henricus Damjanović i don Renato Kučić 
iz rimske bogoslovije Pontificio Seminario Romano 
Maggiore na Lateranu. Iz iste bogoslovije asistirali 
su još Dubravko Skrlin Hren (kadioničar), Luka 
Paljević (s lađicom za tamjan) i Mario Tomljanović 
(križonoša). Uz kardinalovu mitru i štap bili su 
Matija Pavlaković i Zelimir Zuljević, obojica bo¬ 
goslovi iz Zavoda Germanicum-Hungaricum; a mi¬ 
sal je držao bogoslov krčke biskupije Šaša Ilijić, ko¬ 
ji je pitomac u Pontificio Collegio Internazionale 
»Maria Mater Ecclesiae« na Via Aurelia. 



Koncelebranti u pobožnosti ulaze k oltaru, u euharistijskom 
slavlju, u Zavodskoj crkvi sv. Jeronima u Rimu, 10. veljače 2004. 


Na početku misnoga slavlja, za vrijeme ulazne pro¬ 
cesije, pjevao se himan »O mučeniče blaženi« iz 
slavlja svetih mučenika. Sveta Misa se slavila na ta¬ 
lijanskome, a od pjevanih dijelova izvodila se VIII. 
koralna (»De Angelis«) na latinskome, te nekoliko 
liturgijskih pjesama na hrvatskom jeziku. Svi kon¬ 
celebranti i prisutni vjernici mogli su se aktivno 
uključiti u bogoslužje svojom molitvom i pjeva¬ 
njem zahvaljujući prigodnim knjižicama (messali- 
ni) koje su podijeljene prije početka. 



Djelatnici u uredima Svete Stolice i rimskim crkvenim 
ustanovama, te profesori na različitim sveučilištima uzlaze 
k oltaru u euharistijskom slavlju, u Zavodskoj crkvi 
sv. Jeronima u Rimu, 10. veljače 2004. 

Prvo čitanje na hrvatskome (Iz 58,7-10) navijestio 
je hrvatski rimski student Mario Simundža; psalam 
31 (»U Tebe se, Gospodine, uzdam«) pjevala je s. 
Bernarda Horvat, a drugo čitanje na talijanskome 
(1 Kor 2,1-5) pročitao je g. Luka Krilić, predsjed¬ 
nik Hrvatsko-talijanske udruge u Rimu. Sveto 
Evanđelje (Mt 5,13-16) na hrvatskome je jeziku 
navijestio đakon Henricus Damjanović. 

Nakon propovijedi slijedila je ispovijest vjere te 
molitva vjernika, čije su zazive naizmjence čitali 



Djelatnici u uredima Svete Stolice i rimskim crkvenim 
ustanovama, te profesori na različitim sveučilištima uzlaze 
k oltaru u euharistijskom slavlju, u Zavodskoj crkvi 
sv. Jeronima u Rimu, 10. veljače 2004. 

bogoslov zagrebačke nadbiskupije Marko Kovač iz 
zavoda Germanicum-Hungaricum (na hrvatsko¬ 
me) i gđa. Mirjana Pinezić, supruga atašea za kul¬ 
turu pri Veleposlanstvu Republike Hrvatske u Ita¬ 
liji (na talijanskome jeziku). 

Nakon euharistijskog slavlja otpjevana je hrvatska 
nacionalna himna »Lijepa naša Domovino«, a potom 
pjesma omiljela našem Blaženiku: »Ljiljane bijeli«. 



Marko Kovač i Mirjana Pinezić predmole »Molitvu vjernika« 
u euharistijskom slavlju, u Zavodskoj crkvi sv. Jeronima 
u Rimu, 10. veljače 2004. 


Svetoj Misi nazočili su g. Franjo Ženko, veleposla¬ 
nik Republike Hrvatske pri Svetoj Stolici, g. Mi¬ 
roslav Palameta, veleposlanik BiH pri Svetoj Stoli¬ 
ci, g. Lukša Soljan, veleposlanik BiH pri Svetoj 
Stolici, Gabor Erdodi, mađarski veleposlanik pri 
Svetoj Stolici, te brojni hrvatski rimski studenti, 
svećenici, redovnici i redovnice, i vjernici Hrvati 
koji borave u Rimu. Većina prisutnih odazvala se 
nakon Mise rektorovu pozivu na okrijepu i druže¬ 
nje u salonu na prvome katu Zavoda. 



S. Bernarda Horvat pjeva psalam: »U tebe se, Gospodine, 
uzdam!«, u euharistijskom slavlju, u Zavodskoj crkvi 
sv. Jeronima u Rimu, 10. veljače 2004. 

Propovijed kardinala Waltera 
Kaspera u crkvi Papinskog 
hrvatskog zavoda sv. Jeronima 
u Rimu, 10. veljače 2004. 

Budući da je propovijed izgovorena na talijanskom donosimo je 
u hrvatskom prijevodu vlč. Trna Sipoša. 

»Vi ste sol zemlje«. »Vi ste svjetlo svijeta«. Ove 
riječi Govora na gori u svečanome euharistij- 
skom slavlju kojim danas spominjemo junačko 
svjedočanstvo vašega sunarodnjaka Hrvata, bla¬ 
ženoga kardinala Alojzija Stepinca, nadbiskupa 
zagrebačkoga, imaju sasvim posebno značenje. 


»On je bio sol zemlje i svjetlo svijeta« u prilič¬ 
no mračnome povijesnom razdoblju. U njego¬ 
vu se liku, kao što reče Papa, sažima cjelokup¬ 
na tragedija koja je pogodila Europu u upravo 
minulome dvadesetom stoljeću, obilježenu ve¬ 
likim zlom fašizma, nacizma i komunizma. 
Prošle su samo 44 godine od njegove smrti i 
jedva 15 godina od svršetka tragične povijesti 
etničkih i nacionalističkih sukoba, sukoba koji 
su razdirali zemlju i u vrijeme kardinala Ste- 
pinca, sukoba koji su raspirili užasan rat. 

Danas u ovome euharistijskome slavlju zahva¬ 
ljujemo Bogu što nam je dao u tome mračnu 
razdoblju povijesti mučeništvo, odnos¬ 
no vjerno i odvažno svjedočenje blaže¬ 
noga kardinala Stepinca, kao svjetlo 
koje nam daje usmjerenje i nadu u ži¬ 
votnim kušnjama. 

Htio bih govoriti o trostrukome svje¬ 
dočanstvu vjere ovoga velikoga biskupa 
i mučenika našega vremena. 

»In Te, Domine, speravi!« bio je 
moto kardinala Stepinca. On je bio 
mučenik, ili drugim riječima, svjedok 
Božje stvarnosti i istine. Tri ideologije, 


»fašizam, nacizam i komunizam«, s kojima se 
trebalo suočiti, bile su različite i čak međusob¬ 
no suprotne, no poklapale su se u jednoj točki: 
sve su one nijekale Božju stvarnost i istinu; bi¬ 
le su ideologije bez Boga, protiv Boga; bile su 
izraz ciničnoga i okrutnoga ateizma, koji je 
namjeravao ogavnim sredstvima stvoriti novi 
svijet, novoga čovjeka, načinjenoga ne na sliku 
Božju nego prema idejama utemeljenima na 
pogrješnome poimanju naroda, nacije i druš¬ 
tva. Ovaj svijet bez Boga nije postao rajem, ka¬ 
ko su to oni zamišljali, nego paklom. 

Moto kardinala Stepinca »In Te, Domine, spe¬ 
ravi!« označava alternativu vjere, označava is¬ 
tinsko i postojano utemeljenje čovje¬ 
kova života, suživota u domovini i bu¬ 
dućnosti društva. Poznati himan »Te 
Deum« - kako dobro znate - nastavlja 
se »In Te, Domine, speravi! Non con- 
fundar in aeternum.« »Dovijeka se ne 
ću postidjeti.« Takva vjera u Božju 
stvarnost i istinu dala je usmjerenje, 
hrabrost, strpljivost i vedrinu blaženo¬ 
me kardinalu Stepincu u burnim i nag¬ 
lim promjenama koje su označile kao¬ 
tično razdoblje u kojemu je on bio poz¬ 
van biti odvažnim vodičem i vjernim 
pastirom svojega naroda. Takva mu je 
vjera dala snage za odolijevanje lažima ideolo¬ 
gija i nepravednim optužbama i osudama, sna¬ 
ge za podnošenje patnji uzništva i izolacije 
kućnoga pritvora. 

Je li sve to nama danas svjedočanstvo? Da, 
čvrsto sam uvjeren da jest. Istina je da - hvala 
Bogu - ovdje u Europi ne živimo u vremenu 
progonstva i pritiska. No, istina je također da 
zasjede Zloga ne prestaju; širi se podmukli ot¬ 
rov sekularizacije, to jest javnoga i privatnoga 
života postavljena kao da Bog ne postoji i kao 
da njegove zapovijedi više nemaju nikakvu vri¬ 
jednost. Mnogi postaju tjeskobni, gube vedri- 



Kard. Kasper predvodi euharistijsko slavlje, na Stepinčevo 
u Rimu, 10. veljače 2004. 



Kardinal VValter Kasper, predsjednik Papinskog vijeća za promicanje 
jedinstva kršćana propovijeda u euharistijskom slavlju, u Zavodskoj crkvi sv. 
Jeronima u Rimu, 10. veljače 2004. 

nu vjere, vedrinu 
kojom se nadahnju¬ 
je i današnje slavlje. 

Uistinu, moto »In 
Te, Domine, spera- 
vi!« vrijedi i za nas. 

Kao Božji svje¬ 
dok, kardinal Ste- 
pinac bio je i svjedo¬ 
kom istinske čovje¬ 
kove slike i dostojan¬ 
stva. Neprijateljstvo 
s Bogom prije ili kas¬ 
nije postaje neprija¬ 
teljstvom prema čo¬ 
vjeku, stvorenome na 
sliku i sličnost Božju. 

Nedopustive su nep¬ 
ravedne osude, zloči¬ 
ni, mučenja i pokolji 
koje su počinili fašis¬ 
tički, nacistički i ko¬ 
munistički režim. Ni¬ 
su se svi klerici i vjer¬ 
nici ponijeli kao is¬ 
tinski Kristovi učenici. No kardinal Stepinac je 
učinio sve što je mogao kako bi pomogao, obranio 
i spasio ne samo Hrvate katolike, već i pravoslav¬ 
ne Srbe, Zidove i Rome koje je progonio fanatični 
nacionalizam ili bezumna ideologija. Bio je svje¬ 
dokom pravde i poštivanja života svakoga ljud¬ 
skog bića, svjedokom ljubavi prema svima, ljubavi 
potvrđene praštanjem. 

Rane žalosne povijesti protekloga stoljeća još 
nisu zacijelile, te predstavljaju teret ne samo za 
suživot i politički mir, nego i za ekumensko 
približavanje. Nema i neće biti mira na Balka¬ 
nu bez pravde, odnosno bez poštivanja ljudsko¬ 
ga života i dostojanstva, a neće biti pravde bez 
praštanja, bez čišćenja pamćenja i obraćenja. 

Blaženi kardinal Stepinac daje nam svijetli 
primjer pomirenja, pokazuje nam put prema 
miru koji je dublji i trajniji od jednostavne šut¬ 
nje oružja, poziva nas da se nadahnjujemo cje¬ 
lovitom antropologijom utemeljenom na stva¬ 
ranju i otkupljenju svakoga čovjeka u Kristu, 
potiče nas na praktičnu i djelatnu ljudsku soli¬ 
darnost, mnogo širu od one koju je lažno širio 
komunizam, na solidarnost koja je doista 
sveopća i ne isključuje nikoga, koja nadilazi 
svaku sebičnost i hegemonizam, koja daje 
prostora i sunarodnjacima i strancima, i djeci i 
starcima i bolesnima. Jedino ćemo tako moći 
biti mirotvorci. 


3 »Kristova je Cr¬ 
kva«, kao što je 
izrekao II. vatikanski 
sabor, »znak i oruđe 
jedinstva s Bogom i 
među ljudima.« Evo 
treće točke: blaženi 
kardinal Stepinac 
kao svjedok crkve¬ 
noga jedinstva pod 
vodstvom Petrova na¬ 
sljednika. Dobro nam 
je poznat povod nje¬ 
gova progonstva i 
lažnoga procesa pro¬ 
tiv njega: bilo je to 
njegovo odlučno od¬ 
bijanje zahtjeva reži¬ 
ma koji je želio da se 
kardinal odijeli od 
Pape i od Apostolske 
Stolice i da stane na 
čelo »hrvatske na¬ 
rodne crkve«. On je 
odlučio ostati vjer¬ 
nim Petrovu nasljedniku. Zbog toga je bio potvo- 
ren i zatim osuđen. 

Jedinstvo i jednodušnost Crkve jest veliko i 
važno dobro. U Djelima apostolskim trajno se 
naglašava jednodušnost prve Crkve. Znamo da 
jedinstvo ne znači jednoobraznost; različitost 
karizmi i darova, pokreta i redova jest bogat¬ 
stvo Crkve i njezina ljepota. No potreban je 
pluralizam kao u zboru. Kao što je rekao bis¬ 
kup mučenik sv. Ignacije Antiohijski: »Treba¬ 
mo se uskladiti, trebamo biti poput struna 
glazbala. Dar i snaga naše Crkve jest činjenica 
da imamo središte jedinstva i zajedničko stje¬ 
cište u Petrovoj službi, koja predstavlja pomoć 
i osnaženje osobito za one Crkve koje žive u 
stanju progonstva, te im pruža usmjerenje i 
podršku, i daje glas svima onima koji su pri¬ 
morani na šutnju.« 

Htio bih završiti značajnim riječima koje je 
Sveti Otac izgovorio prilikom Opće audijenci¬ 
je nakon proglašenja blaženim kardinala Ste- 
pinca: »U njegovoj beatifikaciji prepoznajemo 
pobjedu Kristova Evanđelja nad totalitarnim 
ideologijama; pobjedu prava Boga i savjesti 
nad nasiljem i tlačenjem; pobjedu praštanja i 
pomirenja nad mržnjom i osvetom.« 

On je bio sol zemlje i svjetlo svijeta. Amen. 



Karei. VValter Kasper i koncelebranti oko oltara 
na euharistijskom slavlju, u Zavodskoj crkvi 
sv. Jeronima u Rimu, 10. veljače 2004. 



IV 

BI. Alojzije Slepinac dolazi podijeliti sakramenat sv. Potvrde, u Pokupskom, 21. rujna 1936. 


lje Božanstva sjeda novi idol: 
idol nacionalizma. 

Nacionalizam je danas za 
mnoge najveća svetinja ; naji- 
dealnija vrednota, ono na- 
juzvišenije i najljepše, za što 
je jedino vrijedno žrtvovati 
se, trpjeti i umirati; ono što 
idealnom čovjeku zapravo i 
daje smisao i sadržaj života. 

Nacija, osobito u državi or¬ 
ganizirana nacija, postala je 
božanstvo pred kojim treba 
da padne u prah sve, svako 
osobno pravo; božanstvo, 
pred kojim treba da zanije- 
me svi lični zahtjevi i najos- 
novnije prirodne težnje. Na¬ 
cionalizam je postao ona zad¬ 
nja i vrhovna norma po kojoj 
se sve prosuđuje i ocjenjuje. Sve je dopušteno, sve 
je dobro, sveto i veliko, što makar samo i na oko 
unapređuje i uzdiže naciju. A što je kršćanstvo dr¬ 
žalo najljepšim i najsvetijim, kao ljubav k bližnje¬ 
mu, sveopće bratstvo naroda, dobrota i milosrđe - 
to postaje slabost i zlo, ako nije u skladu s časovi- 
tim narodnim aspiracijama. Vrijednosti veličine 
pojedinačnog života mjere se samo i jedino odno¬ 
som prema nacionalnim vrednotama, i jedino o to¬ 
me ovisi, da li će se oko čije glave viti aureola svjet¬ 
losti, ili ćemo joj na čelo utisnuti žig prokletstva i 
sramote. Štoviše: i samo kršćanstvo i Kristova Cr¬ 
kva smiju računati na priznanje samo utoliko, u ko¬ 
liko su u skladu s nacionalnim idealizmom. Ukrat¬ 
ko: značenje, što ga je nekoć za ljudski život imao 
Bog Stvoritelj i Gospodin. Njegova stvaralačka mi¬ 
sao i Njegova sveta volja, to značenje poprima od¬ 
sele nacija. Atributi i prava, koja su nekad pripada¬ 
la samo Bogu, pripadaju odsele naciji. Na prijesto¬ 
lju veličanstva i suvremena gospodstva, na kojem je 
nekada kralj bio Bog, odsada stoji nacija! (...) 

Dragi akademičari i akademičarke! U organskom 
se svijetu od vremena do vremena pojavljuju zara¬ 
ze. Naširoko znaju zahvatiti epidemije, kojima se 
samo najjači organizmi mogu oduprijeti. Isto se 
zbiva i u idejnom, duhovnom carstvu. Tom epide¬ 
mijom stvara se u pojedinim skupinama ljudi, u 
pojedinim društvenim slojevima, pa i u čitavim na¬ 
rodima izvjesna psihoza, protiv koje se vrlo teško, 
gotovo nemoguće boriti. Pokušajte komunizmom 
zaražene mase razuvjeriti. Pokušajte najočevidni- 
jim činjenicama dokazati, kako je komunizam la¬ 
žan i poguban. Pokušajte tim duhovnim slijepcima 
otvoriti oči, sav će se Vaš trud slomiti pred iracio¬ 
nalnim dubinama ljudske naravi koje je zahvatila 
strahovita zaraza komunističkog mesijanizma. Ali 
na drugoj je strani gotovo jednako snažna i opasna 


epidemija poganskog nacionalizma, kako smo ga 
netom ocrtali. Pokušajte fanaticima nacionalizma 
pokazati, kako su beskrajno smiješni njihovi poku¬ 
šaji postaviti na oltare, pred kojima se naš narod 
klanjao božanskom Učitelju, druge učitelje, koji su 
tek jučer došli! Pokažite fanaticima nacionalizma, 
kako je upravo za pripadnike malih naroda bezum¬ 
no oduševljavati se za poganske nacionalizme veli¬ 
kih naroda. Pokažite im kako je bezumno odušev¬ 
ljavati se za predstavnike i nosioce doktrina, koje 
poznaju samo jedno božanstvo: vlastiti narod; sa¬ 
mo je jedan životni cilj: veličina vlastitog naroda; 
samo jedno sredstvo za taj cilj: kruta sila i bezob¬ 
zirna borba; samo jedno pravo: pravo jačega; samo 
jedna metoda: gaženje svih Božjih i ljudskih prava. 
Pokušajte, velim, tim fanaticima dokazati, kako će 
po svim zakonima logike upravo oni postati prve 
žrtve Moloha, za kojega se oduševljavaju, i Vi ćete 
naići u velikoj većini na nijemi i gluhi otpor, ako 
Vas naprosto ne pregaze ili ne razapnu na križ, što 
ste im pokušali pred ponorom otvoriti oči... 

Ali onaj, kojemu su povjerene besmrtne duše, treba 
da i u tim okolnostima govori otvoreno i jasno. On 
je tu »in testimonium veritas«, zato da govori istinu. 
Za nj vrijedi riječ sv. Pavla: »Teško meni, ako ne pro¬ 
povijedam evanđelja!« (1 Kor 9,16) Ne mislim do¬ 
duše da je naša omladina podlegla toj zabludi, ali 
već i pred samom pogibelji te opasne i otrovne za¬ 
raze, koja želi prevariti, ako je moguće, i izabrane, 
mora i tebi, katolički akademičaru i akademičarko, 
tvoj natpastir u vrevi današnjice do viknuti: »Cuj, Iz- 
raele, - čuj, narode Božji - jedan je Gospodin Bog 
naš!« (Izl 20,3) Jedan je Bog, vječna i svudašnja 
Pravda i Ljubav, koji je suveren Gospodar i pojedi¬ 
naca i naroda. Svetim zakonima te Istine, Pravde i 
Ljubavi treba jednako da se podvrgava i život poje¬ 
dinaca i život naroda i život država. Teška je pogub- 

na zabluda, da bilo koji čin nije u 
skladu s vječnim moralnim zako¬ 
nima Istine, Pravde i Ljubavi 
može trajno unaprijediti veličinu 
naroda i pridonijeti njegovoj is¬ 
tinskoj sreći. Prividno i časovito 
može takav čin donijeti veliki us¬ 
pjeh, ali u cjelini narodnoga živo¬ 
ta, koji traje stoljeća, on je uvijek 
minus, koji se skupo plaća! 

Vjerna akademska omladino! 

Današnji svijet, današnja Europa, 
opet se nalazi baš na tom terrai- 
nu pred sudbonosnim raskr¬ 
šćem. Na tom joj raskršću Suve¬ 
reni Upravljač udesa dovikuje ri¬ 
ječi: »Mećem danas preda te ži¬ 
vot i dobro, i opet smrt i zlo; da 
ljubiš Gospodina Boga svojega te 
hodaš stazama Njegovim i držiš zapovijedi Njego¬ 
ve... Pozivljem za svjedoke nebo i zemlju, da sam 
vam predložio život i smrt, blagoslov i prokletstvo« 
(Pnz 30, 15-16,19). 

I ljudi, i narodi se odlučuju: Jedni skidaju Boga s 
prijestolja srca svoga, da posade na nj ideal: »sebe i 
svoju veličinu.« 

I tom se idolu predaju »svim srcem svojim i svom 
dušom svojom i svom pameti svojom i svom sna¬ 
gom svojom« (Mk 12,30). I plodovi ne izostaju 
kod pojedinaca: kako staro tako i novo pogansko 
božanstvo idol-država zarobijuje ga i ponizuje, liša¬ 
va svega ljudskog dostojanstva, te čini od njega 
obični broj u zajednici, vojnika za državu. I plodovi 
ne izostaju kod naroda: taj Moloh bolesnoga nacio¬ 
nalizma guta jedan narod za drugim, a djelo mu op¬ 
ravdavaju zaluđeni poklonici njegovi, koji će sutra 
biti njegovom žrtvom... 

Drugi naprotiv govore s Psalmistom: »Altaria Tua, 
Domine virtutum, Rex meus et Deus meus - oltari 
su Tvoji, samo Tebi pripadaju, Gospodine silni, 
Kralju moj i Bože moj!« (Ps 84,4) Najveća vrijed¬ 
nost i vrhovna norma nije ni krv ni rasa ni besklasni 
kolektiv ni nacionalna veličina, nego Bog na nebu, 
a na zemlji slobodna duhovna ličnost, besmrtni 
duh pojedinčev! Sve je ostalo i država, i krv i rasa, i 
gospodarstvo i tehnika, samo radi njih! I ništa od 
svega toga nije vrijedno, da zauzme ono prijestolje, 
onaj oltar, što ga je svaki čovjek dobio ugrađen u 
svoju nutrinu od Onoga, koji ga je stvorio. I poka¬ 
zuju se plodovi života: Bog, pravi Bog, živi Bog, ne 
ubija djece svoje, jer Njegova su slava - djeca nje¬ 
gova: pojedinci i narodi. On je rekao: »Ja sam do¬ 
šao, da (ljudi) imaju život i da ga imaju u izobilju.« 
(Iv 10,10) Bog, pravi Bog ne proždire svojih služ¬ 
benika, nego obratno. Sebe daje njima za hranu, 
kako ste iskusili danas po Kruhu života. 


Vjerna katolička omladino! Istinu danas na sva¬ 
kom koraku prati zlokobna sjena zablude, ne bi li 
se »prevarili, kad bi bilo moguće, i izabrani« (Mk 
13,22). I stoga Ti tvoj natpastir danas dovikuje: 
Drži se Božjeg tabora! Gospodin neka bude uvijek 
i u svemu Bog tvoj. On je jedini Istina, Pravda i 
Ljubav. Njegova stvaralačka misao, Njegova sveta 
volja jedini daju misao, vrijednost i veličinu, kako 
pojedincu tako i narodima. »Izaberi dakle život, da 
živiš Ti i sjeme Tvoje i da ljubiš Gospodina Boga 
svoga i pokoravaš se glasu Njegovu i uza Nj prio- 
neš, jer je On život Tvoj i trajanje dana Tvojih!« 
(Pnz 30,20) I znat ćeš Ti, kako »je dobro prianjati 
uz Boga« (Ps 73,28) i držati se Njega. A narod naš 
bit će i dalje rječitim svjedokom, kako je »blažen 
narod, kojemu je Gospod Bogom njegovim« (Ps 
144,15). Tomu Bogu »kralju vjekova, besmrtnomu 
nevidljivomu jedinom Bogu čast i slava u vijeke 
vjekova« (1 Tim 1,17). 

Blaženi Alojzije u svijesti 
vjeroučenika u Makarskoj 

Sestra katehistica u osnovnoj školi u Makarskoj 
obradila je na satu vjeronauka temu o bi. Alojzi- 
ju Stepincu. Donosimo nekoliko sastava kojima 
su vjeroučenici progovorili o Blaženiku. 

Dobrota blaženog Alojzija Stepinca 

U razredu je vjeroučitelj ica došla sretnija nego ika¬ 
da i rekla da će nam na sat vjeronauka doći župnik 
i pričati o životu blaženog Alojzija Stepinca. Od 
svega što je župnik ispričao ja sam zabilježila samo 
jedan mali dio: njegovu dobrotu. 

Blaženi Alojzije Stepinac studirao je za svećenika. 
Kao student tražio je po podrumima i po ulicama si- 

romahe, donosio im hranu i govorio im Božju riječ. 
Blaženi Alojzije Stepinac pomagao je bolesnoj djeci 
drugih nacionalnosti, no to njemu nije bilo važno jer 
smo svi mi Djeca Božja ma u kojeg Boga vjerovali. 
Bilo mi je bolno slušati koliko je čovjek koji je svi¬ 


ma činio dobro morao trpjeti, ali svi Isusovi učeni¬ 
ci moraju trpjeti. U srce mi se urezala njegova dob¬ 
rota, i uvijek ću o njemu govoriti kao o čovjeku ko¬ 
ji nije znao za riječi škrtost i zlo. 

Ana Biloš, 4. c 


Alojzije Stepinac - dobar i pošten čovjek 

Otac mu se zvao Josip, a majka Barbara. Rodio 
se 1898. godine. Živio je na selu. Otišao je u sje¬ 
menište 1909. godine, a na studij 1924. godine. 
Bio je dobar i pošten čovjek. 26. 10. 1930. godi¬ 
ne postao je svećenik. Uvijek je pisao bogoslovi¬ 
ma i sjemeništarcima: ne bavite se politikom, 
nego molite. 

U teškim trenucima pomagao je siromašnoj i 
bolesnoj djeci iz raznih država. Uhitili su ga i 


htjeli su ga pustiti pod uvjetom da ostavi Papu. 
No on nije htio ostaviti Crkvu te mu je policija 
stavljala u hranu otrov. Pustili su ga tek kad je 
pojeo dosta otrova pod uvjetom da se ne vraća u 
Zagreb, niti da ga itko posjećuje. On se onda 
vratio u svoj rodni kraj i tamo je umro. 

Dok ovo pišem shvatila sam kako sam sretna što 
spadam u narod u kojem vječno živi spomen na 
blaženog A1 oj zija Stepinca. 

Barbara Rudež, 4. c 


Alojzije Stepinac - 

ljubav prema Bogu i hrvatskom narodu 

Danas imamo sat vjeronauka u školi, časna sestra 
je ušla u razred i rekla nam da dolazi župnik. On će 
nam pričati o kardinalu Alojziju Viktoru Stepincu. 
Kada je to časna rekla sva su djeca bila sretna. Žup¬ 
nik je došao te nam pričao svašta o njemu. Evo što 
sam ja zabilježila. 

Alojzije Stepinac je bio veliki čovjek. Rođen je 
8.5.1898. godine. Otac mu se zvao Josip, a majka 
Barbara. Njegovo rodno selo je Krašić. On je volio 
sirotinju. Nakon velike mature pozvan je u vojsku. 
U vojsci je postao potporučnik. U vojsci je bio pet 
godina. Godine 1919. vratio se u Hrvatsku. Studi¬ 
rao je agronomiju. Odlučio je ostati na selu, prem¬ 
da je bio dobar i uzoran učenik. 

Nakon šest godina provedenih na selu odlučio se 
vratiti u sjemenište. Alojzije Stepinac je postao sve¬ 
ćenik te je otišao u Rim. Kada se vratio iz Rima pos¬ 
tao je novi nadbiskup. Imenovao ga je Papa. Politi¬ 
čari su ga sa svih strana optuživali da je krstio nev¬ 
jernike. No sve je to bila laž. Jedna velika laž. Aloj¬ 
zije Stepinac bio je dobrotvor te veliki spasitelj dje¬ 
ce. Spašavao je srpsku i židovsku djecu, njih na ti¬ 
suće. Vlasti su ga zatvorile u zatvor u Lepoglavi. Ni¬ 
kad mu nije dokazana krivica. Nikad se nije htio od¬ 
reći Pape. Alojzije je jako volio Crkvu. Pet i pol go¬ 
dina je proveo u zatvoru. U hranu su mu ubacivali 
otrov. No, ne da odmah umre već da polako umire. 
Njegovo zdravstveno stanje bilo je sve gore i gore. 
Dopustili su mu da živi u Krašiću, njegovom rod¬ 
nom mjestu. Tito je želio da ode u Rim, no pod uv¬ 
jetom da se ne vraća. Sv. Otac Papa ga je imenovao 
za kardinala. Rim je to dopustio. Alojzije Stepinac, 
tada kardinal, nije htio otići u Rim. Da je otišao u 
Rim mogao je biti slobodan, no on to nije htio. Više 
je volio svoju zemlju, svoj narod, te nije otišao. 


Umro je u Krašiću, svom 
rodnom selu, u svojoj šez¬ 
desetoj godini 10.2.1960. 
godine. Tito je dao dozvolu 
da se mrtav prenese u Zag¬ 
rebačku katedralu, gdje je 
pokopan. Na njegovom spro¬ 
vodu je bio pun grad tadaš¬ 
nje milicije. U crkvi se tad 
nije smjelo fotografirati, na 
sprovod je došlo i američko 
veleposlanstvo, te su potaj¬ 
no snimali kamerom film 
koji traje tri minute. Novine 
su pisale razne laži. Svi tajni dokumenti su javno 
objavljivani. Vlasti su htjele da se Hrvatska odijeli 
od Pape, od Rima. 

Alojzija Stepinca su uspoređivali sa sv. Vinkom, 
utemeljiteljem Družbe sestara milosrdnica. Alojzi¬ 
je je uvijek govorio: »Ne bavite se politikom već 
molitvom.« Čovjek bi proplakao nad sudbinom ove 
naše mladeži i tolikih ali opet moramo priznati, 
pravo nam budi! Mi vrijeđamo Boga, njegovo sveto 
ime, pa Bog čini da je i ime našega naroda tako po¬ 
tisnuto, gotovo pogaženo, osobito danas. 

Za uvijek će nam ostati u srcu kao svetac i blaže- 
nik. Jer njemu nije bilo važno kome on pomaže: sr¬ 
pskoj, židovskoj ili hrvatskoj djeci. On će uvijek bi¬ 
ti Blaženi. On će uvijek biti dika hrvatskog naroda. 
Blaženi Alojzije Stepinče, moli za nas! 

Dok sam ovo pisala urodila mi se neopisiva sreća 
što živim u narodu u kojem je živio blaženi kardi¬ 
nal, Alojzije Viktor Stepinac. 

Anja Ančić, 4. c 

U Spomen-zbirci bi. Alojzija, na Kaptolu 31, 
možete nabaviti medalju bi. Alojzija, u srebru ili 
bronci, u posebnom staklenom okviru, koja mo¬ 
že biti dragi dar ili uspomena. Cijena je 180 kn. 



Mons. Pave Banić, 
makarski župnik predvodi 
misu na blagdan 
bi. A. Stepinca 

SVJEDOČANSTVA 


ŽUPANJAC AUTOR 
STEPINČEVA POPRSJA! 

Kardinalov lik u gipsu iz 1935. g. 

Rijetko se spominje da je Stepinčevo poprsje u 
gipsu, ostvareno 1935., djelo Rudolfa Svagela 
Lešića, kipara rođenog u Županji 1911. godine. 
Prema tome autor prvog Stepinčevog poprsja je 
Zupanjacl 

Riječ je o umjetniku koji je iza sebe ostavio 300 
umjetničkih djela. Toliki je njegov kiparski opus, 
nastao tijekom 30-tak godina stvaranja. Bio je 
učenik prof. Frana Kršinića i Ivana Kerdića. 

S akademskim obrazovanjem u Zagrebu i iskus¬ 
tvom iz Pariza, skulptor se dokazivao znalačkim 
pristupom materijalu koji obrađuje, što je po¬ 
sebno vidljivo kod plaketa. 

Kako reče profesorica Magdalena Lončarević, 
poznavateljica života i djela Rudolfa Svagela Le- 
šića, taj umjetnik, »kao epigon Meštrovića, Krši¬ 
nića i Kerdića, po svojem izričaju pripada poet¬ 
skom verizmu četvrtog i petog desetljeća hrvat¬ 
ske umjetnosti 20. stoljeća«. Uostalom svako 
Svagel Lešićevo djelo ističe se istinskim indivi¬ 
dualnim pristupom: temom i materijalom. 

Svagel Lešić autor je Krista na križu, izrađenog 
u kamenu (veličine 160 cm, u Grohotama na 
Šolti). Izlagao je i stvarao u rodnoj Županji, za¬ 


tim u Vinkovcima, Vukovaru, Osijeku, Zagrebu, 
Parizu, Londonu, Liegeu i najzad u Vodnjanu 
(Istra), gdje je i umro 1975. godine. 

Gipsano poprsje Alojzija Stepinca nastalo je 
1935. godine. 

Svagel Levšićevim talentom koristili su se svi, a 
u »grijeh« mu je upisano djelovanje za vrijeme 
NDH, pa su stradavali umjetnik i njegova djela. 

Nažalost, kiparski opus Rudolfa Svagela Lešića 
nije u cijelosti valoriziran. Zatvarali su njega i 
njegove atelijere, a »oslobodioci« su u Županji 
uništili sve što su tada zatekli. 

Dio opusa umjetnika RSL čine skulpture sa stili¬ 
zacijom vidljivom i na mramornom anđelu iznad 
grobnice obitelji Prpić, na Zupanjskom groblju iz 
1939. godine, te brončanom reljefu kralja To¬ 
mislava (1941. g.). Iz toga razdoblja spominju se 
još njegov »Kumek«, »Gajdaš«, i »Orač« (osječka 
ljevaonica) i »Uskrsnuće« (grobljanska kapela u 
Valpovu). Zavičajni muzej »Sjepan Gruber« u 
Županji čuva mramorno poprsje dr. Ante Star- 
čevića iz 1942. g., također djelo kipara Rudolfa 
Svagela Lešića. 

Stepinčevo se poprsje danas čuva u Blaženiko- 
voj »Spomen-zbirci« u Zagrebu. Preostala i uniš¬ 
tena umjetnikova djela zaslužuju dostojno mjes¬ 
to u okvirima hrvatskog likovnog stvaralaštva. 

Stjepan Tomić 


NEUSTRAŠIVA TROJKA 

Ove fotografije stare su 53 godine. Snimljene su u 
ljetu 1950. godine u Krašiću. Na njoj su tadašnji 
krašićki prvopričesnici i prvopričesnice. Bilo je re¬ 
čeno da su to četiri godišta prvopričesnika zajedno. 
Ne znam koliko ih je bilo, ali vidite i sami da se ni¬ 
su mogli ni svi odjednom fotografirati, nego odvo¬ 
jeno dječaci od djevojčica. 

Na jednoj i na drugoj fotografiji su »tri mušketira«, 
nerazdruživa trojka, trojica svećenika, trojica blis¬ 
kih prijatelja i suboraca iz doba »krvave kupelji«. 
To su: Josip Vreneković, župnik u Krašiću, Franjo 
Kuharić, župnik u Sv. Martinu pod Okićem, a up¬ 
ravljao je i župom u Rakovom potoku, i Josip Gju- 
ran, župnik u Sv. Jani. Zajedno su bili još iz gimna¬ 
zijskih godina na Salati i studentskih godina na bo¬ 
gosloviji na Kaptolu, pa su to prijateljstvo nastavili 
i u pastoralnim godinama. Blizina njihovih župa to¬ 
me je pogodovala. 


Uredništvu »Glasnika Postulature bi. Alojzija Ste¬ 
pinca« nedavno je poslana jedna od ovih starijih fo¬ 
tografija, a urednik me zamolio da, kao sudionik i 
očevidac, napišem vjerodostojno svjedočanstvo o 
tim zbivanjima. 

Prvopričesnici i prvopričesnice s ovih fotografija 
vjerojatno su još mnogi živi. Možda bi se među nji¬ 
ma mogao naći i sadašnji biskup Josip Mrzljak, ali 
od ove trojice svećenika na tim slikama, još sam sa¬ 
mo ja na ovom svijetu. Druga dvojica su već u bla¬ 
ženoj vječnosti. O nadbiskupu zagrebačkom i kar¬ 
dinalu Kuhariću svi znamo puno toga, ali o pokoj¬ 
nom krašićkom župniku Josipu Vranekoviću malo 
se toga zna. Mi se nismo ni u onim doista zlim vre¬ 
menima tobožnje »narodne demokracije« i takoz¬ 
vanog »samoupravnog socijalizma« strašili veličati 
svetost nadbiskupa Stepinca; nadbiskupa Kuharića 
manje-više svatko je volio, ali meni je uvijek žao 
što se pri svemu zaboravlja na najbliskijeg Kardina¬ 
lova supatnika, župnika Vranekovića. 

Vlč. Franjo Kuharić, župnik u Okiću, vlč. Josip Buran, župnik u Sveloj Jani, 
i vlč. Josip-Vraneković, župnik u Krašiću, s prvopnčesnicima-dječacima 
u Krašiću, 1950. (4 godišta zajedno) 


On je, u onim zlim vremenima, re¬ 
lativno mnogo teže prolazio nego 
sam kardinal Stepinac. Pred Kardi¬ 
nalom su i jadni komunisti imali 
straha, pa su svoj bijes iskaljavali na 
njegovu domaćinu, župniku. Mi 
znamo samo djelomično sve njego¬ 
ve muke kroz koje je prolazio baš 
zbog Kardinala. Stotine su ga puta 
do temelja svlačili i pretresali kad 
god bi iz Krašića kuda išao ili kad se 
u Krašić vraćao, pretresajući ga ne 
nosi li kakvu poruku ušitu u svojoj 
odjeći ili obući. 

Spomenut ću tek jednu najobičniju 
pojavu. Tamo negdje na početku 
Nadbiskupova premještaja iz lepog- 
lavskog u krašićki zatvor, netko je 
Nadbiskupu poklonio malo psetance: popularnog 
»Campija«. To psetance naraslo je u odraslog psa. 
Nadbiskup ga je volio, i Campi ih je uvijek pratio 
na uobičajenim šetnjama. Kad ste opazili »Campi¬ 
ja«, znali ste da je i Nadbiskup negdje u blizini. Na 
šetnjama Campi je bio »prethodnik«, a u župnom 
dvorištu osjećao se kao ovlašteni čuvar. Nikako ni¬ 
je podnosio policajce, a po jedan »milek« bio je 
stalno u dvorištu. Vjerojatno je Campi znao da oni 
ne vole njegova gospodara, pa ni on nije volio njih i 
vječito je lajao na policajca. Zato je milicijska sta¬ 
nica u Krašiću stalno podnosila prijave protiv žup¬ 
nika Vranekovića, i sudac za prekršaje u Jastrebar- 
skom je župnika kažnjavao radi »Campija«. 

»Imate li vi psa?«, pitao je sudac župnika. 

»Nemam ga ja nego ima ga Nadbiskup, ali kako su 
oni sad kod mene, odgovoran sam za jednoga i dru¬ 
goga.«, odgovorio je župnik. 

»Taj pas laje na milicionerel«, rekao je sudac. 

»Istina!«, priznao je župnik, »Ne podnosi ih i laje 
na njih.« 

»Vjerojatno pas ne podnosi uniformu?!, rekao je 
sudac. 

»Ne bih vjerovao«, odgovorio je župnik, »jer k na¬ 
ma dolaze mnogi naši župljani koji rade na željezni¬ 
ci i imaju sličnu uniformu. I poštar dolazi gotovo 
svakoga dana. Cak i dimnjačar i pas »Campi« nika¬ 
da ne laje, ali čim ugleda milicionera, odmah poč¬ 
ne lajati.« 

I sudac u Jastrebarskom kažnjavao je župnika radi 
Nadbiskupovog psa sa desetak tisuća dinara globe, 
sve dok i sucu nisu dodijale te milicijske prijave. 

To je samo jedna od smiješnih sitnica, ali nije li i to 
bio teror nad župnikom? 

Vratimo se ovim fotografijama prvopričesnika. 
Donosilac te fotografije tvrdi da su to bila 4 godiš¬ 


ta prvopričesnika one davne 1950. godine. Izgubilo 
mi se iz sjećanja. Ne znam zašto nije bilo u Krašiću 
prvopričesničkog slavlja od 1945. do 1950. 

Znam da je u Krašiću bio župnik Andrija Barišić. 
On je umro, čini mi se, 4. veljače 1950. Poglavari 
na Nadb. Duhovnom Stolu u Zagrebu meni su po¬ 
nudili da preuzmem upravu krašićke župe, ali to 
nije dopustio Duh Sveti. Imenovali su vlč. Faustina 
Cubranića, ali ni on nije došao na tu župu, nego je 
Duh Sveti izvukao mladoga svećenika Josipa Vra¬ 
nekovića negdje iz vojarne one zle JNA u Nišu i 
doveo ga baš u Krašić za župnika. 

Mene je postavio samo blizu Krašića: u Sv. Janu. 

Vraneković i Kuharić bili su kolege sa studija i za¬ 
jedno su bili ređeni u onom nezaboravnom ređe- 
ničkom slavlju, zadnjem koje je predvodio nadbis¬ 
kup Stepinac prije svog utamničenja. Ja sam tada 
bio u logoru i na odsluženju vojnoga roka u Prištini. 
Radi toga sam bio ređen dvije godine kasnije. 

Vraneković je nastupio župničku službu u Krašiću 
o blagdanu Blagovijesti, 25. ožujka 1950. Baš tada 
bili su u Krašiću nekakvi »izbori«. Ti izbori imali su 
u Krašiću vrlo mali odaziv, pa su »drugovi« okrivili 
župnika koji je tu bio tek nekoliko dana. 

Toga ljeta, o svetkovini Alojzijeva, 21. lipnja, bilo je 
ovo i svako prvopričesničko slavlje u Krašiću. Svat¬ 
ko je znao zašto baš na Alojzijevo! I kad je potkraj 
godine, 5. prosinca 1950. nadbiskup Stepinac bio 
iz Lepoglave prebačen u Krašić, u Krašiću su sva 
prvopričesnička slavlja uvijek bila baš na Nadbis¬ 
kupov imendan. 

U ondašnjem Krašiću bilo je mnogo djece. Sva su 
ta djeca redovito dolazila na župnikov vjeronauk, 
jer školskoga nije bilo. I na nedjeljnim misnim slav¬ 
ljima uvijek je bilo mnogo školske i predškolske 
djece. Na prvopričesničku i krizmaničku pripravu 
svi su dolazili. Baš kao i kod nas u Sv. Jani. čak i 

djeca učitelja i mjesnih partijaca. Kod nas u Sv. Ja¬ 
ni samo jedno dijete nije išlo ni na vjeronauk niti je 
bilo kršteno. Zvao se Goran, a bio je sin visoko po- 
zicioniranog druga koji je to svoje dijete neko vrije¬ 
me držao kod djetetove bake i djeda. Sva su djeca 
znala da mali Goran nije bio kršten, pa su ga u igri 
krštavali na svoj dječji način. Tako je mali Goran 
bio tko zna koliko puta »kršten«. 

I u Krašiću se išlo na vjeronauk i na liturgijska slav¬ 
lja. I djeca i odrasli. Zato smo mi okolni svećenici 
dolazili krašićkom župniku više puta kroz godinu 
pomagati u ispovijedanju. Sjećam se kako su se ta 
krašićka djeca ispovijedala baš po djetinje. Strplji¬ 
vo su i disciplinirano čekali svoj red, a ispovijedali 
su se tradicionalno po redu Božjih zapovijedi, kako 
ih je sestra katehestica naučila. 

A draga su nam bila ta krašićka djeca. Djetinje iskre¬ 
na, ali dobro su znali da policajci oko crkve ne vole 
njima tako dragog Nadbiskupa, pa ni oni nisu voljeli 
njih, i taktički su lukavo i oprezno pomagali prevari¬ 
ti policijsku stražu kad je trebalo nekoga potajno 
»prošvercati« na susret s Nadbiskupom. Ta su djeca i 
meni nekoliko puta pomogla doći do Nadbiskupa. 

Ispočetka, godinu-dvije, policijska je straža bila 
dosta daleko izvan Krašića, na cesti od Draganića 
prema Krašiću. Oko crkve i župnog stana tada ih još 
nije bilo. Ni na cesti od Pribića. Zato se s tih strana 
moglo lako doći k Nadbiskupu u župni stan. Ja sam 
znao doći pješice, biciklom ili dojašiti na mojoj fa¬ 
moznoj »Cezi«, kobili što mi ju je poklonio otac. Bi¬ 
la je poznata u svem onom kraju, a Nadbiskup ju je 
posebno volio, a i ona njega. Već nadomak Krašića 
znala je radosno hrzati, a Nadbiskup bi ju uvijek 
nagradio kockama šećera ili komadom kruha. Ona 
bi svojim usnicama to probala s njegovog dlana, a 
onda bi glavu privinula k njemu u znak zahvale. 

Nadbiskup je od mladosti volio konje na imanju 
svog oca. Tu moju »Cezu« otrovali su u mom žup¬ 


nom dvorištu, i uginula je naglo uza 
sve napore jaskanskih veterinara. Mu¬ 
čenica. Ubijena je bila »in odium fi- 
dei«, iz mržnje na vjeru. Ne njezinu, 
nego onoga komu je onako vjerno slu¬ 
žila. Vjerojatno je i ona bila »neprija¬ 
teljski i klerof ašistički nastrojena« pro¬ 
tiv »samoupravnog socijalizma«. 

No, vratimo se onim krašićkim prvop- 
ričesnicima. Ta djeca što ih vidimo na 
fotografijama, sada su odrasli ljudi. 
Neki vjerojatno više i nisu u ovozem- 
nom životu i uzeti su u onaj radosni 
život vječnosti, pa su sad i opet s bla¬ 
ženim Kardinalom i s voljenim župni¬ 
kom Vranekovićem, a od nedavna im 
se pridružio i kardinal Kuharić. Samo 
sam ja još ovdje, a ne znam zašto 1 .? Svi 
moji koji su me voljeli i koje sam volio već su ondje. 

Znam: Ja sam bio najmanji među njima. Najmanje 
vrijedan. Čini mi se kao da sam im bio pridodan. 
Pridodan njihovom društvu. Kao da sam samo nado¬ 
punjavao one koji su predvodili. Nešto slično kao u 
pjevačkom zboru ili muzičkom sastavu: Neki koji 
vode, a drugi uz njih samo nadopunjuju i pojačavaju. 

Prečasni Vraneković bio nam je župnik i dekan jas- 
kanskog dekanata. Takav dekanat koji se pamti. Taj 
dekanat je u ono strašno doba »krvave kupelji« bio 
gotovo bez svećenika. Ono nekoliko bili su stari i 
nemoćni ili boležljivi. Onda nam je Duh Božji do¬ 
veo mladog i sposobnog Vranekovića za dekana, a 
za nekoliko mjeseci, a nismo se ni nadali, Duh Bož¬ 
ji, a ne diktator Tito, doveo nam je i stijenu, peći¬ 
nu, oca ljubljenoga, nadbiskupa Stepinca. To ni je¬ 
dan dekanat na svijetu nije imao. Rim, zapravo Va¬ 
tikan i Krašić, za nas su bili središte svijeta, a 
Krašić je bila jedina župa na svijetu gdje je župnik 
imao nadbiskupa- kardinala za »kapelana«. Da nam 
nije bilo tog dekana i Nadbiskupa, i mi bismo se bi¬ 
li teško održali čista obraza. 

Svećenika Franju Ljubetića, župnika na Plješivici 
kod Jaske, udbaši su na prijevaru noću izmamili iz 
župnog stana, da treba poći teškom bolesniku, a 
onda su ga na putu teško isprebijali i ostavili na po¬ 
la mrtva. Teškom mukom dopuzao je do prve kuće 
i dobri ljudi pribavili su mu liječničku pomoć. 

Župnika u župi Sv. Marija Okićka na sam Uskrs 
popodne su u župnom stanu upucali i teško ranili 
njega i njegovu mamu. 

Mene su 27. listopada 1953. u sudnici, za vrijeme 
suđenja, u Jaski napali, sudnicu porazbijali, a mene 
linčovali, a sve to tobože »u ime naroda«. Takvih i 
sličnih stradanja bilo je svuda. 

Mi u jaskanskom kraju vjerojatno ne bismo bili iz¬ 
držali onako strašan teror da nam nije bilo dragog 

dekana Vranekovića i Nadbis¬ 
kupa supatnika, tješitelja i sav¬ 
jetnika.. Oni su nas tješili i vo¬ 
dili, a naš nas je narod hranio i 
branio koliko god je mogao. 

Prilikom onog famoznog suđenja 
u Jastrebarskom, što ga je i sam 
sudac drugostupanjskog suda u 
Zagrebu nazvao »cirkusom«, 

Eminencija mi je već 2. studeno¬ 
ga 1953. iz Krašića pisao: 

»Carissime! 

Primio sam obavijest o Vašem 
sudjenju u Jaski i o Vašoj osudi. 

Komedija s »narodnim« ogorče¬ 
njem u Svetoj Jani potpuno se 
poklapa sa sudskom komedijom 
u Jastrebarskom i upućuje na is¬ 
ti izvor, koji je svima poznat. Neka Vas međutim 
ni taj sud ni osuda ni najmanje ne zbuni, jer će si¬ 
gurno doći vrijeme kad će Gospodin, jedini mjero¬ 
davni sudac, ispuniti svoje obećanje:»Ego justitias 
judicabo 1 .« 

»Haec est hora vostra et postestas tenebrarum.«, 
moramo reći kad gledamo nebrojena nasilja i raz¬ 
bojstva, koja se svakodnevno vrše nad našim sveće¬ 
nicima i vjernicima uopće sa strane naših mučite¬ 
lja. Ali, kraj svih boli ne smijemo se dati zavesti, a 
da ne bi slijedili i dalje zapovijed našeg Učitelja: 
»Diligite inimicos vestros, benedicite his qui oderu- 
nt vos, et orate pro persequentibus et calumnianti- 
bus vos.« (Mt 6,44). 

Sad postajete malo pomalo sličan božanskom na¬ 
šem Uzoru i razumijete bolje muku Njegovu, nego 
da stotinu godina meditirate o njoj, a bez dnevnog 
iskustva. Ako budete morali u zatvor, podjite mir¬ 
no i bez najmanjeg uzrujavanja. Budite uvjereni, 
da će Vam zatvor biti sto puta sladji negoli izdaj¬ 
nički kruh i Judine pare ono nekolicine kukavnih 
svećenika, koji su se dali zavesti i spremaju se na 
neki kongres u tobožnjem udruženju Svetog Cirila 
i Metoda, s kojima veliki sveci nemaju baš nikak¬ 
va posla. 

Ako nas Gospodin kuša, neće nas ostaviti, dok 
imamo pred očima samo Njegovu slavu i interese 
Njegove Crkve. 

Budite i dalje puni svete nade i neograničenog pouz¬ 
danja u Gospoda, poput svetoga Pavla, koji se to više 
dizao k Bogu, što se više obaralo na njega kamenje, 
bičevi, toljage, tamnice, kletve i druge nevolje. 

Vaše patnje bit će spas možda stotinama duša, koje 
bi inače ostale ležati u svom mrtvilu. Tko pozna iole 
povijest Crkve Božje, taj će razumjeti što govorim. 
Ostanite dakle vedra čela, nepokolebljiv u vjernosti 
Crkvi, i Vaše patnje će jednoga dana svršiti s div¬ 
nom nagradom kod Onoga, koji ne zaboravlja ni 


čaše hladne vode, a kamoli muka podnesenih u bor¬ 
bi za slavu imena Njegova. 

Uz sveti blagoslov i pozdrav Kristu 

+ Alojzije Stepinac 
kardinal-nadbiskup« 

Nakon mog povratka iz zatvora, pisao mi je 1. lis¬ 
topada 1954.: 

»Carissime 1 . 

Primio sam vaše cijenjeno pismo, ali g. Župnik me 
je sinoć obavijestio da ste već kod kuće, pa sam se 
vrlo obradovao. Dobro su mi znane sve Vaše patnje, 
pa se ne čudim ni ovom novom pothvatu ovog krvni¬ 
ka našeg svećenstva, o kojem mi pišete. 

Ostanite junak do kraja za Božju stvar1 Ja mislim, 
da su veće patnje onih svećenika, koji su se prodali 
njima, pa trpe, a da nemaju nikakove koristi od te 
patnje, osim malo kukavne Judine plaće, koja tjera 
u očaj kad se probudi savjest. 

Vaše patnje bit će jednom bogato okrunjene od Gos¬ 
podara života, za koga trpite. On je nagradio one, 
koji su trpili pod Neronom, ali je priznao krunu 
mučeničku i onima, koji su patili pod Julijanom 
Apostatom. 

Vi znadete, da je naša Crkva već često puta bila 
položena u grob kao i njezin osnivač Isus Krist, ali 
je uvijek i ustala iz groba poput Njega. Nije ovo pr¬ 
vi put, da je svjetska vlast mrzi i goni do uništenja, 
jer ima svoja neotudjiva od Boga joj dana prava i 
jer nalaže dužnosti grješnom ljudskom stvoru ma¬ 
kar bio na vlasti. Ali, umrli su i izginuli Neroni i 
Julijani, dok Crkva i danas živi i živjet će do konca 
svijeta. Oteli su Crkvi gotovo sav imetak. Oteli su 
joj čast, prokazujući ju kao ustanovu izrabljivača 
puka. A rezultat? Samo su ju počastili i pribavili joj 
veći auktoritet i čast u očima svega svijeta, što još 
misli svojom glavom. Zar nisu i Vaše patnje više 
pridonijele vjeri tamošnjeg puka nego sve propovje- 

di Vaših predšasnika? Sve to izvodi moćna desnica 
Božja, da se tako više očituje Božja snaga u Crkvi. 
Dok imate Boga dragoga za prijatelja možete si 
priuštiti mnogo neprijatelja. Svi nisu i ne će nikada 
biti u stanju, da Vas obore, makar ih je bezbroj, a 
na Vašoj strani samo jedan. Jer taj jedan je Domi- 
nus, za kojega stoji pisano: »Non est fortis sicut 
Deus nosterl« 

Ja stalno pratim sve Vaše patnje i sklapam svaki 
dan ruke k Bogu da mojim dragim svećenicima po¬ 
da snage, da se nikada ne iznevjere imenu Njegovu. 
Uz blagoslov i pozdrav u Gospodinu 

+ Alojzije Stepinac 
nadbiskup zagrebački« 

Nazvali su nas »Stepinčevi popovi«. Tako su nas na¬ 
zivali posprdno, a mi smo bili ponosni na taj naziv. 
Prihvaćali smo voljenog Nadbiskupa i sve njegove 
savjete, upute, i utjehe kao što pluća prihvaćaju 
udahnuti zrak, i bili smo bez duševnih i duhovnih 
kriza. Dosta nam je bio taj zanosni čovjek, naš 


Nadbiskup, pa da u svem onom zlu obnavlja i nas i 
naše župne zajednice. 

Nadbiskup Stepinac imao nam je što kazati i znao 
nam je to reći. Nadbiskup Stepinac učio nas je da 
je svećenik zato tu da služi vjernicima i Crkvi, i da 
im poklanja svu svoju brigu i zalaganje. Mi smo 
mu vjerovali, jer je to pokazivao i svojim primje¬ 
rom života. 

Taj snažni i sređeni naš Nadbiskup smirivao nas je. 
On je sredio i moju uznemirenu dušu. Djelovao je 
poput sunca nakon dugotrajnih oblaka. Imao je po¬ 
sebno nježno i osjetljivo srce prema nama, svojim 
svećenicima. Danima i noćima proklečao je u mo¬ 
litvama i za otpale i zavedene svećenike. Radije bi 
se i sam rasplakao nad našom bijedom, nego da nas 
drsko osudi ili kazni. 

Kad u Crkvi i opet bude takvih, imat ćemo razloga 
nadati se dobrome. 

Josip ĐURAN 


NE SAMO SLAVITI, NEGO I NASLJEDOVATI! 


Govor mons. Thomasa Fultona, pomoćnog 
biskupa u Torontu, na akademiji uoči Ste- 
pinčeva i spomena 15. obljetnice smrti kar¬ 
dinala Stepinca, u Hrvatskoj katoličkoj misi¬ 
ji u Torontu, 9. veljače 1975.: 

Veoma sam počašćen i zahvalan da sam da¬ 
nas mogao prisustvovati ovoj komemoraciji i 
euharistijskom misnom slavlju za jednog ve¬ 
likog mučenika, za jednog svetog čovjeka, 
kardinala Alojzija Stepinca. 

Lijepo je i dobro sjećati se njega i njegovih 
djela, ali samo to nikako nije dovoljno. Kar¬ 
dinala Stepinca trebamo nasljedovati. 

Bog odabire i odgaja svoje ljude da bi oni ši¬ 
rili sveto Evanđelje. Vrlo često Bog odabire 
fizički slabe za velika djela, odabire ponizne 
za slavna djela. Tako je odabrao i našeg kar¬ 
dinala Alojzija Stepinca u ono teško doba. 
On je svojim životom nasljedovao Krista, os¬ 
tao je vjeran svojoj vjeri i svetoj Crkvi i pod 
najtežim okolnostima. 

Doba u kojemu mi živimo takodjer je vrlo 
teško, silno ozbiljno i jako nesigurno. To je 
nedavno u svom govoru naglasio i Prime 


Ministar Trudeau. Ovo naše doba je doba 
sveopće sumnje, doba kriminala koji raste iz 
dana u dan, to je doba kad nitko nikome vi¬ 
še ništa ne vjeruje. Svi smo mi pozvani da 
suradjujemo na poboljšanju i ozdravljenju 
tih i takovih prilika ovoga društva i Crkve. 
Mi katolici to možemo jer se mi imamo u 
koga ugledati: u velikana kardinala Alojzija 
Stepinca, kojega vi Hrvati poznajete bolje 
od mene.« 

U uvodu u misno slavlje koje je slijedilo na¬ 
kon akademije, biskup Fulton izrazio je 
okupljenim vjernicima svoju želju i nadu da 
župljani župe »Naše Gospe Kraljice Hrvata 
u Torontu« uprave svoj život po onom što 
smo na krstu primili i što smo na krizmi pot¬ 
vrdili, a to je život po vjeri. Stalno ostvariva¬ 
ti nepokolebljivu vjernost Crkvi i njezinom 
Učiteljstvu isto onako kako je Stožernik Cr¬ 
kve kardinal Stepinac ostvario tu svoju vjer¬ 
nost i uz cijenu mučeništva. 

(Prema izvješću koje je donio »Župski vijes- 
nik« župe »Naše Gospe Kraljice Hrvata u 
Torontu«, 16. veljače 1975., str. 4.) 

KRONIKA 


Predstavljena knjižica 
govora kardinala Stepinca 

»Hrvatska kulturna zajednica« i »Hrvatsko slovo« 
obilježili su 11. veljače u prostorijama »Hrvatske 
kulturne zaklade« obljetnicu smrti blaženoga 
Alojzija Stepinca predstavljanjem knjižice »Go¬ 
vor nadbiskupa zagrebačkog kardinala Alojzija 
Stepinca na glavnoj raspravi montiranoga sudskog 
postupka u Zagrebu dne 3. listopada 1946.«, iz¬ 
dane u sklopu niza knjižnice »Oratio pro Croa- 
tia«. Nakon uvodnih riječi Stjepana Sešelja uime 
nakladnika, tekst su pobliže predstavili dr. Frano 
Glavina i dr. Juraj Batelja. 

Dr. Glavina upozorio je na činjenicu da je tadašnja 
komunistička vlast falsificirala službene zapisnike sa 
suđenja te iznio niz podataka o sudbini izvornog tek¬ 
sta koji se uz pojedine izmjene pojavljivao u javnos¬ 
ti. Dr. Batelja, postulator Stepinčeve kauze, ukazao 
je na okolnosti u kojima se našao kardinal Stepinac 
prije suđenja te na njegovo držanje u tijeku procesa. 
Podsjetio je kako se od Stepinca tražilo da proglasi 
odcjepljenje Katoličke crkve Hrvatske od Svete 
Stolice, čime je mogao izboriti vlastiti opstanak, no 
on na to nije htio pristati ni pod kojim uvjetima. 

Služeći se audio-zapisom, dr. Batalja je pokušao što 
vjernije predstaviti ozračje sa suđenja. Stepinac je, 
između ostalog, na sudu iznio podatak o više od 
250 ubijenih katoličkih svećenika koje su ubili pri¬ 
padnici narodno-oslobodilačkog pokreta te je svo¬ 
jim tužiteljima rekao kako je nova vlast time učinila 
fatalnu pogrešku koju neće moći popraviti nizom 
godina. Svoj govor pred sudom bi. Alojzije Stepinac 
završio je riječima: »Sto se mene tiče i mojega suđe¬ 
nja, ja ne trebam milost, savjest mi je mirna.« 

Društvena večer 
u čast bi. Alojzija 

Nakon blagdana bi. Alojzija Stepinca o liku zagre¬ 
bačkoga nadbiskupa i kardinala govorio je na druš¬ 
tvenoj večeri HKD-a sv. Jeronima u Zagrebu 12. 
veljače njegov ravnatelj prof. Radovan Grgeč. Pre¬ 
davanje o Stepincu započeo je priznanjem da ne 
može govoriti bez emocija o njemu koji je bio pok¬ 
rovitelj HKD-a, te drug njegova oca još od talijan¬ 
skoga zarobljeništva u Noceri Umbri. Upoznao ga 
je prije svojeg polaska u osnovnu školu, 1936., na 
jednoj priredbi, viđao u Mokricama na odmoru i u 
jeronimskoj dvorani kad je ovaj posjećivao siročad 
s Kozare, a kad su oca Radovana Grgeča krajem 
svibnja 1945. odveli u nepoznatom pravcu, otišao 


je on Nadbiskupu, koji se tek bio vratio iz svojeg 
prvog pritvora. Stepinac je odmah ustao od stola, 
angažirao jednog odvjetnika da sazna gdje se odve¬ 
deni nalazi i napisao je pismo Bakariću. Značajka 
Caritasa Alojzija Stepinca bila je upravo u tom što 
je djelovao odmah i konkretno. Već kao nadbiskup 
koadjutor osnivao je nove župe, pučke kuhinje, 
pribježišta za siromahe itd., a kada je nakon smrti 
nadbiskupa Bauera preuzeo kormilo dijeceze, nas¬ 
tavio je djelovati u tom duhu. Osnovavši »neutral¬ 
nu« Katoličku akciju, nastojao je pomiriti antagoni- 
zirane domagojce i križare. Jeronimsko društvo i 
katolički tisak bili su mu osobito na srcu. Brinuo se 
naročito za mlade suradnike Hrvatske straže, koja 
je kao dnevnik 12 godina izlazila pod krovom jero- 
nimske zgrade. Komunističke progone HKD-a, te 
»najuglednije kulturne ustanove«, spomenuo je u 
završnoj riječi na svojem suđenju. 

Prof. Grgeč sjeća se kako je upravo tim završnim 
govorom 1946. Stepinac podigao desetkovanu i 
poniženu naciju, kojoj još nisu bile zacijeljele rane 
nakon Bleiburga, križnih putova i raznih Jazovki. 
Bili smo opet ponosni što smo Hrvati i katolici, re¬ 
kao je Grgeč, kada smo na tom montiranom proce¬ 
su čuli hrabar i dostojanstven glas čovjeka koji je is¬ 
to tako hrabro, kao nitko tada u Europi, digao glas i 
protiv svih ostalih rasizama i totalitarizama. U Le- 
poglavi je, nastavio je Grgeč, njima suzatvorenici- 
ma podizao moral i samom svojom nazočnošću, 
pogotovo 5. srpnja 1948., kada su ubili osmoricu 
Grgecovih drugova iz »crnoga bataljona«. 

Nakon 5 godina robije u Lepoglavi, kardinal Stepi¬ 
nac počinje svoj mukotrpni boravak u rodnom Kra- 
šiću, boravak koji je potrajao sve do svetačke smrti 
1960. U tom je razdoblju napisao Radovanovu ocu 
Petru 6 pisama, iz kojih se vrlo dobro vidi da je bio 
dijete i vojnik Crkve svojega vremena. Premda se 
to vrijeme donekle razlikuje od koncilskoga i po- 
koncilskoga, bi. Alojzije ostat će svojemu narodu i 
Crkvi uzor i zaštitnik u svim razdobljima njihove 
povijesti, zaključio je predavač. 

Izložba slika »U čast Stepincu« 

Izložba slika iz zbirke dr. Jurja Batelje »U čast Ste¬ 
pincu« svečano je otvorena 12. veljače u prostorija¬ 
ma Hrvatske paneuropske unije u Zagrebu. Izlož¬ 
bu su otvorili vojni biskup Juraj Jezerinac, postula¬ 
tor kauze za proglašenje svetim bi. Stepinca dr. Ju¬ 
raj Batelja, i prof. Nevenka Nekić. Prof. Nekić iz¬ 
nijela je nekoliko uvodnih riječi o izložbi, rekavši 
kako je dio izložbe posvećen portretima bi. Alojzi¬ 
ja, a dio pejzažima njegova rodnog kraja Krašića. 

Božji narod časti svog pastira, 
mučenika i učitelja bi. A. Stepinca 


Izložba sadrži i više crteža koji predstavljaju život i 
rad Krašićanaca, a izložena je i posmrtna Stepinče- 
va maska koju je, neposredno nakon što je Stepi- 
nac umro, izradila Mila Wood. 

O presudnim događajima Stepinčeva života govo¬ 
rio je dr. Batelja. Istaknuo je kako na likovnim ko¬ 
lonijama koje su se okupljale oko Stepinčeva lika 
nisu traženi umjetnici po imenu nego oni koji su 
htjeli vrednovati hrvatsku baštinu i graditeljstvo 
krašićkog kraja te na taj način približiti Stepinca 
svakom čovjeku. »Ova izložba je prigoda i izazov 
slikarima da još jednom pokušaju realizirati lik bi. 
Alojzija Stepinca kako bi dobili što uvjerljivije nje¬ 
gove portrete koji bi mogli poslužiti za oltarne sli¬ 
ke. Za to nije bitan samo umjetnički dojam nego i 
religiozna dimenzija«, rekao je dr. Batelja, istak¬ 
nuvši kako se Stepinac neizmjerno divio ljepoti 
prirode krašićkog kraja te je i tu pronađena inspira¬ 
cija za pejzaže koji su postavljeni na izložbi. 

Biskup Jezerinac istaknuo je kako ta izložba jest 
svjetionik koji nam treba biti orijentir u suvreme¬ 
nome globalnom svijetu. »Vrijednost ovih slika je u 
osobnom doživljavanju blaženika svakog slikara, a 
same slike nam dočaravaju duh i dušu bi. Alojzija 
Stepinca«, istaknuo je biskup Jezerinac. 

Na izložbi svoja djela izlažu Petar Grgeč, Ivan 
Lacković Croata, Daniel Butala, Josip Botteri Dini, 
Stjepan Đukić Pišta, Josip Falica, Mladen Bolfek, 
Miroslav Sipek, Tomislav Spikić, Nevenka Nekić, 
Nenad Bukal, Danijel Deverić, Vanja Krmpotić, 


Željko Mareković, Maja Malešević, s. Rozarija Radić 
i Danijel Zabčić. Izložba se može razgledati do 6. 
ožujka od ponedjeljka do petka od 9 do 13 sati. 

Polaznici dočasničke škole 
posjetili Blaženikov grob 

Polaznici Više dočasničke škole HV iz Jastrebar- 
skog, pod vodstvom zapovjednika brigadira Mlade¬ 
na Mikolčevića i vojnog kapelana o. Ante Vukoje, 
posjetili su 1. ožujka Zagrebačku katedralu i kated¬ 
ralnu riznicu, te »Spomen zbirku bi. Alojzija Ste¬ 
pinca«, gdje ih je s Blaženikovim likom i životom 
upoznao mons. Juraj Batelja. 

Četvero novih blaženika 

Papa Ivan Pavao II. proglasio je 21. ožujka četiri 
nova blaženika, dvoje Talijana: svećenika Luigia Ta- 
lamona i Mariju Candidu od Euharistije te dvije 
Španjolke: Matildu del Sagrado Coracon Telles 
Robles i Piedadu dela Cruz Ortis Real. 

Dozivajući u svijest nazočnih na beatifikaciji novih 
blaženika dramatične posljedice terorističkih aten¬ 
tata u Španjolskoj, Sveti je Otac istaknuo da je 
»Ljubav jača od mržnje i smrti« i dodao kako su 
»novi blaženici, osnivatelji ili pripadnici redovnič¬ 
kih zajednica, koji su živjeli u 19. i 20. stoljeću, 
svjedoci Božje providnosti, koja nas ljubi i koja pra¬ 
ti hod čovječanstva«. 

Podsjetio je kako su se novi blaženici »potpomog¬ 
nuti neobuzdanim povjerenjem u nebeskog Oca, 
uspjeli suočiti s naporima i iskušenjima na koja su 
naišli na ovozemaljskom hodočašću. Potpora i okre¬ 
pa u teškim trenucima života bio im je uvijek Kri¬ 
st«. Novi su blaženici tako u »sebi samima iskusili 
kako je istinito da se životom u Kristu postaje novo 
stvorenje«. Novi blaženici daju naslutiti kako svje¬ 
doči evanđeoska prispodoba o izgubljenom sinu na¬ 
ma ovozemaljskim hodočasnicima, što znači rajska 
radost, te postaju za svakog vjernika svjedoci utješ¬ 
ne nade, rekao je Papa, koji je prethodnoga dana, 
primajući sudionike skupa koji u Vatikanu priredila 
Papinska akademija za život zajedno sa Svjetskim 
savezom katoličkih liječničkih udruga o etičkim 
problemima pacijenata u vegetativnom stanju, još 
jednom osudio pothvate kojima se, skidajući cijevi 
što ih drže na životu, oduzima život dotičnim oso¬ 
bama, nazvavši ih eutanazijom propusta. 

Ivan Pavao II. je u tijeku 25-godišnjeg pontifikata 
uzdignuo na čast oltara 1.324 blaženika, od kojih je 
1.031 bio mučenik, među njima i bi. Alojzije Ste¬ 
pinac, i 293 ispovjedalaca vjere, među kojima su 
Ivan Merz i Marija od Propetog Isusa Petković. 

Misa uz obljetnicu 
župne crkve u Dicmu 

Svečanom misom u suslavlju s mjesnim župnikom 
don Vladom Strikićem te svećenicima okolnih žu¬ 
pa, koju je 15. ožujka predvodio pastoralni vikar 
Splitsko-makarske nadbiskupije don Drago Si- 
mundža u župnoj crkvi Sv. Jakova i Ane u Dicmu u 
blizini Klisa, proslavljena je 70. obljetnica svečanog 
polaganja i blagoslova temeljnog kamena za grad¬ 
nju te crkve, koji je 16. ožujka 1934. blagoslovio 
splitski biskup Kvirin Klement Bonefačić. 



Proslava Stepinčeva u Orašju, 10. veljače 2004. 


Prema zapisima u župnoj kronici, među velikim 
vjerničkim mnoštvom koje je sudjelovalo u sveča¬ 
nom blagoslovu temeljnog kamena, posebno je bio 
uočljiv svima nepoznati svećenik, koji je cijelo vri¬ 
jeme obreda klečao na mokroj travi. Dva mjeseca 
nakon tog događaja, taj svećenik postao je zagre¬ 
bački nadbiskup (koadjutor). Bio je to Alojzije Ste- 
pinac, danas hrvatski blaženik. Nakon blagoslovlje¬ 
nog temeljenog kamena, nova je crkva bila izgrađe¬ 
na iste godine, za samo devet mjeseci, kamenom iz 
obližnjeg Doca. 

Hrvatska povijest 
kroz pjesmu i riječi 

»Riječju i pjesmom u čast Hrvatskim mučenicima« 
naziv je glazbeno scenske izvedbe crkvenog zbora 
Uznesenja Blažene Djevice Marije iz Klisa, koji je 
nastupio 13. i 14. ožujka u župnim crkvama u Ma- 
tuljima i Kastvu. S ciljem da očuva spomen na hr¬ 
vatsku povijest i mučenike, to se djelo, kroz recita- 
le i pjesmu, na teološki način osvrće na hrvatsku 
povijest. Zbor i recitatori nastupaju pod geslom 


»Da se ne zaboravi«, što otkriva motive za stvaranje 
toga djela. 

»Hrvatska se povijest ne smije zaboraviti«, istak¬ 
nuo je i fra Blaž Toplak, franjevac iz Sinja u svojoj 
propovijedi na jutarnjoj misi u Kastvu, koju je 
predvodio zajedno s kastavskim župnikom dr. Fra¬ 
njom Jurčevićem. Fra Blaž je pojasnio kako se tim 
djelom želi poručiti i istaknuti vjekovna povezano¬ 
st hrvatskog naroda sa Svetom Stolicom i vjera u 
Boga, »koja nas je održala u najtežim trenucima 
naše povijesti«. 

Nakon mise izveden je umjetnički sažetak hrvatske 
povijesti, u kojemu su izvođači pjesmom i riječima 
predstavili najznačajnije trenutke u povijesti hrvat¬ 
skog naroda. Od samog dolaska Hrvata na današnja 
područja, hrvatskih knezova i kraljeva, preko teš¬ 
kih vremena pod tuđinskom vlašću do konačnog 
stvaranja hrvatske države devedesetih godina 20. 
stoljeća. Opisujući kritične povijesne trenutke, au¬ 
tori su se nadahnuli Isusovim posrtanjem pod kri¬ 
žem, te su razdoblja 15. i 16. st. pod najezdom Tu¬ 
raka, kraja 19. st. i masovnog iseljavanja, te vlada¬ 
vine komunističke Jugoslavije usporedili s padovi¬ 
ma pod teretom Križa. 

Istaknuli su i hrvatske velikane i svijetle trenutke 
hrvatske povijesti. Vrhunac glazbenog dijela bila je 
izvedba posljednjeg juriša Nikole Subića Zrinskog 
podno Sigeta iz istoimene opere. Kao najsvjetliji 
lik u borbi za ljudsku slobodu i dostojanstvo na hr¬ 
vatskim prostorima istaknut je blaženi Alojzije 
Stepinac. Navedene su njegove izjave i govori, u 
kojima je vidljiva njegova briga ne samo za hrvatski 
narod već zaista za svakoga čovjeka, jer »svi imaju 
jednako pravo na život«. 

Na samome je kraju potvrđena stoljetna povezanost 
hrvatskog naroda sa Svetom Stolicom te vjera u Kris¬ 
ta i štovanje Majke Božje, koje je oduvijek karakteri¬ 
ziralo hrvatsku pobožnost. Citirana je izjava kardina¬ 
la Stepinca u kojoj tvrdi, kako se ne boji za budućno¬ 
st hrvatskog naroda dok bude štovao i molio se Bla¬ 
ženoj Djevici Mariji. Iz tog je razloga na samome kra¬ 
ju otpjevana pjesma Mariji »Kraljici Hrvata«. 

Virovitica: 

Blagoslovljena nova zvona 

U novoosnovanoj župi bi. Alojzija Stepinca u Viro¬ 
vitici, u naselju Milanovac, požeški biskup Antun 
Skvorčević predvodio je 20. ožujka misno slavlje i 
obred blagoslova četvorih novih zvona ispred žup¬ 
ne crkve. Sve nazočne, među kojima su bili sveće¬ 
nici Zapadnoslavonskog arhiđakonata, predstavnici 
županijskih i gradskih vlasti kao i predstavnici kul¬ 
turnih i društvenih institucija, na početku je poz¬ 
dravio župnik Ivica Soh. 

Govoreći o značenju blagoslova zvona biskup 
Skvorčević je poželio da zvona budu poziv na rado¬ 
st što je Bog u Isusu Kristu prisutan među vjernici¬ 
ma i okuplja ih u Crkvi u zajedništvo svoje ljubavi. 
Istaknuo je i radost što je dionik povijesnog doga¬ 


đaja za župu koja dobiva četiri nova zvona posveće¬ 
na u čast bi. Alojziju Stepincu, sv. Antunu Pusti¬ 
njaku, sv. Antunu Padovanskom i sv. Franji Ksaver- 
skom, te najmanje sv. Marku evanđelistu. 


SLIKOPIS MUKA KRISTOVA UZNEMIRIO 
SVJETSKU LAŽ I OPSJENU 

Iz mjesečnika »Naša ognjišta«, za mjesec travanj 2004., str. 4., u kojem je objavljen opširan 
članak o filmu »Pasija« novinara Zorana Vukmana, donosimo jedan odlomak koji će biti, 
vjerujem, od koristi čitatljima Glasnika. 

»(...) Gibson je sa svojim slikopisom uzbudio cijelu Ameriku. Kršćani su ustali u obranu sli- 
kopisa koji svjedoči o Isusovoj muci, a slobodoumnici i neke židovske udruge napadaju op¬ 
tužujući ga da je protusemitski. Hollywood (engl. holly - zelenika, božikovina, wood - dr¬ 
vo) je pobjesnio. Njegova je ohola vrhuška prijetila Gibsonu. Pokušali su ga oklevetati. Ni¬ 
su mu htjeli pomoći u prodaji slikopisa. Ali to je slikopis koji širi kršćansko srce, koji ide 
samo u širenje srca i vjere. 

U prvom je tjednu prikazivanja u Americi zaradio pedeset milijuna dolara. Prvi put je pri¬ 
kazan na Pepelnicu. Već se sada može reći da je jedan od najgledanijih slikopisa svih vreme¬ 
na! Jedan slikopis naspram mnoštvu tona hollywoodskoga smeća, puna nasilja, bludničenja 
i laži o kršćanima! 

Jedan slikopis porazio je najjaču industriju na svijetu. Ne govori li nam Gospodin kolika je 
snaga u vjeri, velikoj kao gorušćino zrno? Nisu li to čuda suvremenoga doba koja svjedoče o 
Kristovoj svemoći? Ne govori li nam Krist i preko jednoga slikopisa: »Vidite da samnom 
možete sve!?« Malovjerni, zašto se plašite? Uronite u moju muku, pratite me do vrha Kal¬ 
varije i ondje ćete otkriti tajnu otkupljenja. Tako ćete doći do spasenja i uskrsnuća!« 

Sadanji Hrvati kao pospani Isusovi učenici 

Blaženi Alojzije Stepinac, u najtežim vremenima za hrvatski narod, neprestano ponavljao: 
»Nakon Golgote - Uskrsnuće! Nakon Golgote - Uskrsnuće! Za kršćanina je najveća sramo¬ 
ta mlakost, manjak duhovne borbenosti, a u današnjem svijetu kao da je sve usmjereno na 
to da otupi i omlitavi borba za istinu, da ga se prisili na stalno uzmicanje, na strah i predaju, 
na šutnju i skrivanje. 

Čini se kao da smo pospani Isusovi učenici u getsemanskoj noći!? Čini se da nas još ništa 
nije dovoljno uzdrmalo da bismo bili pripravni na nove Duhove i novu borbu.« 


Srednjoeuropski 
katolički dan u Marizellu 

Marizell je najpoznatije i najveće marijansko svetiš¬ 
te u Austriji i Srednjoj Europi. Nalazi se u austrij¬ 
skoj pokrajni Štajerskoj. 

U tom će se svetištu, od petka, 21., do nedjelje, 
23. svibnja 2004., održati »Hodočašće naroda«, 
završetak i vrhunac proslave srednjoeuropskoga 
Katoličkog dana 2003./2004. 

Vrhunac proslave biti će svečano euharistijsko 
slavlje u subotu, 22. svibnja, uli sati, kada će se 


prije Sv. mise u ophodu pronijeti čudotvorni kip 
Majke Božje Celske. U petak, 21. svibnja bit će 
otvoren srednjoeuropski Katolički dan, koji će pri¬ 
rediti mladež iz osam zemalja, a započet će nave¬ 
čer i trajat će sve do subotnjih jutarnjih sati, kao 
cjelonoćno molitveno bdjenje. Isto će biti u subo¬ 
tu navečer. 

U nedjelju, 23. svibnja, prijepodne, bit će Sv. misa 
mladeži, a time će završiti i proslava srednjoeurop¬ 
skog Katoličkog dana. Na to hodočašće naroda 
pozvana je sva mladež i vjernici iz osam zemalja: 
Hrvatske, Bosne i Hercegovine, Češke, Austrije, 
Mađarske, Poljske, Slovačke i Slovenije. 

VRANEKOVIĆEV DNEVNIK 


Nastavljamo objavljivati izabrana poglavlja 
dnevnika vlč. Josipa Vranekovića, u kojima je on 
opisao život i stradanja blaženoga Alojzija Ste- 
pinca na izdržavanju kazne u Krašiću. 

Blaženik je u Krasić prebačen 5. prosinca 1951. 
Bilo je premještanje iz jednoga zatvora u drugi. 1 
tu je bio onemogućen u vršenju biskupske služ¬ 
be, ponižavan i progonjen. On sam je o tome na¬ 
pisao o. Anđelku Juriću, Dl, 30. lipnja 1954.: 


»Dragi oče rektore] Srdačna hvala na čestitci k 
Božiću i Novoj Godini] Uzvraćam isto tako Va¬ 
ma i svima Vašim podređenima u sjemeništu: 
časnim očima, profesorima, časnim sestrama i 
svoj mladeži, uz želju, da ih sve prati blagoslov 
Božji u nastajućoj godini, a nadasve neograniče¬ 
no pouzdanje u Boga i zagovor Bogorodice. 

Mi smo ovdje u opsadnom stanju. Sve pokušava¬ 
ju, da nam slome živce: pojačali straže, opljačka¬ 
li župnika već drugi put, teroriziraju vjernike na svakom koraku, prijete sad s ovim sad s onim. Ali, 
Bogu hvala, narod se sve više stišće uz svoje svećenstvo i svoju Crkvu (...). Vidim, da bi ovim stal¬ 
nim teroriziranjem htjeli djelovati na mene, da se udaljim iz mjesta, kamo su me silom doveli baš 
oni, da mi se naruga ju tobožnjom slobodom. Ali ja ostajem, makar i pod cijenu života, osim da Sve¬ 
ti Otac drukčije odredi, u što ne vjerujem, jer i on zna dobro o čemu se radi (...). 

Dobro će mi zato doći biografija svetog Izaka Jogues-a, premda sam jednu skraćenu već čitao. 
Lakše ću se snaći među Irokezima dvadesetog vijeka, koji su sigurno nadvisili one američke, ako 
ne u fizičkoj okrutnosti, ali u perfidiji sigurno, a ta je više put okrutnija i od fizičkih muka.« 



Nadamo se da će za ovogodišnji Imendan blaženog 
Alojzija biti objavljena prva knjiga (od tri] Vrnako- 
vićevih dnevnika, koja će obuhvaćati razdoblje od 
5. prosinca 1951. do 31. prosinca 1953. 

Upravo je u pripremi za tisak prva knjiga Dnevni¬ 
ka. Nadamo se da će čitatelji već sada s radošću 
pratiti Blaženikov uspon na svoju životnu Kalvariju 
i jačati se silinom njegova duha, što ga je podržavao 
Božji duh u hrvanju s protivnicima Božjim u obliku 
komunističkih vlastodržaca i bezbožnih ideologa. 

7. i 8. XII. 1952. — Neumorno ispovijeda u crkvi. 
- Novine i dalje sipaju na nj najodurnije laži. 

9. XII. 1952. — Dr. Salis i Š...Ć. Ovaj posljednji 
neobično je danas nervozan. 

10. XII. 1952. - Cijeli je dan Eminencija neobič¬ 
no zamišljen. Najvjerojatnije misli na kugu, koja se 
širi: CMD! 


13. XII. 1952. - Šećemo. Zadovoljan je danas i 
miran. Išijas mu se povraća. Trpi. Ipak ujutro u 
5.25 već je u crkvi. 

14. -15. XII. 1952. - »Teško mi je, što ne mogu 
odgovoriti osobama, koje su mi čestitale izvana. 
Poštom se njihovom ne ću nikada služiti. Tko zna 
kako bi mogli izvrnuti moja pisma...« 

Prošle je godine na nedjelje propovijedao homilije 
prema Evanđelju nedjelje ili blagdana, a sada pre¬ 
ma poslanici. - Brevijar moli svaki dan pred kućom 
šetajući, a onda adorira u crkvi. Svaki ga dan nala¬ 
zim pred oltarom i pred Gospinom špiljom... 
»Župna me crkva vabi na molitvu!« 

Na šetnji rado se svraća u kapelu sv. Ivana. Obiđe 
sva tri oltara, no, najdulje moli pred Gospinim ki¬ 
pom. Kao da nije na zemlji, tako je zanesen u mo¬ 
litvi. »O da doživim, da sv. Ivan bude obnovljen iz¬ 
vana i iznutra! Tako mi je mila ta crkvica.« 

Na šetnji i najobičnije razgovore i svaki problem 
završava aluzijom na Božji sud i Božje planove. 

»Kako se ovi grčevito bore, da dobiju samo jednog 
župnika. On bi im više vrijedio nego 5 divizija. Sad 
bi im i »zločinci« dobro došli... Smatram izdajom 
Crkve i Boga, tko pristupi u Udruženje.« 

»Rugaju se Bogu, ne boje ga se, ali zato strepe pred 
ljudima... Kako je bio bijesan Dušan Despot, koji 
sada gnjavi Salisa, kad sam mu tokom istrage u za¬ 
pisnik na svršetku dodao: »Znajte, Isus Krist jest i 
ostaje kamen ugaoni svijeta. Tko na nj padne, raz¬ 
bit će se, i na koga on padne, smrvit će ga!« 

16. XII. 1952. - Na šetnji dođemo pred Krneži- 
ćima do raspela. Otkrije glavu, pogleda Raspetoga, 
raskrili ruke prema križu i zavapi: »O veritas uni- 
ca, 15 smiluj se ti svima nama!« 

17. XII. 1952. - Stigla vijest o prekidu odnosa 
FNRJ sa Vatikanom. U prvi ga je čas to dirnulo. No 
- spreman je i na najveće žrtve. Život želi dati za 
Božju stvar! 

18. XII. 1952. — Dr. Lach, Pišonić, O. Dioniz An- 
drašec. Na odlasku rekao je preuzvišenom Lachu: 
»Budite odlučni. Tko pristupi u Udruženje, smjesta 
ga suspendirati. Možete reći, da sam Vam ja to re¬ 
kao. Ako treba, u Ime Božje idem i po treći puta u 
zatvor. Rado dajem život u teškim ovim danima za 
naš nesretni narod. Ako ne budete ovako postupali, 
odgovarati ćete pred Bogom i Svetom Stolicom.« 

19. XII. 1952. — Već nekoliko dana teško hoda. 
Misli, da mu se išijas povraća. Malo ga uznemiri 
pomisao, da će ovako bolestan u stroži zatvor. No, 
odmah se smiri: In Te, Domine, speravi! - Dolazi 
Dr. Sučić, liječnik. Stvar je dosta opasna: trombo- 
za u lijevoj nozi. Određuje, da svakog dana primi 
penicilin. Mg. Rikati 16 dao mu danas injekciju. - 
Ne smije se dizati. Nepomično leži sa podignutom 
nogom. Teško mu je, što nekoliko dana ne će moći 
služiti sv. Misu. Ni klečati ne može. 

20. XII. 1952. — Danas sam mu donio sv. Pričest. 
Narod moli iza zornice u crkvi, dok sam mu odnio 
sv. Pričest. 

Dr. Sučić šalje ovamo Dr. Riesnera. Dolazi oko 10 
sati prije podne. Vidi da je zdravlje Eminencije kri¬ 
tično. Krv mu se gotovo preko cijele lijeve noge 
zgrušala u žili. Teoretski je moguće, kaže liječnik, 
da zgrušena krv pođe naprijed, uniđe u srce - i nas¬ 
tupa smrt! - Odmah se vraća u Zagreb, da sve pri¬ 
redi za operaciju. - 

Predstavnici vlasti zovu ga kroz to vrijeme - i zani¬ 
maju se za zdravlje. - Dr. Riesner morao im pisme¬ 
no garantirati za uspjeh operacije. 

15 □ jedina istino. 

16 Mg. Zlatko Rikati, apotekar u Krašiću. 


Poslije podne u 5 sati sve je u sobi bilo pripremlje¬ 
no za operaciju. Mjesni liječnik Dr. Bakulić dao 
ambulantski operacioni stol. Iz bolnice Milosrdnih 
sestara dopremljeno je sve potrebno kako za samu 
operaciju, tako i za sve eventualnosti. Tu je i asiste¬ 
nt Dr. Riesnera. Zarezivanje žile bilo je gotovo u 
momentu. Uspjelo je. Eminencija je miran. Za naj¬ 
nužnije smije ustati iz kreveta. Neprilika je sa da¬ 
vanjem injekcija. Dr. Bakulić je partijac, pa prem¬ 
da je inače liječnik na svom mjestu, Eminencija ne 
želi, da mu on daje injekcije. Dr. Bakulić opet svje- 
tuje Mg. Rikatija, da ne daje injekcije, jer to na nj, 
kao apotekara, ne spada. Radi »neoprezna jezika« 
skoro je Magister bio već stradao. Spasio ga liječ¬ 
nik - partijac. Mg. Rikati predlaže, da injekcije daje 
sestra iz ambulante. 

»Nikako« - kaže Eminencija - Na sreću - iza opera¬ 
cije, dr. Riesner opazi, da Eminencija ima iz Švicar¬ 
ske neke lijekove, što ih je poslala vrhovna glavari- 
ca ss. Sv. Križa. To su neke pilule, kao bomboni - 
daleko jače od penicilina. Svaka 4 sata treba uzeti 
po 1 komad. Uzeti će ukupno 30 komada. - Tako je 
upravo providencijalno riješeno pitanje injekcija! 
Začudno je, da me je Eminencija više puta slao, da 
g. Magistru odnesem te lijekove i si. Dan prije sam 
mu ih nudio, a on ih nije htio! Sada su dobro došli. 

Eminencija liječničke savjete sluša tako, da radi lijeka 
nije primio Sv. Pričest: 21., 22., 23., i 24. XII. o. g. 

Svijet se zanima za njegovo zdravlje - i moli! 



Blaženik sa župnikom Josipom Vranekovhćem 
i ministrantima u Krašiću 1952. 

22. XII. 1952. - Liječnik dolazi - pregleda - sve je 
u redu. Eminencija je zadovoljan. Za nj je velika žr¬ 
tva ležati. Znade za koga i to što trpi - i miran je. 

23. i 24. XII. 1952. - Dr. Riesner dolazi - pregle¬ 
da i u redu sve nalazi. 

25. XII. 1952. — Dr. Riesner dopusti Eminenciji 
da služi polnoćku. Od sada se svaki dan diže na sv. 
Misu. Danas mu izvadio liječnik konce. 

Dolaze novinar i novinarka (supruzi) iz Pariza (ina¬ 
če su Austrijanci). U vezi su sa gđicom Fischer. Pi¬ 
taju za slobodu vjere. - CMD itd. Odgovorio im je 
Eminencija na neka pitanja. Ostalo će sjutra, kad 
dođu i snimati u crkvi. 

26. XII. 1952. — Mnogo je zabrinut za interview ; 
hoće li ga vjerno reproducirati. Molili smo na tu 
nakanu. Dolaze danas, ali ih kod Brlenića milicija 
vrati natrag] - Zabrinut je Eminencija, što je, da ih 
nema. No, brzo smo doznali, da su stvarno vraćeni. 

Dolazi u posjet Eminencijina sestra Stefa, sa kćeri¬ 
ma, zetom i unukom. 

28. XII. 1952. - Uz posebnu dozvolu dolazi liječnik. 

29. XII. 1952. — Dr. Nežić može se slobodno kretati. 

31. XII. 1952. — Stara godina. Eminencija propo¬ 
vijeda. Mene mnogo napadaju na sastancima. Viču 
protiv mene u »Omladinskom borcu«. Laž. Ljudi 
im se smiju. 

- 1953 . - 

1. 1. 1953. - Eminencija se veseli i tješi ga, što svi¬ 
jet konačno počima uviđati, što je, i što donosi ko¬ 
munizam. »Ne smijem klečati. Liječnici mi zabrani¬ 
li. Teško mi je, ali slušati ću ih. Neću zato više dola¬ 
ziti niti na Vašu misu, ni blagoslov, a i gratiarum ac- 
tio 17 obaviti ću u kući. Ako bih naime stalno sjedio, 
samo u crkvi - to bi za mnoge bila sablazan.« 

4. 1. 1953. — Konačno su došli oni Austrijanci, što 
su bili ovdje na Božić. Nazivaju pravom aferom od¬ 
lazak nuncija. Na polnoćki bilo je kod njega 250 
diplomata. Ministrirali su mu engleski vojni ataše i 
savjetnik američke ambasade. Cijeli ga diplomatski 
kor ispratio 27. o. mj. 18 na stanicu. Francuski am¬ 
basador zastupati će Vatikan u Beogradu. 

Snimili su Eminenciju u crkvi, kući, kod stola. - 
Snimili su kako vjenča nećaka Franju Mrzljaka. 19 
Eminencija, preč. Simečki i ja bili smo kod Mrzlja- 

17 Zahvala za milosti primljene u žrtvi sv. Mise. 

18 Riječ je o 27. prosincu 1952. 

19 Sin sestre Josipe. 

20 Zasjedanje svih kardinala kojemu predsjeda papa 
obično pri kreiranju novih kardinala. 


ka na svadbi. - »Najveće blago, što ga možete osta¬ 
viti svojoj djeci jest sv. vjera!« - rekao je Eminencija. 

5. I. 1953. — Novine i dalje kleveću Svetu Stoli¬ 
cu. »Ni trunka stida nemaju oni, kad im treba laga¬ 
ti« - rekao je na to Eminencija. 

6. I. 1953. - Blagoslov kuće obavio sam u njego¬ 
voj sobi. Nadario je ministrante. Voli ih, jer gleda, 
kako tu niču svećenička zvanja. Sluša preko radija, 
da je Staljin postao malo ponizniji. - »Postat će on 
to još i više]« 

Danas je na objedu ovdje i preč. Simečki. Sjedjeli 
smo za stolom, 2 i po sata. Obnavlja mnoge uspo¬ 
mene, pa i sa ratišta. Priča, kako je spasio na sudu 
nekog vojnika. Bio je optužen, da je navalio na svog 
pretpostavljenog. U stvari nije bilo tako, nego ga je 
onemogućio, kad je isti tužitelj silovao u kući neku 
djevojku. »Kad sam čuo, u meni je sve nešto uskip- 
jelo. Da sam ga ja našao na takovom činu, možda 
bih i ustrijelio takovu zvijer sjetivši se, kako bi me¬ 
ni bilo, kad bi moju sestru netko silovao. Bio sam 
tamo zapovjednik straže, odlučno ga zagovorio i 
bio je oslobođen.« 

9.1. 1953. — Otišao sam kući, da vjenčam svoju 
sestru. Teško mi je bilo ostavljati kuću, to više, što 
se ovih dana sastaje konzistor 20 u Rimu. No, Emi¬ 
nencija mi reče: »Idite samo u miru. Sutra ću na 
Vašu nakanu prikazati sv. Misu.« 

10. I. 1953. - Dolazi neki Šveđanin. Prati ga Ž. 
Brichta. Posljednjeg Eminencija nije htio primiti. 
Šveđanin je objektivan. Vidi ovdje sve. Dobro poz¬ 
naje povijest svoje zemlje, koja je pred 380 g. bila 
katolička. I Eminencija pokazuje, da pozna tu zem¬ 
lju - Sv. Brigita i dr. 



Mons. Juraj Batelja, postulator, nakon što je otvorio izložbu 
»Svjetionik s Triglava«, hrvatskim je vjernicima u Ljubljani 
protumačio izložbu o bi. Alojziju Stepincu, 10. prosinca 2003. 

Napad na Vatikan se nastavlja. Najsramotnijim la¬ 
žima vrijeđaju Svetog Oca i Eminenciju. 

11. L 1953. — Autom (Klemenić) vratio sam se 
uvečer u 7 sati kući. 

12.1.1953. — Danas u 15 sati stigne ovamo novi¬ 
nar Amerikanac u pratnji dr. Boškovića. Eminenci¬ 
ja na divanu leži u svojoj prvoj sobi, da bude na 
toplom. Prenesemo divan u drugu sobu, da može 
primiti novinare. - Uznemiren je. »Sto opet hoće?« 

- Kao uvijek, tako i sada klekne pred sliku Bogoro¬ 
dice i moli za pomoć... 

U kancelariji pitam najprije onu dvojicu, da li su 
oni dali štampati neki komentar o tobože nekorek¬ 
tnom držanju Eminencije: prema Srbima. - »Ne!« 
odlučno se brane i vrlo su samo uzrujani radi toga. 

- »Pače - nastave oni - napali su nas u Beogradu, da 
smo ne novinari, nego senzacionalisti... Upekla ih 
je riječ Eminencije, da je u Jugoslaviji sloboda jed¬ 
naka nuli!« 

»Sto želite danas?« - pitam ih. - »Vrlo ste se brzo 
povratili.« - Oni će na to: »Jutros smo bili u Kraši- 
ću i milicija nas je vratila. Odemo u Zagreb i u 13 
sati dobijemo dozvolu, da dođemo ovamo. Ame¬ 
rička katolička štampa interesira se: 1) Kakovi su 
dojmovi Eminencije danas, kad bi on trebao biti u 
Rimu, a eto tu je? 2) Sto se sudi o konferenciji bis¬ 
kupa s Titom? - Odem najprije sam do Eminencije 
i sve mu to saopćim. On se na prvo pitanje nasmije 
i reče mi: »Pa vidite, što radim, kao i svaki drugi 
dan... Nego dobro, da ste ih pitali, što žele. Idite, 
ponudite ih nečim, a ja ću malo promisliti, kako da 
im odgovorim. Recite im još, da ih molim, neka 
me poštede s pitanjima.« 

Za čas odgovorio im je ovo: »1) Ja sam kao obično 
odslužio sv. Misu, pomolio se za Svetog Oca i onda 
nastavio svoj dnevni posao, koliko mi je moguće u 
mojoj internaciji. 

Ako mi se kada pruži prilika, da posjetim Svetog 
Oca, bit ću sretan, da mu mogu zahvaliti za sve 
ono, što čini kao vrhovni glavar Katoličke crkve u 
korist čitavog čovječanstva u ovoj borbi između 
duha i brutalnog materijalističkog nazora na svijet. 

2) Sto se tiče Vašeg drugog pitanja, biti ću kratak. 
Crkva će katolička u našoj zemlji ostati i dalje čvr¬ 
sta. Jedini sporazum, koji bi trajno nešto značio 
bez Svete je Stolice nemoguć! Ona je uvijek 
spremna na sporazum sa svim ljudima dobre volje, 
ali nikada na diktate. Taj je termin nepoznat u rječ¬ 
niku Katoličke crkve.« 

21 Dakle. 

22 Kardinal će sutradan [18. siječnja) poći u kapelu sv. 
Ivana i slaviti Misu na oltaru sv. Antuna Pustinjaka. 
Premda je Antunov liturgijski spomendan 17. siječnja, 
Božji se narod na »proštenje« okuplja u nedjelju nakon 
svečeva liturgijskog spornen-dana. 


Pitali ga još, što misli, hoće li doći do sporazuma 
između Crkve i države? - »Ovo nije za štampu - go¬ 
vorim Vam u četiri oka - ne će! Komunizam bi nai¬ 
me u slučaju sporazuma morao odstupiti od glav¬ 
nih načela. On to ne će. Ergo, 21 nema sporazu¬ 
ma!«... Eminencija do 1 sat u noći nije mogao zas¬ 
pati. Mislio je na izjavu, što ju je danas dao...! 

Biskupi su stvarno 8. o. mj. bili primljeni kod Tita. 

Tu su bili preuzv. gg. Salis, Lach, Ujčić, Alaupović, 
Vovk, Akšamović, Burić. Salonskim se kolima vozili 
iz Zagreba u Beograd. Tu ih dočekali automobili... 
Sve najljepše izvana. Biskupi traže: slobodu štampe, 
vjeronauk u škole, vratiti najnužnije Crkvi, što joj 
treba, - i povratak Eminencije u Zagreb! Tito je ovo 
posljednje s negodovanjem primio i nije htio o to¬ 
me govoriti... Eminencija nezadovoljan, što je do 
toga sterilnog sastanka došlo. »Pa na kraju, koga su i 
što predstavljali. S...C. Oni nisu Ordinariji. Pa i da 
jesu, tu je Sveta Stolica, koja ima prvu riječ!« 

Danas je u Rimu konzistor. Sveti Otac divno se iz¬ 
razio o Eminenciji. »Postavili smo ga za kardinala 
ne da time vrijeđamo jugosl. vladu, nego radi nje¬ 
govih zasluga. I njegovom se imenovanju vesele ne 
samo katolici Jugoslavije, nego i inovjerci. Postavili 
smo za kardinala muža apostolske revnosti i vjer¬ 
ske hrabrosti.« 

Doista divno priznanje, kojim Sveti Otac odobrava 
njegov stav... »Više puta sam govorio i poručio Sve¬ 
tom Ocu, među ostalim i 1945. i 1951. g. kad sam 
došao u Krašić: »Ako moja osoba i malo smeta in¬ 
teresima Crkve, onda Vas molim, smijenite me!« 
Ja bih mu noge poljubio, da to učini. Ali, eto, on to 
ne čini...« 

12.-17. I. 1953. - Iz Zagreba nitko ne dolazi. 
Prava internacija. Napadaji u novinama - i ovdje 
usmeno ne prestaju. Noga mu je zdrava. Sutra će u 
kapelu sv. Ivana. 22 

18.1.1953. — Dolazi engleski novinar sa engles¬ 
kim foto-reporterom u pratnji jednoga domaćega. 
Stigli su autom Putnika. Došli u 10 s. - baš kad se 
Eminencija spremao da pođe do sv. Ivana. »Ah, 
Isuse, što ću sada? Teško mi je. Moram ići gore, a 
oni su tu. A što hoće?« -Zanima ih: 1) Kako zdrav¬ 
lje nakon operacije? 2) Kako je s progonom vjere u 
Jugoslaviji? 3) Razgovor biskupa s Titom? 4) Zašto 
nije išao u Rim? 5) Hoće li se on sastati s Titom? - 
To saopćim Eminenciji, a on će: »Pa na to sam već 
toliko puta odgovorio! - Neka dođu...« - Kratko 
razgovarali. Ponudili mu auto do sv. Ivana. - Odbio. 
Idemo pješke. Slikali ga u sobi, idući do kapele, u 
crkvi, na povratku kući. U župnoj sam crkvi na 
povratku krstio i vjenčao. I to je Englez slikao. 

Na pitanje hoće li se sastati s Titom, Eminencija je 
odgovorio: »Pa ja sam »ratni zločinac«!« 

»Da li štampu primate?« - Mjesto odgovora Eminen¬ 
cija se samo nasmijao! »Naš« stalno bio po strani. 

Englezi su zagonetni u svom držanju. Ili su naruče¬ 
ni od ovih - ili su nešto najboljega! Mnogo snimaju. 
Popisali sve knjige, što ih Eminencija čita i upot¬ 
rebljava. Pitali me za njegov dnevni red, rodbinu i 
si. - Eminencija na kraju svega mirno samo reče: 
»U ruke Božje!« 

19.1.1953. — Naši ne govore gotovo ništa o Ei- 
senhowerovu dolasku na vlast. Potišteni su radi to¬ 
ga. U Rusiji progone Zidove. Naslućuje se velika 
unutrašnja kriza boljševizma. 

Kod večere: »Ja sam još 1945. g. rekao, da će se is¬ 
tom 1950. g. lučiti duhovi. Bio sam uvjeren, da će 
te godine učiniti svoje... A onda tu je i dogmatizaci- 
ja Uznesenja. 23 Neće Bogorodica to zaboraviti! Uz- 
dam se, da će se dobri Bog smilovati našem narodu. 

Rekao sam Eminenciji kako ovi napadajući ga, daju 
nam mnoga data 24 o držanju naših vani. Po cijeloj 
Americi niču ogranci i klubovi kardinala Stepinca. 

20.-31. I. 1953. — Nitko iz Zagreba ne smije k 
Eminenciji. A on će: »Bio sam sam u Lepoglavi, pa 
mogu i ovdje!« 

20.1.1953. — Htio sam u Zagreb, da vidim što je 
i kako je. No, nevrijeme, vijavica, kiša, snijeg i ni¬ 
sam išao. 

22.1.1953. - U Zagrebu sam. Sedmorica bisku¬ 
pa završili su konferenciju. - Dali odgovor vladi 
(preko Rittiga). Ističu, da nema volje na drugoj 



Kapela sv. Ivana Krstitelja u župi Krašić, opkoljena skelama, 
u obnovi. U nju je Blaženik rado navraćao, 
u njoj slavio sv. Misu i molio. 


strani. Poslije sastanka 8. I. o. g. harangira se i dalje 
u novinama, a nemamo se gdje braniti. Ni tjednika 
nemamo. Dr. Grundler je najprije osuđen na 7 mj. 
zatvora, a onda na 14. - Rittig predlaže, da se što 
prije izradi elaborat i podnese Svetoj Stolici na 
odobrenje. Sveta Stolica neka ovdje imenuje ap. 
delegata, ali taj da bude jedan od naših biskupa. - 
»Ne!« - kaže S...C. Isti mi je rekao: »Ne damo se, 
niti ćemo se dati! Recite Eminenciji: da ga nosimo 
usred srca. Pozdravljam ga u ime cijelog istoka!« 
Trebaju Crkvu - Nuncija su istjerali, a sada eto već 
traže vezu sa Svetom Stolicom. »To je prava causa, 
rekao je dr. S...C. 

Na Badnjak J. Đuran je bio 8 sati na Udbi. Terori¬ 
ziraju ga i podmeću mu S...C. Nevin je. Tako ga si¬ 
lom hoće u CMD. Ne da se! Angažirali su Kadle- 
covu šogoricu, da ga ili zastraše ili osramote. Đa¬ 
volski! Ali oganj na glavu njihovu! 

U Petrovini vjernici napuštaju Samboleka, jer je u 
CMD-u. Nije o Božiću blagoslivljao kuće, »jer mu 
ni državna ni crkvena vlast nije to naredila ni odob¬ 
rila!« U crkvi je istaknuo, da ga je kotar proglasio 
najboljim svećenikom u kotaru! 

Capek Ivan drsko izjavljuje pred Kadlecom, da, 
ako je talijanska vlada mogla istjerati biskupe, da 
ćemo i mi Stepinca! Lako je njemu, kad se k njemu 
toliko toga vozi, a mi prazni! Nagovarajući Kadle- 
ca, da uđe u C.M.D. reče: »Mi ćemo Vam nabijati i 
određivati poreze.« Tražio je mjesto matičara u Ku- 
pincu. - Sto će nam na to reći naši kolege, n. p. 
Đuran, pitao gaje sekretar komiteta?: - »On je be¬ 
dak, koji još vjeruje u Boga« - odgovori Capek. To 
su slike CMD-ovaca! 

26.1.1953. — Danas je Eminencija prvi puta iza 
operacije izišao na dulju šetnju do Drčevca! 

2. II. 1953. - Posjetio je Eminenciju g. Mohr. Pri¬ 
ča mu o pobijenim Hrvatima oko Dubrovnika. 


23 Vjersku istinu □ uznesenju Majke Božje tijelom i du¬ 
šom u nebesku slavu proglasio je papa Pio XII. 1. stude¬ 
noga 1950. bulom »Munificentissimus Deus«. 

24 Podatke. 

Hvala Vam što čitate i drugima omogućujete 
primati glasnik »Blaženi Alojzije Stepinac«. Ako 
navrijeme podmirite svoje obveze prema Glasni¬ 
ku, on će moći redovito izlaziti i biti vjesnik Bla- 
ženikovih vrlina, kojima ga je Bog proslavio za 
dobro svoje Crkve i hrvatskog naroda. Glasnik 
može svaki čitatelj i svjedok obogatiti svojim do¬ 
pisom i uspomenama na kardinala Stepinca, ili 
fotografijom iz njegova života. Ako ste bili dio¬ 
nik koje svečanosti priređene u njegov spomen, 
izvijestite o tome putem Glasnika sve prijatelje i 
štovatelje kard. Stepinca. 

PISMA ČITATELJA 


Čakovec, 9.2.2004. 

Preč. Gospodine! 

U glasniku bi. A. Stepinca, broj 1-2/2004. na str. 

1 7., objavljena je fotografija i opis osoba o borav¬ 
ku Blaženika u Cerniku ; o čemu bih rekao ovo: 

Na slici nije mons. R. Rodić ; već naš župnik u 
Novoj Gradiški, preč. gosp. Franjo Matica, koji 
je tamo umro nakon 2. svjetskog rata. 

Budite dobri pa to uvažite. 

Uz preporuku Blaženiku, srdačno Vas pozdravlja 

R Celestin Cakarić 

(Zahvaljujemo p. Celestinu za njegovu pomoć u 
odgonetavanju osobe na objavljenoj slici i moli¬ 
mo čitatelje da nam uvijek pomognu kako bis¬ 
mo i u arhivu i fototeci bi. Alojzija mogli imati 
što potpunije podatke. Mlađi ne poznaju osobe 

Poštovani dr. Batelja! 

Javljam Vam se s ciljem da posvjedočim uslišanje 
mojih molitvi blaženom Alojziju Stepincu za oz¬ 
dravljenje moje kćerke Petre, koja je bila cijepljena 
protiv gripe, kao rizična skupina (od 9 godine bolu¬ 
je od dijabetesa mellitusa tip 1). Nakon tri mjese¬ 
ca od cijepljenja od gripe, oboljela je od Encepha- 
lomyelitis diss. ac. Bolest je toliko uzela maha da je 
ona dva dana nakon dolaska u bolnicu ostala odu¬ 
zeta, a liječnici nisu znali pravu dijagnozu. Njezino 
stanje je počelo s vidom, da bi kroz tjedan dana os¬ 
tala potpuno oduzeta. Nakon neizvjesnosti od tri 
tjedna (kroz to vrijeme je ležala na intenzivnoj nje¬ 
zi Neurologije u bolnici Rebro) prebačena je k 
prof. dr. Višnji Brinar, Neurologija 6 Rebro. Nakon 
primitka pacijentice i nalaza, profesorica je dala di¬ 
jagnozu. Već drugi dan primila je endobulin. 

Po primitku ENDOBULINA (infuzija od 5 dana) 
mojoj je Petri bilo malo bolje. Endubulin za podi¬ 
zanje imuniteta smo platili sami 8.600,00 kn. En¬ 
dobulin je dobivala 2 puta po 5 dana. Uz sve to, 
ona se morala boriti i s dijabetesom. Nakon ležanja 
od dva i pol mjeseca, Petra je bila prebačena u Va¬ 
raždinske toplice, još uvijek nepokretna, i nije se 
mogla sama brinuti o sebi. 

Tjedan dana ležanja u toplicama, nakon naše šetnje 
u kolicima, srela sam dvije sestre karmelićanke iz 
Marije Bistrice, koje su stupile u razgovor s nama, 
izvadile su za nas dvije moći sa slikom Blaženog 
Alojzija Stepinca i preporučile da ja i moja kćerka 
zajedno molimo i da će one za moju kćerku moliti. 



Hrvatski hodočasnici na nacionalnom 
hodočašću u Lurdu 1937. 


na slikama, a mnogi koji bi mogli pomoći, već su 
u vječnosti. - Uredništvo) 

Naša molitva je počela na večer, uz tečno moljenje 
moje kćerke, koja je do te večeri teško govorila. 
Naše molitve nastavile su se svaku večer - devetni- 
com, prekidom od jednog dana i opet devetnicom. 
Nakon par dana uz pomoć terapeuta moje je dijete 
polagano hodalo. Iz dana u dan njezino se stanje 
poboljšavalo, uz logopeda, terapeuta, moju pomoć, 
pomoć njezinog dečka, njezinih prijatelja i cijele 
obitelji. Za svoj 21 rođendan moje dijete je proho- 
dalo, bez hodalice. 

Već je prošlo 6 mjeseci, mojem djetetu je puno bo¬ 
lje, ali ne može se reći sasvim. Liječnici u Varaždin¬ 
skim toplicama kad su je vidjeli nakon 5 mjeseci 
nisu vjerovali. Kad je došla u Toplice njihova je di¬ 
jagnoza bila MULTIPLA. 

Zahvaljujem DRAGOM BOGU, bi. Aloziju Ste¬ 
pincu, Svetoj djevici Mariji, Svetoj Riti i svim lju¬ 
dima koji su se molili i još je mole za njezino oz¬ 
dravljenje. Do danas nisam se prestala moliti bla¬ 
ženom Alojziju Stepincu i kojem sam se i zagovori- 
la za njezino ozdravljenje. 

Posebna zahvala prim. dr. Ani Radici, dijabetologu, 
koji ju vodi od prvog dana kad je dobila dijabetes, 
te doktorici koja je sve to vrijeme molila krunicu 
za njezino ozdravljenje. Jedino je ona shvatila teško 
Petrino stanje, i uz njezinu pomoć Petra je uspjela 
doći do svih pretraga i smještaja u bolnicu. 

Poštovani dr. Batelja, zahvaljujem Vam se na str¬ 
pljivosti kod čitanja moje bolne ispovijedi. 

Anica Lučić, majka [Vukovina) 
/Pismu je priložena medicinska dokumentacija/ 

Prečasni Gospodine! 

Objavljene knjige u posljednjem broju »Glasni¬ 
ka bi. A. S.« naručio sam i narudžbu poslao na 
adresu Postulature, prije mjesec dana. (...) 

Ja sam svojevremeno sedamdesetih godina 
proučavao propovijedi koje su mi bile dostupne 
iz knjige »Stepinac govori«. Tada sam tražio svoj 
stil propovijedanja i dosta su mi pomogle. Nai¬ 
me, propovijedi kardinala Stepinca su neponov¬ 
ljive. Bio je veliki poznavatelj hrvatskog naroda 
i svojeg slušateljstva. Poznavao je ne samo vanj¬ 
ske prilike ljudskog života, već je očito da je os¬ 
jećao ljudsku dušu i znao što narod misli i osje¬ 
ća. Govorio je u život, a ne preko glava u zrak i 
zidove. Može se služiti i služim se i citiram u 
svojim propovijedima samo neke lijepe pasuse 
koji su uvijek aktualni. Duhovni život ima svoju 
stalnu logiku, i božanska moralna načela su nep¬ 
romjenjiva. 

Danas smo ponovno u složenosti i izazovu kr¬ 
šćanskog života i zahtjevu biskupima da ustaju 
jasnoćom nauke. Više sam puta rekao biskupi¬ 


ma! Da li se vi pitate, kako bi danas postupio bi. 
Kardinal pred ovim izazovom Crkve, a javno vas 
se proziva? Vama je papa prvima stavio pred oči 
lik blaženika kao primjer, jer je dobro znao da je 
zapadni liberalizam u mnogim segmentima gori 
od istočnog komunizma! Mi nismo političari i 
nekog uvijenog, zamumuljenog i zakukuljenog 
govora. Takav govor svjedoka Kristova bi. Ste¬ 
pinca nije bio. Nemojmo pretakati maglu, govo¬ 
rimo narodu jasno istinu bez obzira što će reći 
vlasti ovoga svijeta. Sto sam dobio kao odgovor? 
Da, pa i Stepinac bi danas drugačije postupio. 
Žalosno opravdanje za vođenje Crkve linijom 
manjeg otpora. Zato mucamo pred pojedinim 
pitanjima. 

Zato si volim čitati ponovno što Stepinac govo¬ 
ri! Prečasni Gospodine, molim Vas, pošaljite 
mi knjige, račun i pretplatu za 10 primjeraka 
Glasnika. 

Najiskrenije Vas pozdravlja i želi svako dobro. 

Valentin Halić, župnik - Čađavica 


+! Poštovani! 

Dostavljam Vam primjerak Povelje, koja govori o posebnom događaju u ovoj župi: BLAGOSLOVU 
temelja Pastoralnog centra. 

Nije bez razloga spomenut i naš mučenik, bi. Alojzije, i stoga što je na kratko boravio u ovom mjes¬ 
tu rujna mjeseca 1938. 

Zagovarao je sve nas, dragi hrvatski narod, i da ovo naše zdanje što prije bude u funkciji gdje će i 
mučenik Alojzije biti posebno nadahnuće. To želi i moli zahvalan župnik Pastira, 19.01.2004. 

Don Tonči Jelinčić 

POVELJA 

U ime i na slavu Presvetog Trojstva! Amen. Na čast Majke Božje! Amen. 

Na slavu sv. Josipa, zaručnika Blažene Djevice Marije, zaštitnika Crkve! Amen. 

Na spomen i čast blaženog Alojzija Stepinca, blaženog Ivana Merza te blažene Marije 
Propetog Petković i svih hrvatskih svetaca i mučenika! Amen. 

Ovaj temeljni kamen PASTORALNOG CENTRA »SV. JOSIP« POSTIRA 

blagoslovi hvarski biskup mons. Slobodan Stambuk, 

14. prosinca 2003. u 14 sati, na 3. nedjelju Došašća. 


Ovdje priključujemo imena darivatelja, da i na taj način izrazimo zahvalnost dobročiniteljima, uz 
molitvu da njihova darežljivost koja je ugrađena u ovo Bogu drago zdanje, bude svima njima zalog 
Božjeg blagoslova. Tu su dakako uključeni i oni koji nisu željeli da budu imenovani; kao i razne orga¬ 
nizacije, tvrtke i ustanove; i toliki koji su prigodom sprovoda dali »umjesto vijenca«, a i oni koji će 
se ovima priključiti. 

U Postirima, 14. prosinca 2003. 

dok je Crkvom upravljao papa Ivan Pavao IL, hvarskom biskupijom msgr. Slobodan Stambuk, žu¬ 
pom Postira don Tonči Jelinčić. 

Molitva vjernika 

Svećenicima i članovima Molitvene zajednice 
donosimo uzorak molitve vjernika za euharistij- 
ska slavlja ili druga bogoslužja tijekom proljeća 
i ljeta. Sigurno će dobro poslužiti kod klanjanja 
Presvetom, u svibanjskim pobožnostima i okup¬ 
ljanjima zajednice. Neka i po ovim zazivima u 
vjernicima i Blaženikovim štovateljima ojača 
vjera iz euharistijskog otajstva i Marijinog duha. 

S pouzdanjem koje nam budi spomen bi. Alojzi- 
ja Stepinca izrecimo svoje molitve Ocu Nebes¬ 
kom. U tebe se, Gospodine, uzdamo, usliši nas. 

1. Crkvu svoju, Gospodine, vodi ljubavlju dobrih 
pastira kojima si dao svoju vlast. Osnaži papu Ivana 
Pavla, prosvjetljuj nadbiskupa kardinala Josipa, 
ujedini biskupski zbor sa svećenstvom i Božjim na¬ 
rodom, te neka svi upoznaju tebe jedinoga i istin¬ 
skog Boga. Molimo te. 

2. Sav svijet je tvoje djelo, ali je čovjek vrjedniji od 
svega. Državnike svijeta učini savjesnima da osigu¬ 
raju život dostojan čovjeka svakoj ljudskoj osobi od 
začeća pa dok ih ti ne pozoveš k sebi. Molimo te. 

3. Svima koji su potlačeni daj slobodu djece tvoje, 
oslobodi ih mržnje i nasilja koje sami trpe ili zave¬ 
deni zlom sami čine zločine ubijajući, ranjavajući i 
razarajući. Obrati k sebi i Evanđelju sve narode i 
svakoga pojedinca koji robuje grijehu. Molimo te. 

4. Domovinu lijepu našu Hrvatsku ti, Gospodine, up¬ 
ravi putem dobra. Odgovorne uči po Srcu svoga Sina 
da ne gospoduju nego da se služe vlašću koju si im ti 
dao, tako da naši zakoni i svjetski savezi budu na 
sveopću korist našega hrvatskog naroda. Molimo te. 


5. Obitelji naše, koje su i Crkva u malom i rasadište 
života i temeljna škola rasta kulture i kulta, ti Gos¬ 
podine, sačuvaj takvima u ovim pogubnim vremeni¬ 
ma za vjernost i vrijednosti. Daj im kruh svagdašnji: 
i vjere i rada, i blagoslova i novca - da ne budu u tjes¬ 
kobi za sutra: što jesti i u što se obući. Molimo te. 

6. Naša sjemeništa, novicijate i bogoslovije, napuni 
oduševljenjem za nasljedovanje Isusa Krista, čuvaj 
ih od duha ovoga svijeta, koji je protivan želji za 
posvetom čiste mladosti Tebi i svih svojih sila slu¬ 
ženju braći ljudima. Molimo te. 

7. Cvijet društva i Crkve, našu djecu i mladež, štiti 
svojom blizinom da ne bi zakoračili na pogubne 
staze stranputica: razvrata, droge, lijenosti i psov¬ 
ke. Neka zriju obasjani milošću, zagledani u ideal 
Kraljice svibnja, hranjeni Euharistijom. Daj da 
dobrim urode plodovima. Molimo te. 

8. Radnike i patnike, starce i nemoćne, nevino op¬ 
tužene i teško kažnjene, nezaposlene i drugim kri¬ 
žem pritisnute, ispuni vjerom u smisao trpljenja i 
nadom da se postidjet neće, stavljajući svoje pouz¬ 
danje u tebe. Na njihovu putu patnje pošalji im ut¬ 
jehu Majke, pomoć Simuna, brižnost Veronike i 
vjernost prijatelja. Molimo te. 

9. Preminule naše drage, poginule u ratu i u pro¬ 
metu, ubijene i koji to samo učiniše, svojom ljuba¬ 
vi zagrli, svojim milosrđem pomiluj, svojom dobro¬ 
tom nagradi. Pridruži ih slavi blaženika i svetaca. 
Molimo te. 

Molitva: Usliši nas. Oče Nebeski na slavu svo¬ 
ga Imena. Dobrostiv si i možeš sve. Ljubiš nas 
i znaš što nam je potrebno. S mnoštvom Tvo¬ 
jih prijatelja u općinstvu svetih i našim bi. 
Alojzijem, u Duhu Svetom ti je vječna hvala. 
Po Kristu Gospodinu našemu. Amen. 


* Zahvaljujemo na svjedočanstvu o uslišanju koje je na zagovor bi. Alojzija 
Stepinca zadobila prim. dr. Nada Ljubin iz Zagreba. 


* Zahvaljujemo i na svjedočanstvu o 
dila Dragica Bublić iz Donjeg Me- 
kušja kod Karlovca. 

* Zahvaljujemo i na svjedočanstvu o 
ozdravljenju od tuberkoloze koje 
nam je proslijedila Sanja Verger s 
obitelji iz Ključa Brdovečkoga. 

* Gosp. Blago Tadić iz Toronta [Ca- 
nada) poslao je na adresu Uredniš¬ 
tva nekoliko svojih pjesma u dese¬ 
tercu, u kojima pjeva i o Blaženom 
Alojziju. Zahvaljujemo od srca na 
svjedočanstvo vjere i stvaralaštva. 


ozdravljenju muža koje nam je proslije- 



MlacJi hrvatski vjernici u Ljubljani na otvorenju izložbe u čast bi. 
A. Stepinca, 10. prosinca 2003. čitaju Blaženikove tekstove 

Obavijest čitateljima Glasnika 

Donosimo popis knjiga koje je o blaženom Alojziju Stepincu objavila Postulatura za njegovo prog¬ 
lašenje blaženim i svetim, a svaki ih čitatelj Glasnika može naručiti na adresu Postulature: Kaptol 

31,10000 Zagreb: 

BATEUA J., Najljepše Mariji. Misli blagopokojnog kardinala-nadbiskupa Alojzija Stepinca o što¬ 
vanju Majke Božje, Zagreb, 1990. 

BATELJA J., Živjeti iz vjere. Duhovni lik i pastirska skrb kardinala Alojzija Stepinca, izd. NDS, 
Zagreb, 1990. 

Sluga Božji Alojzije Stepinac (kratki ilustrirani životopis), Zagreb, 1995. 

ALOJZIJE KARDINAL STEPINAC, nadbiskup zagrebački, Propovijedi, govori, 

poruke 1941-1946, (uvod napisali dr. J. BATELJA i dr. C. TOMIĆ), Zagreb, 1996. 

ALOJZIJE-VIKTOR STEPINAC, Pisma iz sužanjstva (1951-1960), (predgovor: mons. J. 
BOZANIĆ, nadbiskup zagrebački; uvod, bilješke i predmetno kazalo napisao dr. J. BATELJA), 
Zagreb, 1998. 

BARBOUR H. - BATELJA - J., Svjetlo na putu života. Duhovni životopis blaženog Alojzija kardi¬ 
nala Stepinca, nadbiskupa zagrebačkoga, mučenika (uvodno slovo: kard. Franjo KUHARIC, 
nadbiskup zagrebački u miru), Zagreb, 1998. 

Alojzije STEPINAC, nadbiskup zagrebački, Propovijedi, govori, poruke (1934.-1940.) Priredio i 
predgovor napisao: dr. Juraj BATELJA; proslov: dr. Ante MATEUAN, Zagreb, 2000. 

Crna knjiga o grozovitostima komunističke vladavine u Hrvatskoj (priredio dr. J. BATELJA), Zag¬ 
reb, 2000. 


DAROVI ZA POKRIĆE TROŠKOVA U POSTUPKU 
PROGLAŠENJA SVETIM BL. ALOJZIJA STEPINCA 

Nakon objavljivanja zadnjeg broja Glasnika, svoj dar za pokriće troškova u postupku za proglašenje svetim ka¬ 
rd. Alojzija Stepinca uručili su ovi darovatelji: Ozana CRNOGORAC - Biograd; Marija KRUSELJ - Cirkov- 
ljan; Nevenka PRSKALO - Samobor; Alojz SKOF - Belec; Mara CELIĆ; Mirko VURUŠIĆ - Mačekovec (Ča¬ 
kovec); Alojzija PENIĆ - Zagreb; Mladenka PRSKALO - Zagreb; Mara ĐURČEVIĆ - Virovitica; Marija 
BRAJKO-BRUČIĆ - Zagreb; Stjepan RAZUM - Zagreb; Ruža STEPINAC; Mirko EFENDIĆ - Livno; Preč. 
Matija BURJA - Marija Bistrica; Župni ured TOPOLOVAC; Mirjana CRNOGORAC; SS. BENEDIKTINKE 
- Šibenik; Franjo BANIĆ - Cirkovljan; Ana RAGUŽ - Jakšić; Davor KORAK; Dr. Jarko JURIŠIĆ; Veselka 
CULEK - VTC; Frano BONGI; Dr. Karlo JURIŠIĆ - Makarska; Sanja VERVEGER - Ključ Brdovečki. 

Uplatu i pretplatu za Glasnik kao i svoj dar za pokriće troškova u postupku za proglašenje svetim kardinala 
Alojzija Stepinca možete poslati u kunama na adresu: 


Zagrebačka banka 
Postulatura kard. Stepinca 
broj računa: 2360000-1101605758 


ili iz inozemstva i domovine u devizama na sljedeći konto: 


PARTNER BANKA 
SWIFT - PAZGHR2X 
br. računa: 7350038425 - Juraj Batelja 


Zahvaljujemo svim dobročiniteljima i suradnicima, čijom molitvom i darom napreduje postupak za progla¬ 
šenje svetim bi. Alojzija Stepinca. 

Molimo Vas, pošaljite nam kopiju uplata izvršenih preko bankovnog računa, jer nam banka ne isporučuje 
imena uplatitelja. 


Budući da nam Zagrebačka banka ne dostavlja redovito imena i prezimena čitatelja i štovatelja bi. Alojzija 
Stepinca koji uplaćuju svoj dar za postupak njegove kanonizacije ili uplatu za Glasnik, molimo čitatelje 
i štovatelje da nas razumiju i ispričaju ako njihova imena ne donesemo pravodobno u Glasnikovu popisu. 








BLAŽENI ALOJZIJE STEPINAC 3 Cgod. XI.] 2004. 


KAZALO 


PAPINA RIJEČ 
1 UREDNIKOVA RIJEČ 
4 STEPINČEVO 2004. 

17 TEOLOŠKI PODLISTAK 

19 MOLITVENA ZAJEDNICA 
BL. ALOJZIJA STEPINCA 

22 STEPINAC I MLADI 
26 SVJEDOČANSTVA 
31 KRONIKA 

35 VRANEKOVIĆEV DNEVNIK 

40 PISMA ČITATELJA 

l-IV STEPINČEVO 2004. 

U RIMU 


MOLITVA U ČAST BLAŽENOG ALOJZIJA 
STEPINCA, BISKUPA I MUČENIKA 

Gospodine, Bože naš, 

Ti si blaženom Alojziju Stepincu dao milost 
čvrsto vjerovati u Isusa Krista 

i spremnost trpjeti za njega sve do mučeničke smrti, 

Pomozi nam slijediti njegov primjer i njegov nauk 
da bismo ljubili Krista kako ga je on ljubio 
i služili Crkvi kako joj je on služio 
sve do darivanja vlastitog života za nju. 

Njegova živa vjera u Isusa Krista i postojana ljubav prema Crkvi 
neka nas učvrste u borbama života na putu vječnoga spasenja. 
Po njegovu zagovoru udijeli milost svoga blagoslova našim bis¬ 
kupima, svećenicima, redovnicima i 

redovnicama, svećeničkim i redovničkim pripravnicima, našim 

obiteljima, da budu čvrste u 

vjeri i blagoslovljene novim i brojnijim životima. 

Budi utjeha svim starijim osobama te pomoć bolesnicima i pat¬ 
nicima. Očeve i majke, djecu i mlade 

očuvaj od unutarnjih i vanjskih pogibelji duše i tijela. Udijeli 

milost svećeničkih i redovničkih 

zvanja našoj župi, našoj biskupiji i Crkvi u Hrvata. 

/Po njegovom zagovoru udijeli mi milost ... / 

Po Kristu Gospodinu našemu. Amen. 

Oče naš, Zdravo Marijo, Sveta Marijo, Slava Ocu... 




Časopis Blaženi Alojzije Stepinac (Skraćeni ključni naslov: Blaž. Alojzije Stepi¬ 
nac) glasnik je Postulature za proglašenje svetim blaženog Alojzija Stepinca te 
časopis svih njegovih štovatelja, Kristovih vjernika i ljudi dobre volje. 

God. 11 (2004.) Broj 3 


Cijena: 5 kn; za inozemstvo 5 eura 
ili 3 USD 

Glasnik izlazi četiri puta godišnje s 
dozvolom crkvenih poglavara. 
Izdavač: Postulatura Blaženog Aloj- 
zija Stepinca 
Voćarska 106, pp. 110 
10001 Zagreb 

Uređuje i odgovara: Dr. Juraj Batelja, Voćarska 106, pp. 110, 
10001 Zagreb 

Adresa uredništva: Postulatura Blaženog Alojzi ja Stepinca, 
Voćarska 106, pp. 110; 10001 Zagreb, telefon: 46 80 426; 
faks: 46 80 722; »Spomen-zbirka iz ostavštine blaženog Aloj¬ 
zi ja Stepinca«, Kaptol 31, 10000 Zagreb, telefon: 48 11 781 
Sve što se u našem Glasniku navodi ili naziva »čudo«, »sve¬ 
tost«, »svetac« i slično, sve to, u duhu crkvenih propisa, tre¬ 
ba uzeti i razumjeti u našem običnom ljudskom načinu izra¬ 
žavanja. O svemu će tomu konačni sud izreći Crkva. 

Lektor: Prof. dr. Ante STAMAĆ 


Slog: LASER plus, Igor Rapinac 
Tisak: Tiskara PUUKO 


Nadbiskup Stepinac prigodom blagoslova zastava 
na jednoj župi Zagrebačke nadbiskupije 

Kardinal Franjo Kuharić, nadbiskup zagrebački, u pratnji mons. Ante 
Jurića, nadbiskupa splitsko-makarskoga, i mons. Marina Barišića, 
pomoćnog biskupa, te fra. Luke Livaje, u Svetom Spasu kod Vrlike, 8. 
svibnja 1997. (na slici su i general Ignac Koštroman, te gosp. Radić, 
načelnik općine Kijevo) 


Neki nam izvan Crkve sve češće daju 
pouke kako bi po njihovu shvaćanju trebala 
izgledati Crkva kojoj bi oni dali ocjenu 
»koncilske Crkve«. Imala bi to biti neka 
Crkva disciplinski anarhična, bez jedin¬ 
stvenog vjerovanja i bez određenih moral¬ 


nih principa; takva bi Crkva brzo postala Crkva bez slobode i bez dostojanstva. 


Iz propovijedi kard. Franje 
Kuharica, Zagrebačka 
katedrala, 10. veljače 1981. 

»Niti je bio nadbiskup Stepinac, niti su 
njegovi nasljednici »tuđe jezgro« koje »vo¬ 
di za tuđi račun borbu potiv hrvatskog 
naroda.« Niti je »Stepinčeva crkva« neka 
druga Crkva nego što je ona Crkva u koju 
mi vjerujemo, a to je: jedna, sveta, ka¬ 
tolička i apostolska; Crkva vjerna Isusu 
Kristu i okupljena oko Petrovih nasljedni¬ 
ka i svojih biskupa; to je Crkva utkana u 
biće hrvatskog naroda već punih trinaest 
stoljeća; nikada protiv njega nego uvijek s 
njim dijeli istu sudbinu. To je Crkva koja 
ima svoje porijeklo u Isusu Kristu, našem 
Bogu i Spasitelju, nije nikakav import. 
Najveći dio hrvatskog naroda je ta Crkva. 


Mi se nikome za volju ne odričemo svoje Crkve, i to onakve kakva ona jest u svom najdubljem 
misteriju i zajedništvu. To je Crkva kroz vjekove identična, koju danas predvodi Ivan Pavao II., a 
u onim teškim poratnim godinama, uz tolike biskupe i svećenike kao i vjernike, za tu je Crkvu 
kroz zatvore i poniženja svjedočilo šest kardinala: Josip Slipyj iz Lavova, Stefan Wyszynski iz 
Warszawe, Josip Beran i Stjepan Trochta iz Praga, Jozsef Mindszenty iz Esztergoma, Alojzije 
Stepinac iz Zagreba. 


Nipošto se ne smatramo zaostalima ako ta svjedočanstva poštujemo i ako tu Crkvu ljubimo. 
Ne glumimo nikakvu glumu nego vršimo svoju dužnost i ostajemo vjerni Bogu, Crkvi Božjoj i 
svojoj savjesti.« 



Božji narod časti svog neprežaljenog pastira, mučenika i učitelja 


Dana 8. prosinca 2003. godine predao je g. Ernest Radetić ml. sljedeće izreske iz 
dnevnog tiska, iz vremena sudskog procesa protiv kardinala Stepinca: Narodni li¬ 
st, god. 45./46., Vjesnik, god. 1946., Glas rada, La voće del popolo, 1946., Dob¬ 
ri pastir, 1945, te nekoliko dokumenata iz života bi. Alojzija Stepinca, koje ćemo 
donijeti u jednom od sljedećih brojeva Glasnika. Zahvaljujemo obitelji Radetić za 
njihovo razumijevanje i ustupljena novinska izvješća - Uredništvo. 


Zbog aktualnosti litur¬ 
gijskih slavlja i sveča¬ 
nosti održanih povo¬ 
dom blagdana bi. Aloj¬ 
zija Stepinca, te radi 
objavljivanja većeg 
broja Blaženikovih spi¬ 
sa te brojnijih svjedo¬ 
čanstava i dopisa čita¬ 
telja, nije bilo moguć¬ 
nosti u ovom broju 
Glasnika donijeti iz¬ 
vješće o Euharistij- 
skom kongresu održa¬ 
nom u Čakovcu 1935. 
Prikaz o tome kongre¬ 
su donijet ćemo u slje¬ 
dećem broju Glasnika. 






